CELEX: 52013PC0432
Language: ro
Date: 2013-06-20
Title: Propunere de DECIZIE A CONSILIULUI privind semnarea, în numele Uniunii, a Acordului de parteneriat voluntar între Uniunea Europeană și Republica Indonezia cu privire la aplicarea legislației și guvernanța în domeniul forestier și la schimburile comerciale cu produse din lemn care intră în Uniunea Europeană

|
			
		
		
		52013PC0432
		
			Propunere de DECIZIE A CONSILIULUI privind semnarea, în numele Uniunii, a Acordului de parteneriat voluntar între Uniunea Europeană și Republica Indonezia cu privire la aplicarea legislației și guvernanța în domeniul forestier și la schimburile comerciale cu produse din lemn care intră în Uniunea Europeană /* COM/2013/0432 final - 2013/0204 (NLE) */
			
				
		
		
			
			   	EXPUNERE DE MOTIVE
Planul de acțiune privind aplicarea
legislației, guvernanța și schimburile comerciale în domeniul
forestier (FLEGT)[1],
aprobat de Consiliu în 2003[2],
propune o serie de măsuri care includ sprijinirea țărilor
producătoare de lemn, dezvoltarea unei colaborări multilaterale în
scopul combaterii comerțului cu lemn obținut în mod ilegal,
sprijinirea inițiativelor din sectorul privat, precum și măsuri
pentru descurajarea investițiilor în activități care
încurajează exploatarea forestieră ilegală. Elementul
fundamental al acestui plan de acțiune este stabilirea de parteneriate
FLEGT între UE și țările producătoare de lemn, pentru a
pune capăt exploatării forestiere ilegale. În 2005, Consiliul a
adoptat Regulamentul (CE) nr. 2173/2005[3],
care instituie un mecanism pentru verificarea legalității lemnului
importat în UE în temeiul parteneriatelor FLEGT.
În decembrie 2005, Consiliul a autorizat
Comisia să negocieze acorduri de parteneriat FLEGT cu țările
producătoare de lemn[4].

Comisia a deschis negocierile cu Indonezia în
ianuarie 2007. Comisia a fost sprijinită de un număr de state membre,
în special de Regatul Unit, care au furnizat resursele necesare pentru a
facilita procesul aferent în Indonezia. Comisia a informat în permanență
Consiliul cu privire la evoluția negocierilor, prin rapoarte prezentate
Grupului de lucru pentru păduri, precum și ambasadelor UE din
Indonezia. 
Acordul abordează toate elementele
directivelor de negociere adoptate de Consiliu. În special, acordul
stabilește cadrul, instituțiile și sistemele regimului de
licențe FLEGT. El stabilește cadrul de monitorizare a
conformității juridice și de audit independent al sistemului.
Aceste elemente sunt prevăzute în anexele la acord, care oferă o
descriere detaliată a structurilor pe care se întemeiază asigurarea
legalității conferite de eliberarea unei licențe FLEGT. 
Acordul de parteneriat voluntar (APV) pune
accentul pe guvernanță și pe controlul aplicării
legislației și, prin regimul de licențe, oferă asigurarea
că lemnul din Indonezia este produs în mod legal. Acesta reprezintă
un angajament important din partea Indoneziei de a combate problema
persistentă a exploatării forestiere ilegale. Licența FLEGT va
asigura piața UE că produsele din lemn indoneziene provin din surse
legale verificate.
Legislația a cărei respectare
trebuie verificată a fost identificată în urma unui amplu proces de
consultare a părților interesate din Indonezia. Indonezia va colabora
cu un auditor independent, care va furniza periodic rapoarte publice privind
eficacitatea sistemului. De asemenea, acordul are drept obiectiv creșterea
transparenței în acest sector, inclusiv prin aplicarea legislației
privind libertatea de informare (LI) din Indonezia. 
Acordul nu se limitează la produsele
enumerate în anexa II la Regulamentul (CE) nr. 2173/2005 privind regimul
FLEGT, întrucât acoperă o gamă largă de produse din lemn
exportate. 
Acordul prevede controlul importurilor la
frontierele UE, astfel cum se menționează în Regulamentul (CE) nr.
2173/2005 privind regimul FLEGT și în Regulamentul (CE) nr. 1024/2008
de stabilire a măsurilor detaliate de aplicare a acestuia. Acordul include
o descriere a licențelor FLEGT eliberate de Indonezia, care adoptă
formatul prevăzut în regulamentul menționat anterior. 
Acordul instituie un mecanism de dialog
și cooperare cu UE privind regimul FLEGT, prin intermediul Comitetului
mixt de implementare. De asemenea, stabilește principiile privind
participarea părților interesate, protecția socială,
răspunderea, transparența și monitorizarea și raportarea
efectelor implementării acordului.
Se preconizează că regimul de
licențe FLEGT va fi pe deplin operațional până spre
sfârșitul anului 2013. Regimul de licențe va fi evaluat pe baza
criteriilor stabilite în acord, înainte ca UE să inițieze acceptarea
licențelor FLEGT.
2013/0204 (NLE)
Propunere de
DECIZIE A CONSILIULUI
privind semnarea, în numele Uniunii, a
Acordului de parteneriat voluntar între Uniunea Europeană și
Republica Indonezia cu privire la aplicarea legislației și
guvernanța în domeniul forestier și la schimburile comerciale cu
produse din lemn care intră în Uniunea Europeană
CONSILIUL UNIUNII EUROPENE,
având în vedere Tratatul privind Uniunea
Europeană,
având în vedere Tratatul privind
funcționarea Uniunii Europene, în special articolul 207 alineatul (3)
primul paragraf coroborat cu articolul 218 alineatul (5),
având în vedere propunerea Comisiei Europene,
întrucât:
(1)       În mai 2003, Comisia
Europeană a adoptat o Comunicare către Parlamentul European și
Consiliu intitulată „Aplicarea legislației, guvernanța și
schimburile comerciale în domeniul forestier (FLEGT): Propunere pentru un plan
de acțiune al UE”[5]
în care se solicită luarea de măsuri pentru combaterea
exploatării forestiere ilegale prin încheierea unor acorduri de
parteneriat voluntar cu țările producătoare de lemn. Concluziile
Consiliului privind acest plan de acțiune au fost adoptate în
octombrie 2003[6],
iar Parlamentul a adoptat o rezoluție asupra acestui subiect la
11 iulie 2005[7].

(2)       La 5 decembrie 2005,
Consiliul a autorizat Comisia să inițieze negocieri privind
încheierea unor acorduri de parteneriat în vederea punerii în aplicare a
Planului de acțiune al UE privind aplicarea legislației,
guvernanța și schimburile comerciale în domeniul forestier.
(3)       La 20 decembrie 2005, Consiliul
a adoptat Regulamentul (CE) nr. 2173/2005[8],
care instituia un regim de licențe FLEGT pentru importurile în Uniunea
Europeană de lemn originar din țările cu care Uniunea a încheiat
acorduri de parteneriat voluntar.
(4)       Negocierile cu Republica
Indonezia s-au încheiat, iar Acordul de parteneriat voluntar între Uniunea
Europeană și Republica Indonezia cu privire la aplicarea
legislației și guvernanța în domeniul forestier și la
schimburile comerciale cu produse din lemn care intră în Uniunea
Europeană (denumit în continuare „acordul”) a fost parafat la 4 mai
2011.
(5)       Acordul ar trebui semnat sub
rezerva încheierii sale,
ADOPTĂ PREZENTA DECIZIE:
Articolul 1
Prin prezenta se autorizează semnarea, în
numele Uniunii, a Acordului de parteneriat voluntar între Uniunea
Europeană și Republica Indonezia cu privire la aplicarea
legislației și guvernanța în domeniul forestier și la
schimburile comerciale cu produse din lemn care intră în Uniunea
Europeană, sub rezerva încheierii acordului menționat[9]. 
Articolul 2
Secretariatul General al Consiliului
stabilește instrumentul prin care se acordă puteri depline în vederea
semnării acordului, sub rezerva încheierii acestuia, persoanei sau
persoanelor indicate de negociatorul acordului.
Articolul 3
Prezenta decizie intră în vigoare la data
adoptării sale. 
Adoptată la Bruxelles,
                                                                       Pentru
Consiliu
                                                                       Președintele    
                                                                       […]
ANEXĂ
ACORD
DE PARTENERIAT VOLUNTAR ÎNTRE UNIUNEA EUROPEANĂ ȘI REPUBLICA
INDONEZIA CU PRIVIRE la aplicarea legislației și guvernanța în
domeniul forestier și LA schimburile comerciale cu produse din lemn CARE
INTRĂ ÎN UNIUNEA EUROPEANĂ
UNIUNEA EUROPEANĂ,
denumită în continuare „Uniunea”,
precum și
REPUBLICA INDONEZIA,
denumită în continuare „Indonezia”,
în continuare denumite împreună
„părțile”,
Reamintind Acordul-cadru global de parteneriat și de cooperare între
Republica Indonezia și Comunitatea Europeană, semnat la 9 noiembrie
2009 la Jakarta;
Având în
vedere relațiile strânse de lucru dintre Uniune
și Indonezia, în special în contextul Acordului de cooperare din 1980
dintre Comunitatea Economică Europeană și Indonezia, Malaysia,
Filipine, Singapore și Thailanda - țări membre ale
Asociației Națiunilor din Asia de Sud-Est;
Reamintind angajamentul asumat în cadrul Declarației de la Bali privind
aplicarea legislației și guvernanța în domeniul forestier (FLEG)
din 13 septembrie 2001 de către țări din regiunea Asiei de Est
și din alte regiuni de a lua măsuri imediate pentru a intensifica
eforturile naționale și a consolida colaborarea bilaterală,
regională și multilaterală în vederea combaterii
încălcării legislației în domeniul forestier și a
criminalității forestiere, în special exploatarea forestieră
ilegală, comerțul ilegal aferent și corupția asociată,
precum și efectele negative ale acestora asupra statului de drept;
LUÂND ACT de Comunicarea Comisiei către
Consiliu și Parlamentul European referitoare la Planul de acțiune al
Uniunii Europene privind aplicarea legislației, guvernanța și
schimburile comerciale în domeniul forestier (FLEGT), ca un prim pas către
rezolvarea chestiunii urgente a exploatării forestiere ilegale și a
comerțului aferent;
Făcând
trimitere la declarația comună a ministrului
pădurilor din Republica Indonezia și a comisarilor europeni pentru
dezvoltare și pentru mediu, semnată la 8 ianuarie 2007 la Bruxelles;
AVÂND ÎN VEDERE Declarația de principii
din 1992, fără caracter juridic obligatoriu, dar învestită cu
autoritate, pentru un consens global cu privire la gestionarea, conservarea
și dezvoltarea durabilă a tuturor tipurilor de păduri, precum
și adoptarea de către Adunarea Generală a Organizației
Națiunilor Unite a unor instrumente fără caracter juridic
obligatoriu cu privire la toate tipurile de păduri;
CONȘTIENTE de importanța
principiilor expuse în Declarația de la Rio din 1992 privind mediul
și dezvoltarea, în contextul asigurării unei gestionări durabile
a pădurilor, în special principiul 10, privind importanța
sensibilizării publicului și a participării acestuia la
aspectele legate de mediu, și principiul 22, privind rolul esențial
al populațiilor indigene și al altor comunități locale în
gestionarea mediului și în dezvoltare;
RECUNOSCÂND eforturile depuse de guvernul
Republicii Indonezia pentru a promova o bună guvernanță și
aplicare a legislației în domeniul forestier, precum și comerțul
cu lemn obținut în mod legal, inclusiv prin „Sistem Verifikasi Legalitas
Kayu” (SVLK) – sistemul indonezian de asigurare a legalității
lemnului (SALL) – care este dezvoltat prin intermediul unui proces ce
implică mai multe părți interesate, în conformitate cu
principiile bunei guvernanțe, credibilității și
reprezentativității;
RECUNOSCÂND că SALL indonezian este
conceput pentru a asigura respectarea legislației de către toate
produsele din lemn;
RECUNOSCÂND că implementarea unui acord
de parteneriat voluntar FLEGT va consolida gestionarea durabilă a
pădurilor și va contribui la combaterea schimbărilor climatice
prin reducerea emisiilor cauzate de despăduriri și de degradarea
pădurilor și prin rolul conservării, al gestionării
durabile a pădurilor și al îmbunătățirii stocurilor
forestiere de carbon (REDD+);
AVÂND ÎN VEDERE Convenția privind
comerțul internațional cu specii ale faunei și florei
sălbatice pe cale de dispariție (CITES) și, în special,
cerința ca autorizațiile de export eliberate de părțile la
CITES pentru exemplarele de specii enumerate în apendicele I, II sau III
să fie acordate numai în anumite condiții, inclusiv condiția ca
aceste exemplare să nu fi fost obținute prin încălcarea
legislației părții respective în materie de protecție a
faunei și florei;
HOTĂRÂTE ca părțile să
depună eforturi pentru a reduce la minimum orice efect advers asupra
comunităților indigene și locale și asupra
populațiilor sărace care ar putea apărea ca o consecință
directă a implementării prezentului acord;
ȚINÂND SEAMA DE importanța pe care
părțile o acordă obiectivelor de dezvoltare convenite la nivel
internațional și Obiectivelor de dezvoltare ale mileniului ale
Organizației Națiunilor Unite;
ȚINÂND SEAMA DE importanța pe care
părțile o acordă principiilor și normelor care
reglementează sistemele de schimburi comerciale multilaterale, în special
drepturile și obligațiile stabilite în Acordul general pentru tarife
și comerț (GATT) din 1994 și în alte acorduri multilaterale de
instituire a Organizației Mondiale a Comerțului (OMC), precum și
necesitatea de a le aplica în mod transparent și nediscriminatoriu;
Având în
vedere Regulamentul (CE) nr. 2173/2005 al Consiliului din
20 decembrie 2005 privind instituirea unui regim de licențe FLEGT pentru
importurile de lemn în Comunitatea Europeană și Regulamentul (UE) nr.
995/2010 al Parlamentului European și al Consiliului din 20 octombrie 2010
de stabilire a obligațiilor care revin operatorilor care introduc pe
piață lemn și produse din lemn;
Reafirmând principiile respectului reciproc, suveranității,
egalității și nediscriminării și recunoscând
beneficiile obținute de părți în temeiul prezentului acord;
În
conformitate cu legile și reglementările
respective ale fiecărei părți;
CONVIN DUPĂ CUM URMEAZĂ:
Articolul 1
Obiectiv
1.           Obiectivul prezentului acord,
consecvent cu angajamentul comun al părților în direcția
gestionării durabile a tuturor tipurilor de păduri, este de a oferi
un cadru juridic de natură să garanteze că toate produsele din
lemn din Indonezia care fac obiectul unui import în Uniune și sunt
reglementate de prezentul acord au fost produse legal și, prin urmare, de
a promova schimburile comerciale cu produse din lemn.
2.           De asemenea, prezentul acord
oferă o bază de dialog și cooperare între părți pentru
a facilita și promova implementarea integrală a prezentului acord
și pentru a îmbunătăți aplicarea legislației și
guvernanța în domeniul forestier.
Articolul 2
Definiții
În sensul prezentului acord, se aplică
următoarele definiții:
(a)         
„import în Uniune” înseamnă punerea în liberă
circulație în Uniune a produselor din lemn în sensul articolului 79 din
Regulamentul (CEE) nr. 2913/1992 din 12 octombrie 1992 de instituire a
Codului Vamal Comunitar, care nu pot fi calificate ca fiind „mărfuri cu
caracter necomercial”, astfel cum sunt definite la articolul 1 punctul 6 din
Regulamentul (CEE) nr. 2454/93 al Comisiei din 2 iulie 1993 de stabilire a unor
dispoziții de aplicare a Regulamentului (CEE) nr. 2913/92 al Consiliului
de instituire a Codului Vamal Comunitar;
(b)         
„export” înseamnă părăsirea sau
scoaterea fizică a produselor din lemn de pe orice parte a teritoriului
geografic al Indoneziei;
(c)         
 „produse din lemn” înseamnă produsele
enumerate în anexa IA și în anexa IB;
(d)         
„cod SA” înseamnă un cod de marfă din
patru sau șase cifre, astfel cum este stabilit în Sistemul armonizat de
denumire și codificare a mărfurilor instituit prin Convenția
internațională privind Sistemul armonizat de denumire și
codificare a mărfurilor a Organizației Mondiale a Vămilor;
(e)         
„licență FLEGT” înseamnă un document
legal verificat (V-Legal) din Indonezia care certifică faptul că
produsele din lemn din cadrul unui transport destinat exportului către
Uniune au fost produse în mod legal. Licența FLEGT poate fi pe hârtie sau
în format electronic.
(f)           
 „autoritate emitentă” înseamnă
entitățile desemnate de Indonezia să elibereze și să
valideze licențele FLEGT;
(g)         
„autorități competente” înseamnă
autoritățile desemnate de statele membre ale Uniunii să
primească, să accepte și să verifice licențele FLEGT;
(h)         
 „transport” înseamnă o cantitate de produse
din lemn care face obiectul unei licențe FLEGT, trimisă din Indonezia
de un expeditor sau de un transportator și prezentată pentru punerea
în liberă circulație la un birou vamal din cadrul Uniunii;
(i)           
 „lemn obținut în mod legal” înseamnă
produse din lemn recoltate sau importate și produse în conformitate cu
legislația prevăzută în anexa II.
Articolul 3
Regimul de licențe FLEGT
1.           Între părțile la
prezentul acord se instituie, prin prezenta, un „regim de licențe pentru
aplicarea legislației, guvernanța și schimburile comerciale în
domeniul forestier” (denumit în continuare „regim de licențe FLEGT”).
Regimul stabilește o serie de proceduri și cerințe care au ca
scop verificarea și certificarea, prin intermediul licențelor FLEGT,
a faptului că produsele din lemn expediate către Uniune au fost
produse în mod legal. În conformitate cu Regulamentul (CE) nr. 2173/2005 al
Consiliului din 20 decembrie 2005, Uniunea Europeană acceptă astfel
de transporturi din Indonezia în vederea importului în Uniune doar dacă
acestea fac obiectul unor licențe FLEGT.
2.           Regimul de licențe FLEGT
se aplică produselor din lemn enumerate în anexa IA.
3.           Produsele din lemn enumerate
în anexa 1B nu pot fi exportate din Indonezia și nu pot face obiectul unor
licențe FLEGT.
4.           Părțile convin
să ia toate măsurile necesare pentru implementarea regimului de
licențe FLEGT în conformitate cu dispozițiile prezentului acord.
Articolul 4
Autoritățile emitente
1.           Autoritatea emitentă va
verifica faptul că produsele din lemn au fost produse în mod legal în
conformitate cu legislația indicată în anexa II. Autoritatea
emitentă va elibera licențe FLEGT pentru transporturile de produse
din lemn care au fost produse în mod legal în vederea exportului către
Uniune.
2.           Autoritatea emitentă nu
eliberează licențe FLEGT pentru niciun produs din lemn care este
compus din sau include produse din lemn importate în Indonezia dintr-o
țară terță sub o formă pentru care legislația
țării terțe respective interzice exportul sau dacă
există dovezi că aceste produse din lemn au fost produse prin
încălcarea legislației țării în care au fost recoltați
arborii.
3.           Autoritatea emitentă va
menține și va face publice procedurile sale de eliberare a
licențelor FLEGT. De asemenea, autoritatea emitentă va ține
evidența tuturor transporturilor care fac obiectul licențelor FLEGT
și, în conformitate cu legislația națională privind
protecția datelor, va pune la dispoziție aceste evidențe în
vederea monitorizării independente, respectând în același timp
caracterul confidențial al informațiilor confidențiale ale
exportatorilor.
4.           Indonezia
înființează o unitate de informare pentru licențe, care va servi
drept punct de contact pentru comunicările dintre autoritățile
competente și autoritățile emitente, stabilite în anexele III
și V.
5.           Indonezia notifică
datele de contact ale autorității emitente și ale
unității de informare pentru licențe către Comisia
Europeană. Părțile pun aceste informații la dispoziția
publicului.
Articolul 5
Autoritățile competente
1.           Autoritățile
competente verifică dacă fiecare transport face obiectul unei
licențe FLEGT valabile înainte de punerea acestuia în liberă
circulație în Uniune. Punerea în liberă circulație a
transportului poate fi suspendată, iar transportul poate fi reținut,
atunci când există îndoieli cu privire la valabilitatea licenței
FLEGT. 
2.           Autoritățile
competente țin evidența licențelor FLEGT primite și
publică anual aceste informații.
3.           Autoritățile
competente acordă persoanelor sau organismelor desemnate ca observatori
independenți ai pieței accesul la documentele și datele
relevante, în conformitate cu legislația lor națională privind
protecția datelor.
4.           Autoritățile
competente nu execută acțiunea descrisă la articolul 5 alineatul
(1) în cazul unui transport de produse din lemn derivate din speciile enumerate
în apendicele la CITES, întrucât acestea sunt reglementate de dispozițiile
pentru verificare prevăzute în Regulamentul (CE) nr. 338/97 al Consiliului
din 9 decembrie 1996 privind protecția speciilor faunei și florei
sălbatice prin controlul comerțului cu acestea.
5.           Comisia Europeană
notifică Indoneziei datele de contact ale autorităților
competente. Părțile pun aceste informații la dispoziția
publicului.
Articolul 6
Licențele FLEGT
1.           Licențele FLEGT se
eliberează de către autoritatea emitentă ca modalitate de
certificare a faptului că produsele din lemn au fost produse în mod legal.
2.           Licențele FLEGT se
redactează și se completează în limba engleză. 
3.           De comun acord,
părțile pot institui sisteme electronice pentru eliberarea, transmiterea
și primirea licențelor FLEGT.
4.           Specificațiile tehnice
ale licențelor sunt stabilite în anexa IV. Procedura de eliberare a
licențelor FLEGT este stabilită în anexa V.
Articolul 7
Verificarea lemnului produs în mod legal
1.           Indonezia implementează
un SALL pentru a verifica dacă produsele din lemn care urmează a fi
expediate au fost produse în mod legal și pentru a se asigura că doar
transporturile verificate care îndeplinesc aceste condiții sunt exportate
către Uniune.
2.           Sistemul de verificare a
faptului că produsele din lemn expediate au fost produse în mod legal este
prezentat în anexa V.
Articolul 8
Punerea în liberă circulație a
transporturilor care fac obiectul unei licențe FLEGT
1.           Procedurile privind punerea
în liberă circulație în Uniune a transporturilor care fac obiectul
unei licențe FLEGT sunt descrise în anexa III.
2.           În cazul în care
autoritățile competente au motive întemeiate să suspecteze
că o licență nu este valabilă sau autentică ori
că nu corespunde transportului la care se presupune că se
referă, se pot aplica procedurile cuprinse în anexa III.
3.           În cazul în care, în timpul
consultărilor cu privire la licențele FLEGT, apar dezacorduri sau
dificultăți persistente, problema poate fi supusă atenției
Comitetului mixt de implementare.
Articolul 9
Nereguli
Părțile se informează reciproc
atunci când suspectează ori au dovada unor eludări sau nereguli în
cadrul regimului de licențe FLEGT, inclusiv în legătură cu
următoarele aspecte:
(a)         
 eludarea comerțului, inclusiv prin
redirecționarea fluxurilor comerciale dinspre Indonezia către Uniune
printr-o țară terță;
(b)         
licențe FLEGT eliberate pentru produse din
lemn care conțin lemn din țări terțe suspectat a fi produs
în mod ilegal; sau
(c)         
fraudă în obținerea sau utilizarea
licențelor FLEGT.
Articolul 10
Aplicarea SALL indonezian și alte
măsuri
1.           Cu ajutorul SALL indonezian,
Indonezia verifică legalitatea lemnului exportat către piețele
din afara Uniunii și a lemnului vândut pe piețele interne și
depune eforturi pentru a verifica legalitatea produselor din lemn importate,
folosind, acolo unde este posibil, sistemul dezvoltat pentru implementarea
prezentului acord.
2.           În sprijinul acestor
eforturi, Uniunea încurajează utilizarea sistemului menționat mai sus
la schimburile comerciale de pe alte piețe internaționale și cu
țări terțe.
3.           Uniunea implementează
măsuri pentru a preveni introducerea pe piața Uniunii a lemnului
recoltat în mod ilegal și a produselor derivate din acesta.
Articolul 11
Participarea părților interesate
la implementarea prezentului acord
1.           Indonezia va organiza
consultări periodice cu părțile interesate cu privire la
implementarea prezentului acord și va promova în acest sens strategii,
modalități și programe de consultare corespunzătoare.
2.           Uniunea va organiza
consultări periodice cu părțile interesate cu privire la
implementarea prezentului acord, ținând seama de obligațiile care îi
revin în temeiul Convenției din 1998 privind accesul la informații,
participarea publicului la procesul decizional și accesul la justiție
în cazul problemelor de mediu (Convenția de la Aarhus).
Articolul 12
Măsuri de protecție socială
1.           Pentru a reduce la minimum
eventualele impacturi negative ale prezentului acord, părțile convin
să dezvolte o mai bună înțelegere a impacturilor asupra
industriei lemnului, precum și asupra modului de viață al
comunităților indigene și locale potențial afectate, astfel
cum sunt descrise în legile și reglementările lor interne respective.
2.           Părțile vor
monitoriza impacturile prezentului acord asupra comunităților
respective și a celorlalte părți implicate identificate la
alineatul (1), în paralel cu adoptarea unor măsuri rezonabile pentru
atenuarea posibilelor efecte negative. Părțile pot conveni asupra
unor măsuri suplimentare în vederea soluționării impacturilor
negative.
Articolul 13
Stimulente de piață
Ținând seama de obligațiile
internaționale care îi revin, Uniunea promovează o poziție
favorabilă pe piața Uniunii pentru produsele din lemn care fac
obiectul prezentului acord. Aceste eforturi vor include în special măsuri
pentru a sprijini:
(a)         
politicile de achiziții publice și
private care recunosc o ofertă de produse din lemn recoltat în mod legal
și asigură o piață pentru acestea; și
(b)         
o percepție mai favorabilă a produselor
care fac obiectul unei licențe FLEGT pe piața Uniunii. 
Articolul 14
Comitetul mixt de implementare
1.           Părțile instituie
un mecanism comun (denumit în continuare „Comitetul mixt de implementare” sau
„CMI”), care să analizeze aspectele legate de implementarea și
revizuirea prezentului acord. 
2.           Fiecare parte își
numește reprezentanții în cadrul CMI, care adoptă deciziile prin
consens. CMI este coprezidat de înalți funcționari, unul din partea
Uniunii și celălalt din partea Indoneziei.
3.           CMI își stabilește
propriul regulament de procedură. 
4.           CMI se reunește cel
puțin o dată pe an, la o dată și cu o ordine de zi
convenite în prealabil de către părți. Reuniuni suplimentare pot
fi convocate la cererea oricăreia dintre cele două părți.
5.           CMI:
(a)         
analizează și adoptă măsuri
comune în vederea implementării prezentului acord;
(b)         
examinează și monitorizează
progresele generale înregistrate în ceea ce privește implementarea
prezentului acord, inclusiv funcționarea SALL și măsurile legate
de piață, pe baza constatărilor și rapoartelor din partea
mecanismelor instituite în temeiul articolului 15;
(c)         
evaluează beneficiile și constrângerile
care rezultă din implementarea prezentului acord și decide cu privire
la măsurile corective;
(d)         
examinează rapoartele și plângerile
referitoare la aplicarea regimului de licențe FLEGT pe teritoriul
oricăreia dintre părți;
(e)         
convine cu privire la data de la care va începe
să funcționeze regimul de licențe FLEGT, după o evaluare a
funcționării SALL pe baza criteriilor stabilite în anexa VIII;
(f)           
identifică domeniile de cooperare pentru a
sprijini implementarea prezentului acord;
(g)         
instituie organismele subsidiare pentru
activități care necesită o expertiză specifică,
dacă este necesar;
(h)         
elaborează, aprobă, difuzează
și publică rapoarte anuale, rapoarte ale reuniunilor sale și
alte documente care decurg din activitățile sale;
(i)           
îndeplinește orice alte sarcini pe care poate
conveni să le desfășoare.
Articolul 15
Monitorizare și evaluare
Părțile convin să utilizeze
rapoartele și constatările următoarelor două mecanisme
pentru a evalua implementarea și eficacitatea prezentului acord.
(a)         
Indonezia, în consultare cu Uniunea, recurge la
serviciile unui evaluator periodic care să implementeze sarcinile
stabilite în anexa VI.
(b)         
Uniunea, în consultare cu Indonezia, recurge la
serviciile unui observator independent al pieței care să implementeze
sarcinile stabilite în anexa VII.
Articolul 16
Măsuri de sprijin
1.           Furnizarea oricăror
resurse necesare pentru măsurile de sprijinire a implementării
prezentului acord, identificate în conformitate cu articolul 14 alineatul (5)
litera (f) de mai sus, se stabilește în contextul exercițiilor de
programare ale Uniunii și statelor sale membre pentru cooperarea cu
Indonezia. 
2.           Părțile se
asigură că activitățile legate de implementarea prezentului
acord sunt coordonate cu programele și inițiativele de dezvoltare
existente și viitoare. 
Articolul 17
Raportare și comunicarea
informațiilor către public
1.           Părțile se
asigură că activitățile CMI sunt cât mai transparente
posibil. Rapoartele care decurg din activitatea acestuia se întocmesc în comun
și se fac publice. 
2.           CMI publică un raport
anual care include, între altele, detalii cu privire la:
(a)         
cantitățile de produse din lemn exportate
către Uniune în cadrul regimului de licențe FLEGT, defalcate în
funcție de poziția relevantă din SA;
(b)         
numărul de licențe FLEGT eliberate de
Indonezia;
(c)         
progresul înregistrat în realizarea obiectivelor
prezentului acord, precum și aspecte legate de implementarea acestuia;
(d)         
acțiunile de prevenire a exportului,
importului, introducerii sau tranzacționării pe piața internă
a produselor din lemn care au fost produse în mod ilegal;
(e)         
cantitățile de lemn și produse din
lemn importate în Indonezia și acțiunile adoptate pentru prevenirea
importurilor de produse din lemn care au fost produse în mod ilegal și
pentru menținerea integrității regimului de licențe FLEGT;
(f)           
cazurile de neconformitate cu regimul de
licențe FLEGT și măsurile luate pentru soluționarea
acestora;
(g)         
cantitățile de produse din lemn importate
în Uniune în cadrul regimului de licențe FLEGT, defalcate în funcție de
poziția relevantă din SA, și statul membru al Uniunii în care a
avut loc importul în Uniune;
(h)         
numărul de licențe FLEGT primite de
Uniune;
(i)           
numărul de cazuri și
cantitățile de produse din lemn implicate pentru care au avut loc
consultări în temeiul articolului 8 alineatul (2).
3.           Pentru atingerea obiectivului
de îmbunătățire a guvernanței și transparenței în
sectorul forestier și pentru a monitoriza implementarea și
impacturile prezentului acord, atât în Indonezia, cât și în Uniune, părțile
convin ca informațiile descrise în anexa IX să fie puse la
dispoziția publicului.
4.           Părțile convin
să nu divulge informații confidențiale care au făcut
obiectul unui schimb în temeiul prezentului acord, în conformitate cu
legislațiile lor respective. Niciuna dintre părți nu
divulgă publicului și nici nu permite autorităților sale
să divulge informații care au făcut obiectul unui schimb în
temeiul prezentului acord și care se referă la secrete comerciale sau
informații comerciale confidențiale.
Articolul 18
Comunicare cu privire la implementare
1.           Reprezentanții
părților responsabile de comunicările oficiale privind
implementarea prezentului acord sunt:
Pentru Indonezia:        Pentru Uniune:
Directorul general pentru utilizarea       Șeful
delegației           
pădurilor, Ministerul Silviculturii           Uniunii Europene în
Indonezia
2.           Părțile își
comunică reciproc și în timp util informațiile necesare pentru
implementarea prezentului acord, inclusiv modificări ale alineatului (1).
Articolul 19
Aplicare teritorială
Prezentul acord se aplică, pe de o parte,
teritoriului în care este aplicabil Tratatul privind funcționarea Uniunii
Europene, în condițiile prevăzute de acest tratat și, pe de
altă parte, teritoriului Indoneziei.
Articolul 20
Soluționarea litigiilor
1.           Părțile depun
eforturi pentru soluționarea oricărui litigiu legat de aplicarea sau
interpretarea prezentului acord, prin consultări prompte.
2.           În cazul în care un litigiu
nu a fost soluționat prin consultări în decurs de două luni de
la data cererii inițiale de consultare, oricare dintre părți poate
aduce litigiul în atenția CMI, care depune eforturi în vederea
soluționării acestuia. CMI îi sunt furnizate toate informațiile
relevante pentru analizarea aprofundată a situației, în vederea
identificării unei soluții acceptabile. În acest scop, CMI trebuie
să analizeze toate posibilitățile pentru a menține
implementarea efectivă a prezentului acord.
3.           În cazul în care CMI nu poate
soluționa litigiul în termen de două luni, părțile pot
solicita în comun bunele oficii ale unui terț sau medierea de către o
parte terță.
4.           Dacă litigiul nu poate
fi soluționat în conformitate cu alineatul (3), oricare din
părți poate să notifice celeilalte părți numirea unui
arbitru; cealaltă parte trebuie apoi să numească un al doilea
arbitru în termen de 30 de zile calendaristice de la data numirii primului
arbitru. Părțile numesc în comun un al treilea arbitru, în decurs de
două luni de la numirea celui de al doilea arbitru.
5.           Deciziile arbitrale sunt
adoptate cu majoritate de voturi, în termen de șase luni de la data numirii
celui de-al treilea arbitru.
6.           Deciziile arbitrale sunt
obligatorii pentru părți, fără drept de apel.
7.           CMI stabilește
procedurile de lucru pentru arbitraj.
Articolul 21
Suspendare
1.           O parte care dorește
să suspende prezentul acord notifică celeilalte părți, în
scris, intenția sa de a face acest lucru. Părțile supun apoi
discuției această chestiune.
2.           Oricare dintre
părți poate suspenda aplicarea prezentului acord. Decizia cu privire
la suspendare și motivele deciziei se notifică în scris celeilalte
părți. 
3.           Dispozițiile prezentului
acord vor înceta să se aplice în termen de 30 de zile calendaristice de la
efectuarea notificării.
4.           Aplicarea prezentului acord
se reia în termen de 30 de zile calendaristice de la data la care partea care
l-a suspendat informează cealaltă parte cu privire la faptul că
motivele care au dus la suspendare nu se mai aplică.
Articolul 22
Modificări
1.           Oricare parte care
dorește să modifice prezentul acord prezintă propunerea cu cel
puțin trei luni înainte de următoarea reuniune a CMI. Acesta
analizează propunerea și, în cazul în care se ajunge la un consens,
formulează o recomandare. Dacă părțile sunt de acord cu
recomandarea, ele o aprobă în conformitate cu procedurile lor interne respective.
2.           Orice modificare astfel aprobată
de către părți intră în vigoare în prima zi a lunii
următoare datei la care părțile își notifică reciproc
încheierea procedurilor necesare în acest scop.
3.           CMI poate adopta
modificări ale anexelor la prezentul acord.
4.           Notificarea oricărei
modificări se adresează Secretarului General al Consiliului Uniunii
Europene și Ministrului Afacerilor Externe al Republicii Indonezia, pe
căi diplomatice.
Articolul 23
Intrarea în vigoare, durata și
denunțarea acordului
1.           Prezentul acord intră în
vigoare în prima zi a lunii următoare datei la care părțile
își notifică reciproc, în scris, încheierea procedurilor lor
respective necesare în acest scop.
2.           Notificarea se adresează
Secretarului General al Consiliului Uniunii Europene și Ministrului
Afacerilor Externe al Republicii Indonezia, pe căi diplomatice. 
3.           Prezentul acord rămâne
în vigoare pentru o perioadă de cinci ani. Aceasta se prelungește
pentru perioade consecutive de cinci ani, cu excepția cazului în care o
parte renunță la prelungire prin notificarea în scris a celeilalte
părți cu cel puțin 12 luni înainte de expirarea prezentului
acord.
4.           Oricare dintre
părți poate denunța prezentul acord prin notificarea în scris a
celeilalte părți. Prezentul acord încetează să se aplice la
12 luni de la data acestei notificări.
Articolul 24
Anexe
Anexele la prezentul acord fac parte
integrantă din acesta.
Articolul 25
Texte autentice
Prezentul acord se redactează în
două exemplare în limbile bulgară, spaniolă, cehă,
daneză, germană, estonă, greacă, engleză, franceză,
italiană, letonă, lituaniană, maghiară, malteză,
neerlandeză, polonă, portugheză, română, slovacă,
slovenă, finlandeză, suedeză și indoneziană (bahasa
indonesia), toate aceste texte fiind în egală măsură autentice.
În caz de divergențe în interpretare, prevalează textul în limba
engleză.
DREPT CARE, subsemnații, pe deplin
autorizați, au semnat prezentul acord.
ÎNCHEIAT la Bruxelles, 
 Pentru Uniunea Europeană || Pentru Republica Indonezia 
ANEXA I
PRODUSE VIZATE
Lista din prezenta anexă se referă
la Sistemul armonizat de denumire și codificare a mărfurilor
instituit de Convenția internațională privind Sistemul armonizat
de denumire și codificare a mărfurilor a Organizației Mondiale a
Vămilor.
ANEXA IA:
CODURILE ARMONIZATe Ale MĂRFURILOR
pentru lemnul și produsele din lemn care fac obiectul regimului de
licențe FLEGT
Capitolul 44:
 CODURI SA ||  Descriere   
   || Lemn de foc, sub formă de trunchiuri, butuci, vreascuri, ramuri sau sub forme similare; lemn sub formă de așchii sau particule; rumeguș, deșeuri și resturi de lemn, chiar aglomerate, sub formă de butuci, brichete, pelete sau forme similare. 
   ||   
 4401.21 || -    Lemn sub formă de așchii sau particule - conifere 
 4401.22   || -     Lemn sub formă de așchii sau particule – altele decât coniferele 
 Ex.4404 || -    Lemn sub formă de eclise, lame, benzi și produse similare   
 Ex.4407 || -     Lemn tăiat sau despicat longitudinal, tranșat sau derulat, geluit, șlefuit      sau lipit prin îmbinare cap la cap, cu o grosime de peste 6 mm.   
 4408 || Foi pentru furnir (inclusiv cele obținute prin tranșarea lemnului stratificat), foi pentru placaj sau pentru alt lemn stratificat similar și alt lemn tăiat longitudinal, tranșat sau derulat, chiar geluit, șlefuit, îmbinat lateral sau cap la cap, cu o grosime de maximum 6 mm.   
       || Lemn (inclusiv lamele și frizele de parchet, neasamblate), profilat (sub formă de lambă, de uluc, fălțuit, șanfrenat, îmbinat în V, mulurat, rotunjit sau similare), în lungul unuia sau al mai multor canturi, fețe sau capete, chiar geluit, șlefuit sau lipit prin îmbinare cap la cap. 
 4409.10 || -    De conifere 
 4409.29 || -    Altele decât coniferele   
 4410 || Plăci aglomerate, panouri numite „oriented strand board” (OSB) și panouri similare (de exemplu, panourile numite „waferboard”), din lemn sau din alte materiale lemnoase, chiar aglomerate cu rășini sau cu alți lianți organici. 
 4411 || Panouri fibrolemnoase sau din alte materiale lemnoase, chiar aglomerate cu rășini sau cu alți lianți organici. 
 4412 || Placaj, lemn furniruit și lemn stratificat similar   
 4413 || Lemn „densificat”, în blocuri, scânduri, lame sau sub formă de profile.   
 4414 || Rame din lemn pentru tablouri, fotografii, oglinzi sau obiecte similare.   
 4415 || Lăzi, lădițe, coșuri, cilindri și ambalaje similare din lemn; tambure pentru cabluri, din lemn; paleți simpli, boxpaleți si alte platforme de încărcare, din lemn; grilaje pentru paleți, din lemn.   
 4416 || Butoaie, cuve, putini și alte produse de dogărie și părțile lor, din lemn, inclusiv doagele. 
 4417 || Unelte, suporturi și mânere de unelte, monturi de perii, cozi de mături sau de perii, din lemn; forme, calapoade și șanuri pentru încălțăminte, din lemn 
 4418 || Lucrări de tâmplărie și piese de dulgherie pentru construcții, inclusiv panouri celulare, panouri asamblate pentru acoperit podeaua și șindrile („shingles” și „shakes”), din lemn.   
 Ex.4421.90 || -           Pavele din lemn 
Capitolul 47:
 CODURI SA ||  Descriere   
   || Pastă din lemn sau din alte materiale fibroase celulozice; hârtie sau carton reciclabile (deșeuri și maculatură):   
 4701   || -    Paste mecanice din lemn   
 4702   || -    Paste chimice din lemn, de dizolvare 
 4703   || -    Paste chimice din lemn, cu sodă sau sulfat, altele decât pastele de dizolvare. 
 4704   || -    Paste chimice din lemn, cu bisulfit, altele decât pastele de dizolvare   
 4705   || -    Paste din lemn obținute prin combinarea unei prelucrări mecanice și a unei prelucrări chimice 
Capitolul 48:
 CODURI SA   ||  DESCRIERE   
 4802 || Hârtii și cartoane necretate, de tipul celor utilizate pentru scris, tipărit sau în alte scopuri grafice, și hârtii și cartoane pentru cartele sau benzi de perforat, neperforate, în rulouri sau foi de formă pătrată sau dreptunghiulară, de orice dimensiuni, altele decât hârtia de la poziția 4801 sau 4803; hârtii și cartoane fabricate manual:   
 4803   || Hârtii de tipul celor utilizate ca hârtie igienică, șervețele de demachiat, pentru șters mâinile, ca șervețele sau hârtii similare pentru uz casnic, de igienă sau de toaletă, vată de celuloză și straturi subțiri din fibre celulozice, chiar creponate, încrețite, gofrate, ștanțate, perforate, colorate la suprafață, decorate la suprafață sau imprimate, în rulouri sau foi.   
 4804 || Hârtii și cartoane kraft necretate, în rulouri sau foi, altele decât cele de la poziția 4802 sau 4803.   
 4805 || Alte hârtii și cartoane necretate, în rulouri sau foi, care nu au fost supuse unei prelucrări suplimentare sau unor tratamente, altele decât cele stipulate la nota 3 din acest capitol.   
 4806   || Hârtii și cartoane sulfurizate, hârtii rezistente la grăsimi, hârtii calc, hârtii pergament și alte hârtii glazurate, transparente sau translucide, în rulouri sau foi.   
 4807   || Hârtii și cartoane asamblate plan prin lipire, necretate la suprafață și neimpregnate, chiar întărite în interior, în rulouri sau coli.   
 4808   || Hârtii și cartoane ondulate (chiar acoperite prin lipire), creponate, încrețite, gofrate, ștanțate sau perforate, în rulouri sau foi, altele decât descrise la poziția 4803.   
 4809   || Hârtii carbon, hârtii denumite „autocopiante” și alte hârtii pentru copii (inclusiv hârtii cretate, acoperite sau impregnate, pentru hârtii stencil sau plăci offset), chiar imprimate, în rulouri sau foi.   
 4810     || Hârtii și cartoane cretate cu caolin sau cu alte substanțe anorganice pe una sau pe ambele fețe, cu sau fără lianți, fără alte stratificări sau aplicări la suprafață, chiar colorate la suprafață, decorate la suprafață sau imprimate, în rulouri sau în foi de formă pătrată sau dreptunghiulară, de orice dimensiuni.   
 4811   || Hârtii, cartoane, vată de celuloză și straturi subțiri din fibre celulozice, cretate, impregnate, acoperite, colorate la suprafață, decorate la suprafață sau imprimate, în rulouri sau în foi de formă pătrată sau dreptunghiulară, având orice dimensiuni, altele decât produsele de tipul celor descrise la pozițiile 4803, 4809 sau 4810. 
 4812 || Blocuri filtrante și plăci filtrante, din pastă de hârtie.   
 4813 || Hârtie pentru țigări, chiar tăiată la dimensiune, sub formă de colițe sau sub formă tubulară.   
 4814 || Hârtii tapet și hârtii similare pentru acoperit pereții; hârtii transparente autocolante.   
 4816 || Hârtii carbon, hârtii denumite „autocopiante” și alte hârtii copiative (altele decât cele de la poziția 4809), hârtii stencil și plăci offset, din hârtie, chiar ambalate în cutii.   
 4817 || Plicuri, hârtie în formă de plicuri, cărți poștale neilustrate și cărți poștale pentru corespondență, din hârtie sau carton; cutii, mape și articole similare, din hârtie sau carton, care conțin un set de articole pentru corespondență.   
 4818 || Hârtii de tipul celor utilizate pentru hârtie igienică și ca hârtii similare, vată de celuloză sau straturi subțiri din fibre celulozice, de tipul celor pentru uz casnic sau sanitar, în rulouri cu o lățime de maximum 36 cm sau tăiate la dimensiune; batiste, șervețele demachiante, hârtie pentru șters mâinile, fețe de masă, șervețele, scutece, tampoane igienice, lenjerie de pat și articole similare pentru uz casnic, igienic sau spitalicesc, îmbrăcăminte și accesorii de îmbrăcăminte, din pastă de hârtie, hârtie, vată de celuloză sau straturi subțiri din fibre celulozice:   
 4821 || Etichete de toate genurile, din hârtie sau carton, imprimate sau nu.   
 4822 || Tambure, bobine, fuzete, canete, mosoare și suporturi similare din pastă de hârtie, hârtie sau carton, chiar perforate sau întărite. 
 4823 || Alte hârtii, cartoane, vată de celuloză și straturi subțiri din fibre celulozice, decupate la dimensiune; alte articole din pastă de hârtie, din hârtie, din carton, din vată de celuloză sau din straturi subțiri din fibre celulozice. 
Capitolul 94: 
 CODURI SA ||  DESCRIERE   
   || Alte scaune cu cadru de lemn:   
 9401.61. || -    Tapițate 
 9401.69. || -    Altele   
     || Alt mobilier și părți ale acestuia   
 9403.30 || -    Mobilier din lemn de tipul celui utilizat în birouri 
 9403.40 || -    Mobilier din lemn de tipul celui utilizat în bucătării 
 9403.50 || -    Mobilier din lemn de tipul celui utilizat în dormitoare 
 9403.60   || -    Alt mobilier din lemn   
 Ex. 9406.00. || -     Construcții prefabricate din lemn   
ANEXA IB : CODURILE ARMONIZATE ALE
MĂRFURILOR PENTRU LEMNUL interzis
LA export în temeiul legislației indoneziene
Capitolul 44: 
 CODURI SA || DESCRIERE 
 4403 || Lemn brut, chiar cojit, curățat de ramuri sau ecarisat:   
 Ex. 4404 || -     Lemn pentru dogărie; prăjini despicate; țăruși și pari din lemn,      ascuțiți, nedespicați longitudinal; lemn simplu degroșat sau rotunjit, dar nestrunjit, necurbat sau altfel prelucrat, pentru bastoane, umbrele, mânere de scule sau similare.   
 4406 || Traverse din lemn pentru căi ferate sau similare.   
 Ex. 4407 || -     Lemn tăiat sau despicat longitudinal, tranșat sau derulat, negeluit,      neșlefuit sau nelipit prin îmbinare cap la cap, cu o grosime de peste 6 mm. 
ANEXA II
Definiția
legalității
INTRODUCERE
Lemnul indonezian este considerat legal atunci
când s-a verificat că originea sa și procesul său de
producție, precum și prelucrarea, transportul și
activitățile comerciale ulterioare respectă toate actele
administrative și actele cu putere de lege aplicabile din Indonezia.
Indonezia are cinci standarde de legalitate,
articulate prin intermediul unei serii de principii, criterii, indicatori
și elemente de verificare, toate acestea fiind bazate pe actele
administrative, actele cu putere de lege și procedurile subiacente.
Aceste cinci standarde sunt:
·                        
Standardul de legalitate 1: standardul pentru
concesiile din cadrul zonelor forestiere de producție de pe terenuri
proprietate de stat;
·                        
Standardul de legalitate 2: standardul pentru
plantațiile forestiere comunitare și pădurile comunitare din
zonele forestiere de producție de pe terenuri proprietate de stat;
·                        
Standardul de legalitate 3: standardul pentru
pădurile aflate în proprietate privată; 
·                        
Standardul de legalitate 4: standardul pentru
drepturile de utilizare a lemnului în zonele neforestiere de pe terenurile
proprietate de stat;
·                        
Standardul de legalitate 5: standardul privind
industria forestieră primară și din aval.
Aceste cinci standarde de legalitate se
aplică unor tipuri diferite de permise pentru lemn, conform tabelului
următor:
 Tip de permis   || Descriere || Proprietate funciară / gestionare sau utilizare a resurselor || Standardul de legalitate aplicabil 
 IUPHHK-HA/HPH || Permis pentru utilizarea produselor forestiere provenind din păduri naturale || Proprietate de stat / gestionare asigurată de o societate || 1 
 IUPHHK-HTI/HPHTI || Permis pentru crearea și gestionarea de plantații forestiere industriale || Proprietate de stat / gestionare asigurată de o societate || 1 
 IUPHHK-RE   || Permis pentru refacerea ecosistemelor forestiere || Proprietate de stat / gestionare asigurată de o societate || 1 
 IUPHHK- HTR   || Permis pentru plantații forestiere comunitare || Proprietate de stat / gestionare asigurată de comunitățile locale || 2 
 IUPHHK-HKM   || Permis pentru gestionarea pădurilor comunitare   || Proprietate de stat / gestionare asigurată de comunitățile locale || 2 
 Teren privat || Nu este necesar niciun permis || Proprietate privată / utilizare privată || 3 
 IPK/ILS || Permis pentru utilizarea lemnului provenind din zone neforestiere || Proprietate de stat / utilizare privată || 4 
 IUIPHHK   || Permis pentru înființarea și gestionarea unei societăți de prelucrare primară || Nu se aplică || 5 
 IUI Lanjutan sau IPKL   || Permis pentru înființarea și gestionarea unei societăți de prelucrare secundară   || Nu se aplică || 5 
Aceste cinci standarde de legalitate și
elementele de verificare asociate sunt prezentate mai jos.
Anexa II – standardul de legalitate 1: Standardele pentru concesiuni
în zonele forestiere de producție 
 Nr. || Principii || Criterii || Indicatori || Elemente de verificare || Reglementări conexe[10] 
 1 || P1. Statutul juridic al       zonei și dreptul  de utilizare || K1.1 Unitatea de gestionare forestieră (concesionarii) se află în zona forestieră de producție. || 1.1.1  Titularul permisului poate demonstra că permisul de utilizare a lemnului (iuphhk) este valabil || Certificat atestând dreptul de concesionare a pădurii || Regulamentul Guvernului PP72/2010 Regulamentul ministrului silviculturii P50/2010 Regulamentul ministrului silviculturii P12/2010 
 Dovada plății aferente permisului de utilizare a produselor forestiere din lemn. 
 2. || . P2. Respectarea    sistemului și a  procedurilor de      recoltare. || K2.1    Titularul permisului    deține un    plan de recoltare    pentru zona de tăiere care a fost    aprobat de    autoritățile administrative competente. || Autoritatea administrativă competentă a aprobat documentele planului de lucru: planul general, planul de lucru anual, inclusiv anexele la acestea. || Planul general aprobat și anexele sale, întocmite pe baza unui inventar forestier cuprinzător efectuat de personal competent din punct de vedere tehnic. Planul de lucru anual aprobat, întocmit pe baza planului general Hărți întocmite de personal competent din punct de vedere tehnic, care descriu structura și limitele suprafețelor vizate de planul de lucru || Regulamentul ministrului silviculturii P62/2008 Regulamentul ministrului silviculturii P56/2009 Regulamentul ministrului silviculturii P60/2011 
 Nr. || Principii || Criterii || Indicatori || Elemente de verificare || Reglementări conexe 
   ||   ||   ||   || Hartă indicând zonele de excludere pentru exploatarea forestieră din cadrul planului de lucru anual și dovezi privind implementarea la fața locului. ||   
 Locurile de recoltare (blocuri sau compartimente) de pe hartă sunt marcate clar și verificate la fața locului. 
 K2.2    Planul de lucru este    valabil || 2.2.1 Titularul permisului forestier  deține un plan de lucru valabil  în conformitate cu reglementările aplicabile || Planul general privind utilizarea produselor forestiere din lemn și anexele aferente (se acceptă și cereri în curs). || Regulamentul ministrului silviculturii P62/2008 Regulamentul ministrului silviculturii P56/2009 Regulamentul ministrului silviculturii P60/2011 
 Locul și volumele extractibile de bușteni din pădurile naturale din cadrul zonelor care urmează să fie recoltate corespund planului de lucru. 
   ||   || 2.2.2         Permisele pentru toate     echipamentele de recoltare     sunt valabile și pot fi     verificate la fața locului.     (nu se aplică unei     societăți forestiere de stat) || Permis pentru echipamente și pentru cesiunea echipamentelor || Regulamentul ministrului silviculturii P53/2009 
 Nr. || Principii || Criterii || Indicatori || Elemente de verificare || Reglementări conexe 
 3. || P3. Legalitatea  transportului sau  schimbarea  dreptului de proprietate asupra  buștenilor rotunzi.   || K3.1 Titularii de permise            se asigură că toți         buștenii         transportați         de la un depozit de bușteni         din pădure la         o unitate industrială primară de produse forestiere sau    la un comerciant de bușteni înregistrat, inclusiv printr-un         depozit intermediar de bușteni, sunt         identificați fizic și  însoțiți de         documente valabile. || 3.1.1 Toți buștenii cu diametru mare recoltați sau          extrași în scop comercial au fost     raportați într-un raport privind producția lemnoasă || Documentele care țin de raportul privind producția lemnoasă aprobat || Regulamentul ministrului silviculturii P55/2006 
 3.1.2 Toate cantitățile de lemn          transportate în afara   zonelor care fac obiectul permisului sunt          însoțite de un          document de transport valabil || Documentele de transport valabile și anexele acestora însoțesc buștenii de la depozitul de bușteni la unitatea industrială primare de produse forestiere sau la comerciantul de bușteni înregistrat, inclusiv dacă trec prin depozite de bușteni intermediare || Regulamentul ministrului silviculturii P55/2006 
   ||   ||   || 3.1.3 Buștenii rotunzi au          fost recoltați în          zonele prevăzute în          permisul de utilizare a pădurii || Marcaje administrative pentru lemn/cod de bare (PUHH) aplicate pe bușteni. || Regulamentul ministrului silviculturii P55/2006 
 Titularul permisului aplică marcajul pentru lemn în mod consecvent 
 Nr. || Principii || Criterii || Indicatori || Elemente de verificare || Reglementări conexe 
   ||   || K3.2 Titularul permisului   a efectuat   plata   taxelor și impozitelor aplicabile pentru   extracția în scop comercial a   lemnului || 3.2.1 Titularul permisului prezintă   dovada plății   către Fondul pentru reîmpădurire și/sau a taxei pentru resursele forestiere,  care corespunde   producției de bușteni     și tarifului aplicabil. || Ordinele de plată către Fondul pentru reîmpădurire și/sau a taxei pentru resursele forestiere. || Regulamentul Guvernului PP22/1997 Regulamentul Guvernului PP 51/1998 Regulamentul ministrului silviculturii P18/2007 Regulamentul ministrului comerțului 22/M-DAG/PER/4/2012 Regulamentul Guvernului PP59/1998 
   ||   ||   ||   || Dovada depunerilor efectuate pentru plata către Fondul pentru reîmpădurire și/sau a taxei pentru resursele forestiere și borderourile de plată. 
   ||   ||   ||   || Plata către Fondul pentru reîmpădurire și/sau a taxei pentru resursele forestiere este în concordanță cu producțiile de bușteni și cu tariful aplicabil. 
 Nr. || Principii || Criterii || Indicatori || Elemente de verificare || Reglementări conexe 
   ||   || K3.3 Transport și comerț între insule || 3.3.1 Titularii de permis care          expediază bușteni sunt          comercianți interinsulari de lemn înregistrați (PKAPT) || Documentele PKAPT || Regulamentul ministrului industriei și comerțului 68/2003 Regulamentul comun al ministrului silviculturii, ministrului transporturilor și ministrului industriei și comerțului 22/2003 
 3.3.2   Nava utilizată pentru transportul buștenilor rotunzi           arborează pavilionul Indoneziei și       posedă un permis de exploatare valabil. || Documentele de înmatriculare care atestă identitatea navei și permisul valabil. || Regulamentul ministrului industriei și comerțului 68/2003 Regulamentul comun al ministrului silviculturii, ministrului transporturilor și ministrului industriei și comerțului 22/2003 
 Nr. || Principii || Criterii || Indicatori || Elemente de verificare || Reglementări conexe 
 4. || P4. Respectarea  aspectelor de mediu și sociale  legate de  recoltarea lemnului || K4.1 Titularul permisului         deține o evaluare a impactului asupra mediului (EIA) aprobată și      a         implementat         măsurile         identificate în cadrul acesteia. || 4.1.1   Titularul permisului deține documente EIA aprobate de   autoritățile competente care acoperă întreaga zonă de activitate. || Documentele EIA || Regulamentul Guvernului PP27/1999 Regulamentul ministrului silviculturii și plantațiilor 602/1998 
   ||   || 4.1.2 Titularul permisului deține  rapoarte de implementare a planului de management de mediu și a planului de monitorizare a impacturilor asupra mediului, care indică  măsurile luate pentru  atenuarea  impacturilor asupra mediului și pentru crearea de  beneficii sociale. || Planul de management de mediu și planul de monitorizare a impacturilor asupra mediului || Regulamentul Guvernului PP27/1999 
 Dovada implementării planului de management de mediu și a monitorizării impacturilor sociale și asupra mediului semnificative 
 Nr. || Principii || Criterii || Indicatori || Elemente de verificare || Reglementări conexe 
 5. || P5. Respectarea  legilor și reglementărilor în domeniul muncii || K.5.1 Îndeplinirea  cerințelor privind siguranța și sănătatea la locul de muncă (OSH) || 5.1.1 Disponibilitatea procedurilor OSH și implementarea acestora || Implementarea procedurilor OSH || Regulamentul ministrului forței de muncă și transmigrării 01/1978 Regulamentul ministrului silviculturii P12/2009 
 Echipamente OSH 
 Evidențe privind accidentele de muncă 
 K.5.2  Respectarea  drepturilor lucrătorilor || 5.2.1 Libertatea de asociere pentru lucrători || Lucrătorii aparțin de sindicate ale lucrătorilor sau politicile societății permit lucrătorilor să înființeze sindicate sau să se implice în activități sindicale || Legea 21/2000 Regulamentul ministrului forței de muncă și transmigrării 16/2001   
 5.2.2 Existența contractelor colective de muncă || Contractele colective de muncă sau documente privind politica societății în domeniul drepturilor lucrătorilor || Legea 13/2003 Regulamentul ministrului forței de muncă și transmigrării 16/2011 
 5.2.3 Societatea nu folosește lucrători minori || Nu există lucrători minori || Legea 13/2003 Legea 23/2003 Legea 20/2009 
Standardul de legalitate 2:
Standardul pentru plantațiile
forestiere comunitare și pădurile comunitare din zonele forestiere de
producție 
 Nr. || Principii || Criterii || Indicatori || Elemente de verificare || Reglementări conexe 
 1.       || P1. Statutul juridic al zonei și dreptul de utilizare || K1.1 Unitatea de gestionare forestieră se află în zona forestieră de producție. || 1.1.1  Titularul permisului poate demonstra că permisul de utilizare a lemnului (iuphhk) este valabil. || Certificat atestând dreptul de concesionare a pădurii || Regulamentul ministrului silviculturii P55/2011 Regulamentul ministrului silviculturii P37/2007 Regulamentul ministrului silviculturii P49/2008 Regulamentul ministrului silviculturii P12/2010 
 Dovada plății aferente permisului de utilizare a produselor forestiere din lemn. 
 2.       || P2. Respectarea sistemului și procedurilor de recoltare || K2.1. Titularul permisului deține        un plan de recoltare        pentru zona de tăiere care a        fost aprobat de     autoritățile administrative competente || 2.1.1 Autoritatea administrativă competentă a aprobat planul de lucru anual. || Planul de lucru anual aprobat. || Regulamentul ministrului silviculturii P62/2008 
 Hartă indicând zonele de excludere pentru exploatarea forestieră din cadrul planului de lucru anual și dovezi privind implementarea la fața locului. 
 Situarea blocurilor de recoltare este marcată clar și poate fi verificată la fața locului. 
 Nr. || Principii || Criterii || Indicatori || Elemente de verificare || Reglementări conexe 
   ||   || K2.2  Planul de lucru este  valabil || 2.2.1  Titularul permisului forestier  deține un plan de lucru valabil  în conformitate cu reglementările aplicabile. || Planul general privind utilizarea produselor forestiere din lemn și anexele aferente (se acceptă și cereri în curs) || Regulamentul ministrului silviculturii P62/2008 
 Locul și volumele extractibile de bușteni din zona care urmează să fie stabilită în cadrul proprietății forestiere trebuie să corespundă planului de lucru. 
 2.2.2 Permisele pentru toate   echipamentele de recoltare   sunt valabile și pot fi   verificate fizic la   fața locului. || Permise pentru echipamente și pentru cesiunea echipamentelor. || Regulamentul ministrului silviculturii P53/2009. 
   ||   || K2.3 Titularii de permise            se asigură că toți        buștenii transportați     de la un depozit de bușteni din        pădure la o        unitate industrială primară de produse forestiere        sau la un comerciant de bușteni înregistrat, inclusiv printr-un        depozit de bușteni intermediar       || 2.3.1 Toți buștenii cu diametru mare care au fost  recoltați sau  extrași în scop comercial sunt  raportați în  raportul privind producția lemnoasă || Documentele care țin de raportul privind producția lemnoasă aprobat || Regulamentul ministrului silviculturii P55/2006 
 Nr. || Principii || Criterii || Indicatori || Elemente de verificare || Reglementări conexe 
   ||   ||         sunt        identificați fizic și  însoțiți de     documente valabile. || 2.3.2   Toți buștenii           transportați în afara   zonei care face obiectul permisului sunt     însoțiți de un           document de transport legal. || Documentele de transport legale și anexele relevante de la depozitul de bușteni la depozitul de bușteni intermediar și de la depozitul de bușteni intermediar la unitatea industrială primară și/sau comerciantul de bușteni înregistrat. || Regulamentul ministrului silviculturii P55/2006 
   ||   ||   || 2.3.3 Buștenii rotunzi au    fost recoltați în        zonele prevăzute în     permisul de utilizare a pădurii || Marcaje administrative pentru lemn/cod de bare (PUHH) aplicate pe bușteni. || Regulamentul ministrului silviculturii P55/2006 
 Titularul permisului aplică marcajul pentru lemn în mod consecvent. 
   ||   ||   || 2.3.4 Titularul permisului poate demonstra existența documentelor de transport ale buștenilor care însoțesc buștenii transportați de la depozitul de bușteni. || Documentul de transport al buștenilor, la care se anexează o listă a buștenilor. || Regulamentul ministrului silviculturii P55/2006 
 Nr. || Principii || Criterii || Indicatori || Elemente de verificare || Reglementări conexe 
   ||   || K2.4 Titularul permisului a plătit taxele și impozitele aplicabile necesare pentru extracția în scop comercial a lemnului || 2.4.1 Titularii de permis prezintă  dovada plății  taxei pentru resursele forestiere care  corespunde producției de bușteni și  tarifului aplicabil. || Ordin de plată a taxei pentru resursele forestiere || Regulamentul ministrului silviculturii P18/2007 Regulamentul ministrului comerțului 22/M-DAG/PER/4/2012 
 Dovada plății taxei pentru resursele forestiere 
 Plata taxei pentru resursele forestiere este în concordanță cu producția de bușteni și cu tariful aplicabil. 
 3.       || P3. Respectarea aspectelor de mediu și sociale legate de recoltarea lemnului || K3.1 Titularul permisului deține       o evaluare a impactului asupra mediului (EIA) aprobată și  a implementat  măsurile  identificate în cadrul acesteia. || 3.1.1 Titularul permisului deține  documente de evaluare a impactului asupra mediului aprobate   de autoritățile competente, care  acoperă întreaga zonă de activitate. || Documentele EIA || Regulamentul ministrului silviculturii și plantațiilor 622/1999 
 Nr. || Principii || Criterii || Indicatori || Elemente de verificare || Reglementări conexe 
   ||   ||   || 3.1.2 Titularul permisului deține rapoarte de implementare a managementului de mediu și a monitorizării realizate pentru atenuarea impacturilor asupra mediului și pentru crearea de beneficii sociale. || Documentele relevante referitoare la managementul de mediu și la monitorizare || Regulamentul Guvernului PP27/1999 
  Dovada implementării managementului de mediu și a monitorizării impacturilor sociale și asupra mediului semnificative 
Standardul de
legalitate 3: Standardul
privind pădurile private
 Nr. || Principii || Criterii || Indicatori || Elemente de verificare || Reglementări conexe 
 1. || P1.  Dreptul de proprietate asupra lemnului poate fi verificat || K1.1       Legalitatea dreptului de proprietate sau a titlului de proprietate asupra terenului în ceea ce privește zona de recoltare a lemnului. || 1.1.1      Proprietarul pădurii sau terenului privat poate face dovada dreptului de proprietate sau a drepturilor de utilizare a terenului. || Documente valabile privind proprietatea asupra terenului sau proprietatea funciară (titlurile de proprietate asupra terenului recunoscute de autoritățile competente) || Legea 5/1960 Regulamentul ministrului silviculturii P33/2010 Regulamentul Guvernului PP12/1998 Regulamentul ministrului comerțului 36/2007 Regulamentul ministrului comerțului 37/2007 Legea 6/1983 Legea 13/2003 Legea 23/2003 Legea 20/2009 
 Dreptul de cultivare a terenului. Actul de înființare a societății Licența comercială pentru societățile implicate în activități comerciale (SIUP) Înregistrarea societății (TDP) Înregistrarea în scopuri fiscale (NPWP) 
 Harta zonei forestiere private și limitele delimitate pe teren. 
 1.1.2      Unitățile de gestionare  (deținute fie individual, fie de  un grup) demonstrează  existența unor documente valabile de transport al lemnului || Certificatul de origine a lemnului sau documentul de transport al buștenilor || Regulamentul ministrului silviculturii P30/2012 
 Factură/ chitanță de vânzare/ documentul de vămuire a mărfurilor. 
 Nr. || Principii || Criterii || Indicatori || Elemente de verificare || Reglementări conexe 
   ||   ||   || 1.1.3    Unitățile de gestionare            prezintă dovada plății   taxelor aplicabile aferente            arborilor prezenți înainte de            cesionarea drepturilor        sau proprietății asupra zonei. || Dovada plății către Fondul pentru reîmpădurire și/sau a taxei pentru resursele forestiere și a despăgubirii către stat pentru valoarea aferentă volumului de lemn tăiat. || Regulamentul ministrului silviculturii P18/2007 
 2. || P2. Respectarea            aspectelor de mediu și sociale legate de            recoltarea lemnului în            cazul zonelor care fac obiectul unor drepturi de cultivare a terenului || K2.1 Titularul permisului deține o evaluare a impactului asupra mediului (EIA) și a implementat măsurile identificate în cadrul acesteia. || 2.1.1 Titularul permisului deține documente EIA aprobate           de autoritățile competente care            acoperă întreaga zonă de activitate. || Documentele EIA || Regulamentul Guvernului PP27/1999 Regulamentul ministrului silviculturii și plantațiilor 602/1998 
 3. || P3. Respectarea            legilor și reglementărilor în domeniul muncii în          cazul zonelor care fac obiectul unor drepturi de cultivare a terenului || K3.1 Îndeplinirea cerințelor privind siguranța și sănătatea la locul de muncă (OSH) || 3.1.1            Disponibilitatea procedurilor OSH și implementarea acestora || Implementarea procedurilor OSH || Regulamentul ministrului forței de muncă și al transmigrării 01/1978 Regulamentul ministrului silviculturii P12/2009 
 Echipamente OSH 
 Evidențe privind accidentele de muncă 
 Nr. || Principii || Criterii || Indicatori || Elemente de verificare || Reglementări conexe 
   ||   || K.3.2   Respectarea  drepturilor lucrătorilor || 3.2.1 Libertatea de asociere pentru lucrători || Lucrătorii aparțin de sindicate ale lucrătorilor sau politicile societății permit lucrătorilor să înființeze sindicate sau să se implice în activități sindicale || Legea 21/2000 Regulamentul ministrului forței de muncă și transmigrării 16/2001 
 3.2.2     Existența contractelor colective de muncă || Contractele colective de muncă sau documente privind politica societății în domeniul drepturilor lucrătorilor || Legea 13/2003 Regulamentul ministrului forței de muncă și transmigrării 16/2011 
 3.2.3 Societatea nu folosește lucrători minori || Nu există lucrători minori || Legea 13/2003 Legea 23/2003 Legea 20/2009 
Standardul de legalitate 4: Standardul privind drepturile de utilizare a
lemnului în zonele neforestiere 
 Nr. || Principii || Criterii || Indicatori || Elemente de verificare || Reglementări conexe 
 1. || P1.   Statutul juridic al zonei și dreptul de utilizare || K.1.1. Permis de recoltare a lemnului în          zonă neforestieră            fără modificarea            statutului juridic   al pădurii. || 1.1.1    Operațiuni de recoltare autorizate în temeiul   altor permise juridice (ILS) / permise de conversie (IPK) într-o zonă în leasing. || Permisele ILS/IPK pentru operațiuni de recoltare în zona în leasing || Regulamentul ministrului silviculturii P18/2011 
 Hărțile anexate la permisele ILS/IPK aferente zonei în leasing și dovada conformității la fața locului. 
 K1.2       Permis de recoltare a lemnului în    zonă neforestieră    care duce la o  modificare a    statutului juridic al    pădurii || 1.2.1     Recoltarea lemnului autorizate în temeiul unui permis de conversie a terenului (IPK). || Permisul de activitate și hărțile anexate la permis (această cerință se aplică atât titularilor de IPK, cât și titularilor de permise de activitate) || Regulamentul ministrului silviculturii P14/2011 Regulamentul ministrului silviculturii P33/2010   
 IPK în zonele de conversie 
 Hărțile anexate la IPK 
 Documente care autorizează modificarea statutului juridic al pădurii (această cerință se aplică atât titularilor de IPK, cât și titularilor de permise de activitate) 
 Nr. || Principii || Criterii || Indicatori || Elemente de verificare || Reglementări conexe 
   ||   || K1.3       Permis de extracție   a produselor forestiere din lemn dintr-o    zonă forestieră de stat    pentru activități de plantare forestieră în vederea reîmpăduririi (HTHR) || 1.3.1. Recoltarea lemnului este  autorizată în temeiul unui  permis de extracție a produselor forestiere din lemn         din păduri plantate în vederea reîmpăduririi în zone  desemnate pentru      păduri plantate în vederea reîmpăduririi (HTHR) || Permisul HTHR || Regulamentul ministrului silviculturii P59/2011 
 Hărțile anexate la HTHR și dovada conformității la fața locului 
 2. || P2. Respectarea sistemelor și procedurilor juridice pentru recoltarea arborilor și pentru transportul buștenilor || K2.1      Planului IPK/ILS și implementarea sunt în conformitate cu planul de amenajare a teritoriului. || 2.1.1                    Plan de lucru aprobat       pentru zonele care fac obiectul       IPK/ILS || Documentele aferente planului de lucru IPK/ILS || Regulamentul ministrului silviculturii P62/2008 Regulamentul ministrului silviculturii P53/2009 
 Permis valabil pentru echipamente 
 2.1.2        Titularul permisului poate demonstra că    buștenii transportați    provin din zone care fac obiectul    unui permis de conversie / altor permise de utilizare valabile (IPK/ILS) || Documente privind inventarul forestier || Regulamentul ministrului silviculturii P62/2008 Regulamentul ministrului silviculturii P55/2006 
 Documentele aferente raportului de producție lemnoasă (LHP) 
 Nr. || Principii || Criterii || Indicatori || Elemente de verificare || Reglementări conexe 
   ||   || K2.2      Plata taxelor și impozitelor guvernamentale și îndeplinirea cerințelor privind transportul lemnului. || 2.2.1      Dovada plății taxelor. || Dovada plății către Fondul pentru reîmpădurire, a taxei pentru resursele forestiere și a despăgubirii către stat pentru valoarea aferentă volumului de lemn tăiat. || Regulamentul ministrului silviculturii P18/2007 
 2.2.2      Titularul permisului deține   documente valabile de transport al lemnului || Factura pentru transportul buștenilor (FAKB) și lista buștenilor pentru buștenii cu diametru mic || Regulamentul ministrului silviculturii P55/2006 
 Documentul privind legalitatea buștenilor (SKSKB) și lista buștenilor pentru buștenii cu diametru mare 
 3. || P3. Respectarea legilor și reglementărilor în domeniul muncii || K.3.1 Îndeplinirea  cerințelor privind siguranța și sănătatea la locul de muncă (OSH) || 3.1.1 Disponibilitatea procedurilor OSH și implementarea acestora || Implementarea procedurilor OSH || Regulamentul ministrului forței de muncă și al transmigrării 01/1978 Regulamentul ministrului silviculturii P12/2009 
 Echipamente OSH 
 Evidențe privind accidentele de muncă 
 K.3.2 Respectarea drepturilor lucrătorilor || 3.2.1 Libertatea de asociere pentru lucrători || Lucrătorii aparțin de sindicate ale lucrătorilor sau politicile societății permit lucrătorilor să înființeze sindicate sau să se implice în activități sindicale || Legea 21/2000 Regulamentul ministrului forței de muncă și transmigrării 16/2001 
 Nr. || Principii || Criterii || Indicatori || Elemente de verificare || Reglementări conexe 
   ||   ||   || 3.2.2    Existența contractelor colective de muncă || Contractele colective de muncă sau documente privind politica societății în domeniul drepturilor lucrătorilor || Legea 13/2003 Regulamentul ministrului forței de muncă și transmigrării 16/2011 
 3.2.3 Societatea nu folosește lucrători minori || Nu există lucrători minori || Legea 13/2003 Legea 23/2003 Legea 20/2009 
Standardul de legalitate 5: Standardul privind industria forestieră
primară și din aval 
 Principii || Criterii || Indicatori || Elemente de verificare || Reglementări conexe 
 P1.    Industria de prelucrare a produselor forestiere din lemn sprijină comerțul legal cu lemn. || K1.1. Agenții economici sub formă de: (a)    unități prelucrătoare și (b)   exportatori de produse prelucrate dețin permise valabile || 1.1.1       Unitățile prelucrătoare dețin permise valabile || Actul de înființare a societății și cele mai recente modificări aduse actului (Actul de înființare a societății) || Regulamentul ministrului legii și drepturilor omului M.01-HT.10/2006 Regulamentul ministrului comerțului 36/2007 Regulamentul ministrului comerțului 37/2007 Legea 6/1983 Regulamentul Guvernului PP80/2007 Regulamentul ministrului silviculturii P35/2008 Regulamentul ministrului silviculturii P16/2007 Regulamentul ministrului comerțului 39/2011 Regulamentul ministrului industriei 41/2008 Regulamentul ministrului mediului 13/2010 
 Permisul de desfășurare a unor activități comerciale (licență comercială/SIUP) sau permisul de comercializare, care poate fi permis de activitate industrială (IUI) sau permis de activitate permanentă (IUT) sau certificat de înregistrare industrială (TDI) 
 Permis de daune/ perturbare (permis eliberat societății pentru afectarea mediului în vecinătatea căruia își desfășoară activitatea) 
 Certificatul de înregistrare a societății (TDP) 
 Numărul de identificare în scopuri fiscale (NPWP) 
 Principii || Criterii || Indicattori || Elemente de verificare || Reglementări conexe 
   ||   ||   || Disponibilitatea documentelor de evaluare a impactului asupra mediului ||   
 Disponibilitatea permisului de activitate industrială (IUI) sau a permisului de activitate permanentă (IUT) sau a certificatului de înregistrare industrială (TDI) 
 Disponibilitatea planificării stocului de materii prime (RPBBI) pentru unitățile industriale primare de produse forestiere (IPHH). 
 1.1.2      Exportatorii de  produse din lemn prelucrat dețin permise valabile atât ca  producători, cât și ca  exportatori de produse din lemn. || Exportatorii au statutul de exportatori înregistrați de produse ale industriei forestiere (ETPIK). || Regulamentul ministrului comerțului P64/2012 
 Principii || Criterii || Indicatori || Elemente de verificare || Reglementări conexe 
   || K1.2 Agenții economici   sub formă de grupuri de   artizani/   întreprinderi familiale sunt   înregistrați în mod legal || 1.2.1      Grupurile de întreprinderi            [cooperative /            societăți în comandită simplă   (CV) / alte            grupuri de întreprinderi] sunt            înființate în mod legal. || Actul de înființare || Legea 6/1983 
 Înregistrarea în scopuri fiscale (NPWP) 
 1.2.2 Comercianții de    produse din lemn prelucrat dețin o înregistrare valabilă ca    exportatori și se aprovizionează de la întreprinderi prelucrătoare mici și mijlocii certificate care nu sunt înregistrate ca    exportatori || Înregistrarea comercianților ca exportatori neproducători de produse ale industriei forestiere (ETPIK Non Produsen). || Regulamentul ministrului comerțului P64/2012 
   ||   ||   || Acordul sau contractul de colaborare cu o unitate prelucrătoare care deține un certificat de legalitate a lemnului (S-LK) 
 Principii || Criterii || Indicatori || Elemente de verificare || Reglementări conexe 
 P2.       Agenții economici folosesc      un sistem de urmărire a lemnului care  asigură trasabilitatea lemnului până la origine || K2.1       Existența și utilizarea unui sistem care urmărește lemnul din produsele forestiere || 2.1.1       Agenții economici pot demonstra că lemnul primit provine din surse legale. || Documente de vânzare-cumpărare sau contractul de furnizare de materiale și/sau dovada achiziționării, însoțite de documente privind legalitatea produselor / scrisoare atestând legalitatea produselor forestiere || Regulamentul ministrului silviculturii P55/2006 Regulamentul ministrului silviculturii P30/2012 Regulamentul ministrului silviculturii P62/2008 Regulamentul ministrului silviculturii P56/2009 
 Raportul aprobat privind transferul lemnului și/sau dovada transferului și/sau raportul oficial privind examinarea lemnului; scrisoare atestând legalitatea produselor forestiere 
 Lemnul importat este însoțit de documente de notificare a importului și de informații privind originea lemnului, precum și de documente care certifică legalitatea lemnului și țara de recoltare 
 Principii || Criterii || Indicatori || Elemente de verificare || Reglementări conexe 
   ||   ||   || Documentele de transport al buștenilor ||   
 Documentele de transport (SKAU/Nota), împreună cu rapoartele oficiale corespunzătoare din partea funcționarului autorității locale cu privire la utilizarea de lemn provenind de la clădiri/structuri demolate, de lemn dezgropat și de lemn îngropat. 
   ||   ||   || Documentele de transport sub forma FAKO/Nota pentru deșeurile de lemn industriale ||   
 Documente/rapoarte privind evoluția stocului de bușteni rotunzi (LMKB) /rapoarte privind evoluția stocului de bușteni rotunzi cu diametru mic (LMKBK) /rapoarte privind evoluția stocului de produse forestiere din lemn prelucrat (LMHHOK) 
   ||   ||   || Documente justificative, adică planificarea stocului de materii prime (RPBBI), scrisoarea de decizie oficială de certificare a planului anual de lucru (SK RKT) ||   
 Principii || Criterii || Indicatori || Elemente de verificare || Reglementări conexe 
   ||   || 2.1.2      Agenții economici folosesc    un sistem de urmărire a lemnului și nu depășesc nivelurile de producție permise || Fișe de control privind utilizarea materiilor prime și producția. || Regulamentul ministrului silviculturii P55/2006 Regulamentul ministrului industriei 41/2008 Regulamentul ministrului silviculturii P35/2008 
 Rapoarte privind producția de produse prelucrate. 
 Producția unității nu depășește capacitatea de producție permisă. 
 Principii || Criterii || Indicatori || Elemente de verificare || Reglementări conexe 
   ||   || 2.1.3       Procesul de producție   în colaborare cu o altă parte   (cu altă unitate industrială sau cu artizani/   întreprinderi familiale) permite   trasabilitatea lemnului || Contractul de colaborare sau contractul de servicii pentru prelucrarea produselor încheiat cu o altă parte || Regulamentul ministrului comerțului 37/M-DAG/PER/9/2007 Legea 6/1983 Regulamentul ministrului silviculturii P35/2008 Regulamentul ministrului silviculturii P16/2007 Regulamentul ministrului comerțului 39/M-DAG/PER/12/2011 Regulamentul ministrului industriei 41/M-IND/PER/6/2008 Regulamentul ministrului silviculturii P55/2006 
 Partea cu care se desfășoară colaborarea deține permisele valabile prevăzute la principiul 1 
 Segregarea/ separarea produselor fabricate. 
   ||   ||   || Documentație privind materiile prime, procesele, producția și, după caz, exporturile, dacă exportul este efectuat prin intermediul agentului economic / altei societăți cu care s-a încheiat un acord de colaborare. 
 Principii || Criterii || Indicatori || Elemente de verificare || Reglementări conexe 
 P3.      Legalitatea comerțului sau schimbarea  proprietarului lemnului prelucrat. || K3.1       Transportul și comerțul între insule respectă legislația aplicabilă. || 3.1.1       Agenții economici care expediază între insule produse din lemn prelucrate sunt comercianți interinsulari de lemn înregistrați (PKAPT). || Documentele PKAPT || Regulamentul ministrului industriei și comerțului 68/MPP/Kep/2/2003 Regulamentul comun al ministrului silviculturii, ministrului transporturilor și ministrului industriei și comerțului 22/2003 
 Documente de raportare PKAPT 
   ||   || 3.1.2       Nava utilizată pentru   transportul lemnului prelucrat arborează pavilionul Indoneziei și posedă un permis de exploatare valabil. || Documente care atestă identitatea navei. Documente de înmatriculare care atestă identitatea navei și permisul valabil. || Regulamentul ministrului silviculturii P55/2006 Regulamentul ministrului silviculturii P30/2012 Regulamentul ministrului transporturilor KM71/2005 
   ||   ||   || Identitatea navei corespunde cu cea menționată în documentele de transport al buștenilor sau lemnului 
 Principii || Criterii || Indicatori || Elemente de verificare || Reglementări conexe 
   ||   ||   ||   || Regulamentul comun al ministrului silviculturii, ministrului transporturilor și ministrului industriei și comerțului 22/2003 
   ||   || 3.1.3       Comercianții interinsulari de lemn înregistrați (PKAPT).   pot demonstra   faptul că   lemnul transportat provine     din surse legale || Documentele de transport al buștenilor sau lemnului || Regulamentul ministrului silviculturii P55/2006 Regulamentul ministrului silviculturii P30/2012 Regulamentul comun al ministrului silviculturii, ministrului transporturilor și ministrului industriei și comerțului 22/2003 
 Marcaje administrative pentru lemn/cod de bare (PUHH) aplicate pe bușteni. 
 Principii || Criterii || Indicatori || Elemente de verificare || Reglementări conexe 
   || K3.2       Expedierea de lemn prelucrat pentru   export   respectă   legislația aplicabilă. || 3.2.1       Expedierea de lemn prelucrat pentru export cu documente de notificare a exportului (PEB) || PEB || Legea 17/2006 (Vămi) Regulamentul ministrului finanțelor 223/PMK.011/2008. Regulamentul Direcției Generale a Vămilor P‑40/BC/2008 Regulamentul Direcției Generale a Vămilor P‑06/BC/2009 Regulamentul ministrului comerțului P64/2012 Decretul prezidențial 43/1978 Regulamentul ministrului silviculturii 447/2003 
 Listă de colisaj 
 Factură 
 B/L (conosament) 
 Documentele licenței de export (V-Legal) 
 Rezultatele verificării tehnice (raportul inspectorului) pentru produsele în cazul cărora este obligatorie verificarea tehnică 
   ||   ||   || Dovada plății taxelor de export, dacă este cazul. 
 Alte documente relevante (inclusiv permisele CITES) pentru tipurile de lemn a căror comercializare este restricționată 
 Principii || Criterii || Indicatori || Elemente de verificare || Reglementări conexe 
 P4.  Respectarea reglementărilor în domeniul muncii      pentru industria prelucrătoare. || K.4.1 Îndeplinirea cerințelor privind siguranța și sănătatea la locul de muncă (OSH) || 4.1.1  Disponibilitatea procedurilor OSH și implementarea acestora || Implementarea procedurilor OSH. || Regulamentul ministrului forței de muncă și al transmigrării 01/1978 Regulamentul ministrului silviculturii P12/2009 
 Echipamente OSH precum extinctoare ușoare, echipamente de protecție personală și rute de evacuare 
 Evidențe privind accidentele de muncă 
 K.4.2  Respectarea drepturilor lucrătorilor || 4.2.1  Libertatea de asociere pentru lucrători || Sindicat sau o politică a societății care permite angajaților/lucrătorilor să înființeze un sindicat sau se implice în activități sindicale || Regulamentul ministrului forței de muncă și transmigrării 16/2001 
 4.2.2  Existența unui contract colectiv de muncă sau a unei politici a societății privind drepturile lucrătorilor || Disponibilitatea contractului colectiv de muncă sau a documentelor de politică a societății privind drepturile lucrătorilor || Legea 13/2013 Regulamentul ministrului forței de muncă și transmigrării 16/2011 
   ||   || 4.2.3  Societatea nu folosește lucrători minori || Nu există lucrători minori || Legea 13/2003 Legea 23/2003 Legea 20/2009 
ANEXA III
Condiții pentru punerea în liberă
circulație în Uniune a produselor indoneziene din lemn care fac obiectul
unei licențe FLEGT
1.           Depunerea licenței
1.1.        Licența se depune la
autoritatea competentă a statului membru al Uniunii în care transportul
care face obiectul licenței se prezintă pentru punerea în liberă
circulație. Acest lucru poate fi realizat prin mijloace electronice sau
prin alte mijloace rapide. 
1.2.        O licență este
acceptată dacă îndeplinește toate cerințele prevăzute
în anexa IV și în cazul în care nu este considerată necesară
nicio altă verificare în conformitate cu secțiunile 3, 4 și 5
din prezenta anexă.
1.3.        O licență poate fi
depusă înainte de sosirea transportului la care se referă. 
2.           Acceptarea licenței
2.1.        Orice licență care
nu respectă cerințele și specificațiile stabilite în anexa
IV nu este valabilă.
2.2.        Ștersăturile sau
modificările aduse unei licențe sunt acceptate doar în cazul în care
aceste ștersături sau modificări au fost validate de autoritatea
emitentă. 
2.3.        Licența se consideră
nulă dacă este depusă la autoritatea competentă după
data de expirare indicată în licență. Prelungirea
valabilității unei licențe nu se acceptă decât în cazul în
care această prelungire a fost validată de autoritatea emitentă.
2.4.        Nu se acceptă duplicate
sau substitute ale licențelor decât în cazul în care acestea au fost emise
și aprobate de autoritatea emitentă. 
2.5.        Dacă sunt necesare informații
suplimentare privind licența sau transportul, în conformitate cu prezenta
anexă, licența este acceptată numai după ce au fost primite
informațiile necesare. 
2.6.        Dacă volumul sau
greutatea produselor din lemn conținute în respectivul transport prezentat
pentru punere în liberă circulație nu diferă cu mai mult de 10 %
față de volumul sau greutatea indicate în licența care îl
însoțește, se consideră că transportul corespunde
informațiilor furnizate în licență în ceea ce privește
volumul sau greutatea.
2.7.        În conformitate cu
legislația și procedurile aplicabile, autoritatea competentă
informează autoritățile vamale de îndată ce licența a
fost acceptată.
3.           Verificarea
valabilității și autenticității licenței
3.1.        Dacă există îndoieli
cu privire la valabilitatea sau autenticitatea unei licențe, a unui
duplicat sau a unui substitut, autoritatea competentă poate solicita
informații suplimentare din partea unității de informare cu
privire la licențe. 
3.2.        Unitatea de informare cu
privire la licențe poate solicita autorității competente să
trimită o copie a licenței în cauză.
3.3.        Dacă este necesar,
autoritatea emitentă retrage licența și eliberează un
exemplar corectat, care include mențiunea „Duplicate” („duplicat”)
autentificată prin ștampilă, pe care îl transmite
autorității competente.
3.4.        Dacă autoritatea
competentă nu primește niciun răspuns în termen de douăzeci
și una de zile calendaristice de la solicitarea de informații
suplimentare din partea unității de informare cu privire la licențe,
conform precizărilor din secțiunea 3.1 din prezenta anexă,
autoritatea competentă nu acceptă licența și
acționează în conformitate cu legislația și procedurile
aplicabile.
3.5.        Dacă valabilitatea
licenței este confirmată, unitatea de informare cu privire la
licențe informează imediat autoritatea competentă, de
preferință pe cale electronică. Copiile returnate poartă
mențiunea autentificată prin ștampilă „Validated on”
(„validat la data de”). 
3.6.        Dacă, pe baza
informațiilor suplimentare furnizate și a investigațiilor
ulterioare, se stabilește că licența nu este valabilă sau
autentică, autoritatea competentă nu acceptă licența
și acționează în conformitate cu legislația și
procedurile aplicabile. 
4.           Verificarea
conformității licenței cu transportul
4.1.        Dacă se consideră
necesară verificarea suplimentară a transportului înainte ca
autoritățile competente să poată decide asupra
acceptării unei licențe, se pot desfășura controale care
să stabilească dacă transportul în cauză corespunde cu
informațiile furnizate în licență și/sau cu datele
referitoare la licența respectivă deținute de autoritatea
emitentă.
4.2.        În cazul în care există
îndoieli cu privire la conformitatea transportului cu licența, autoritatea
competentă în cauză poate solicita clarificări suplimentare din
partea unității de informare cu privire la licențe.
4.3.        Unitatea de informare cu
privire la licențe poate solicita autorității competente să
trimită o copie a licenței sau substitutului în cauză.
4.4.        Dacă este necesar,
autoritatea emitentă retrage licența și eliberează un
exemplar corectat, care trebuie să includă mențiunea „Duplicate”
autentificată prin ștampilă, pe care îl transmite
autorității competente.
4.5.        Dacă autoritatea
competentă nu primește niciun răspuns în termen de douăzeci
și una de zile calendaristice de la solicitarea de clarificări
suplimentare, astfel cum se specifică în secțiunea 4.2 de mai sus,
autoritatea competentă nu acceptă licența și
acționează în conformitate cu legislația și procedurile
aplicabile. 
4.6.        Dacă, pe baza
informațiilor suplimentare furnizate și a investigațiilor
ulterioare, s-a stabilit că transportul în cauză nu este conform cu
licența și/sau cu datele referitoare la licența respectivă
deținute de autoritatea emitentă, autoritatea competentă nu
acceptă licența și acționează în conformitate cu
legislația și procedurile aplicabile.
5.           Diverse
5.1.        Costurile apărute pe
durata verificării sunt suportate de importator, cu excepția cazului
în care se prevede altfel în legislația și procedurile aplicabile ale
statului membru al Uniunii în cauză. 
5.2.        În cazul în care apar
dezacorduri sau dificultăți persistente în urma verificării
licențelor, chestiunea poate fi supusă atenției CMI.
6.           Declarația vamală
UE
6.1.        Numărul licenței
care se referă la produsele din lemn declarate pentru punere în
liberă circulație se menționează în căsuța 44 a
documentului administrativ unic pe care este întocmită declarația
vamală.
6.2.        În cazul unei declarații
vamale efectuate printr-o metodă de prelucrare a datelor, această
trimitere se include în căsuța corespunzătoare.
7.           Punerea în liberă
circulație
7.1.        Transporturile de produse din
lemn sunt eliberate pentru punere în liberă circulație numai
după ce procedura descrisă în secțiunea 2.7 de mai sus a fost
finalizată în mod corespunzător.
ANEXA IV
Cerințe
și specificații tehnice privind licențele
FLEGT
1.           Cerințe generale privind
licențele FLEGT
1.1.        Licența FLEGT se
eliberează pe hârtie sau în format electronic.
1.2.        Atât licența pe hârtie,
cât și cea în format electronic furnizează informațiile
menționate în apendicele 1, în conformitate cu notele explicative
prevăzute în apendicele 2.
1.3.        Licența FLEGT se
numerotează într-un mod care permite părților să facă
distincție între o licență FLEGT care are ca obiect transporturi
destinate piețelor Uniunii și un document V-Legal pentru transporturi
destinate piețelor din afara Uniunii.
1.4.        Licența FLEGT este
valabilă de la data la care a fost eliberată.
1.5.        Durata de valabilitate a
licenței FLEGT este de maximum patru luni. Data expirării este indicată
în licență.
1.6.        Licența FLEGT se
consideră nulă de la data la care a expirat. În caz de
forță majoră sau din alte cauze valabile independente de
voința titularului licenței, autoritatea emitentă poate prelungi
durata de valabilitate cu o perioadă suplimentară de două luni.
Autoritatea emitentă înscrie și validează noua dată de
expirare atunci când acordă o astfel de prelungire.
1.7.        Licența FLEGT se
consideră nulă și se returnează autorității
emitente dacă produsele din lemn care fac obiectul licenței sunt
pierdute sau distruse înainte de sosirea în Uniune. 
2.           Specificații tehnice
privind licențele FLEGT pe hârtie
2.1.        Licențele pe hârtie
respectă formatul descris în apendicele 1.
2.2.        Dimensiunea hârtiei trebuie
să fie de tip A4 standard. Hârtia trebuie să prezinte filigran cu un
logo care va fi ștanțat pe hârtie, pe lângă sigiliu.
2.3.        Licența FLEGT se
completează la mașina de scris sau prin mijloace computerizate.
Dacă este necesar, ea poate fi completată de mână.
2.4.        Însemnele
autorității emitente se aplică cu ajutorul unei ștampile.
Cu toate acestea, ștampila autorității emitente poate fi
înlocuită cu o ștanțare sau o perforație. 
2.5.        Cantitățile alocate
se menționează de către autoritatea emitentă printr-un
mijloc care face imposibilă falsificarea sau introducerea de cifre sau de
mențiuni suplimentare.
2.6.        Formularul nu trebuie să
prezinte nicio ștersătură sau modificare, în afara cazului în
care ștersăturile sau modificările respective au fost
autentificate prin ștampila și semnătura autorității
emitente.
2.7.        Licența FLEGT se
tipărește și se completează în limba engleză. 
3.           Exemplare ale licențelor
FLEGT
3.1.        O licență FLEGT se
redactează în șapte exemplare, după cum urmează:
(i) un exemplar „Original” pentru autoritatea
competentă, pe hârtie albă;
(ii)  un exemplare „Copy for Customs at
destination” („exemplar pentru organele vamale de la destinație”), pe
hârtie galbenă;
(iii) un exemplar „Copy for the Importer”
(„exemplar pentru importator”), pe hârtie albă;
(iv) un exemplar „Copy for the Licensing
Authority” („exemplar pentru autoritatea emitentă”), pe hârtie albă;
(v)  un exemplar „Copy for the Licensee”
(„exemplar pentru titularul licenței”), pe hârtie albă;
(vi) un exemplar „Copy for the Licence
Information Unit” („exemplar pentru unitatea de informare cu privire la
licențe”), pe hârtie albă; 
(vii) un exemplar „Copy for Indonesian Customs”
(„exemplar pentru organele vamale indoneziene”), pe hârtie albă.
3.2.        Exemplarele care poartă
mențiunea „Original”, „Copy for Customs at destination” și „Copy for
the Importer” se înmânează titularului licenței, care le transmite
importatorului. Importatorul prezintă originalul autorității
competente și exemplarul relevant autorității vamale a statului
membru al Uniunii în care transportul care face obiectul licenței
respective se declară pentru punere în liberă circulație. Cel
de-al treilea exemplar, cu mențiunea „Copy for the Importer”, se
păstrează de importator în evidențele sale. 
3.3.        Cel de-al patrulea exemplar,
cu mențiunea „Copy for the Licensing Authority”, se păstrează de
autoritatea emitentă, pentru evidențele sale și pentru o
eventuală verificare ulterioară a licențelor emise.
3.4.        Cel de-al cincilea exemplar,
cu mențiunea „Copy for the Licensee”, se înmânează titularului
licenței, pentru evidențele sale.
3.5.        Cel de-al șaselea
exemplar, cu mențiunea „Copy for the Licence Information Unit”, se
înmânează unității de informare cu privire la licențe,
pentru evidențele acesteia.
3.6.        Cel de-al șaptelea
exemplar, cu mențiunea „Copy for Indonesian Customs”, se înmânează
autorității vamale din Indonezia pentru export.
4.           Licență FLEGT
pierdută, furată sau distrusă 
4.1.        În cazul pierderii, furtului
sau distrugerii exemplarului cu mențiunea „Original” sau a exemplarului cu
mențiunea „Copy for Customs at destination” sau a ambelor, titularul
licenței sau reprezentantul autorizat al acestuia poate solicita
autorității emitente eliberarea unui substitut. Odată cu
cererea, titularul licenței sau reprezentantul autorizat al acestuia furnizează
o explicație privind pierderea exemplarului original și/sau a
exemplarului-copie.
4.2.        În cazul în care
consideră că explicația este valabilă, autoritatea
emitentă eliberează o licență-substitut în termen de cinci
zile lucrătoare de la primirea cererii de la titularul licenței.
4.3.        Substitutul conține toate
informațiile și indicațiile care apăreau pe licența pe
care o înlocuiește, inclusiv numărul licenței, și
poartă mențiunea „Replacement Licence” („licență de înlocuire”).
4.4.        În cazul în care licența
pierdută sau furată este găsită, aceasta nu se mai
utilizează și trebuie returnată autorității emitente. 
5.           Specificații tehnice
privind licențele FLEGT în format electronic
5.1.        Licența FLEGT poate fi
eliberată și prelucrată prin intermediul unor sisteme
electronice. 
5.2.        În statele membre ale Uniunii
care nu sunt conectate la un sistem electronic, se pune la dispoziție o
licență pe hârtie.
APENDICE
1.           Formatul licenței
2.           Note explicative.
Apendicele 1: Formatul licenței
Apendicele 2 Note explicative
Generalități:
–                        
Se completează cu majuscule.
–                        
Atunci când sunt menționate, codurile ISO fac
trimitere la codul țării din două litere, conform standardului
internațional.
–                        
Căsuța 2 se utilizează doar de
autoritățile indoneziene
–                        
Rubricile A și B se utilizează doar
pentru licențele FLEGT aferente transporturilor către UE
 Rubrica A || Destinație || Se indică „Uniunea Europeană” dacă licența se referă la un transport destinat Uniunii Europene. 
 Rubrica B || Licență FLEGT || Se indică „FLEGT” dacă licența se referă la un transport destinat Uniunii Europene. 
   ||   ||   
 Căsuța 1 || Issuing authority (autoritatea emitentă) || Se indică numele, adresa și numărul de înregistrare ale autorității emitente. 
 Căsuța 2 || Informații pentru Indonezia || Se indică numele și adresa importatorului, valoarea totală (în USD) a transportului, precum și numele și codul ISO din două litere al țării de destinație și, dacă este cazul, al țării de tranzit. 
 Căsuța 3 || V-Legal/FLEGT licence number (numărul V‑Legal/licenței FLEGT) || Se indică numărul de eliberare. 
 Căsuța 4 || Date of expiry (data expirării) || Perioada de valabilitate a licenței. 
 Căsuța 5 || Country of export (țara de export) || Această rubrică se referă la țara parteneră din care s-au exportat către UE produsele din lemn. 
 Căsuța 6 || ISO Code (codul ISO) || Se înscrie codul ISO format din două litere al țării partenere menționate în căsuța 5. 
 Căsuța 7 || Means of transport (mijloace de transport) || Se indică mijlocul de transport utilizat la punctul de export. 
 Căsuța 8 || Licensee (titularul licenței) || Se indică numele și adresa exportatorului, inclusiv numărul de exportator înregistrat ETPIK și numărul de identificare fiscală. 
 Căsuța 9 || Commercial description (descrierea comercială) || Se indică descrierea comercială a produsului (produselor) din lemn. Descrierea trebuie să fie suficient de detaliată pentru a permite clasificarea în SA. 
 Căsuța 10 || HS Heading (Rubrica din SA) || Pentru exemplarele „Original”, „Copy for Customs at Destination” și „Copy for Importer”, se înscrie codul de marfă din patru sau șase cifre stabilit pe baza Sistemului armonizat de denumire și codificare a mărfurilor. Pentru exemplarele destinate utilizării în Indonezia [exemplarele (iv)-(vii) menționate în secțiunea 3.1 din anexa IV], se înscrie codul de marfă din zece cifre în conformitate cu Tariful Vamal din Indonezia. 
 Căsuța 11 || Common and Scientific Names (denumirea comună și cea științifică) || Se indică denumirea comună și denumirea științifică a esenței de lemn care intră în componența produsului. Pentru produsele în componența cărora intră mai mult de o esență, se utilizează un rând separat. Se poate omite în cazul unui produs compozit sau al unei componente care include esențe multiple de lemn a căror identitate nu se mai cunoaște (de exemplu, plăci aglomerate). 
 Căsuța 12 || Countries of harvest (țările de recoltare) || Se indică țările în care a fost recoltată esența de lemn menționată în căsuța 10. În cazul unui produs compozit, se indică toate sursele din care a provenit lemnul utilizat. Se poate omite în cazul unui produs compozit sau al unei componente care include esențe multiple de lemn a căror identitate nu se mai cunoaște (de exemplu, plăci aglomerate). 
 Căsuța 13 || ISO Codes (codurile ISO) || Se înscrie codul ISO al țărilor menționate în căsuța 12. Se poate omite în cazul unui produs compozit sau al unei componente care include esențe multiple de lemn a căror identitate nu se mai cunoaște (de exemplu, plăci aglomerate). 
 Căsuța 14 || Volume (volum) (m3) || Se indică volumul total în m³. Facultativ, în afara cazului în care informațiile menționate în caseta 15 au fost omise. 
 Căsuța 15 || Net weight (greutatea netă) (kg) || Se indică greutatea totală a transportului în momentul măsurării, în kg. Aceasta este definită ca masa netă a produselor din lemn neambalate în containere sau alte ambalaje, cu excepția reazemelor, distanțierelor, etichetelor autocolante etc. 
 Căsuța 16 || Number of units (număr de unități) || Se indică numărul de unități, în cazul produselor fabricate a căror cantitate se exprimă cel mai bine în acest mod. Facultativ. 
 Căsuța 17 || Distinguishing marks (însemne distinctive) || Se inserează codul de bare și orice însemne distinctive, dacă este cazul, de exemplu numărul lotului, numărul conosamentului etc. Facultativ. 
 Căsuța 18 || Signature and stamp of issuing authority (semnătura și ștampila autorității emitente) || Căsuța cuprinde semnătura funcționarului autorizat și ștampila oficială a autorității emitente. De asemenea, se indică numele semnatarilor, precum și locul și data. 
ANEXA V
Sistemul
indonezian de asigurare a legalității lemnului 
1.           Introducere
Obiectiv: să ofere asigurarea că
recoltarea, transportul, prelucrarea și vânzarea buștenilor rotunzi
și a produselor din lemn prelucrate respectă toate actele cu putere
de lege și actele administrative relevante din Indonezia.
Cunoscută pentru rolul său de pionierat
în combaterea exploatării forestiere ilegale și a comerțului cu
produse din lemn și lemn recoltat în mod ilegal, Indonezia a găzduit
Conferința ministerială din Asia de Est privind aplicarea
legislației și guvernanța în domeniul forestier (FLEG), care a
avut loc la Bali, în septembrie 2001, și care a condus la Declarația
privind aplicarea legislației și guvernanța în domeniul
forestier (Declarația de la Bali). De atunci, Indonezia a continuat
să se afle în avangarda cooperării internaționale în domeniul
combaterii exploatării forestiere ilegale și a comerțului
aferent.
În cadrul eforturilor internaționale vizând
abordarea acestor aspecte, un număr tot mai mare de țări
consumatoare s-au angajat să ia măsuri pentru prevenirea
comerțului pe piețele lor cu lemn recoltat în mod ilegal, în timp ce
țările producătoare s-au angajat să pună la
dispoziție un mecanism care să asigure legalitatea propriilor produse
din lemn. Este important să se instituie un sistem credibil care să
garanteze legalitatea recoltării, transportării, prelucrării
și comercializării lemnului și produselor din lemn prelucrat.
Sistemul indonezian de asigurare a
legalității lemnului (SALL) oferă asigurarea că lemnul
și produsele din lemn fabricate și prelucrate în Indonezia provin din
surse legale și respectă pe deplin cu actele cu putere de lege
și actele administrative relevante din Indonezia, conform verificării
prin audit independent și monitorizării realizate de societatea
civilă. 
1.1.        Actele cu putere de lege
și actele administrative din Indonezia ca piatră de temelie a SALL
Reglementarea indoneziană referitoare la
„Standardele și orientările privind evaluarea performanței
gestionării durabile a pădurilor și verificarea
legalității lemnului în pădurile de stat și private”
(Regulamentul ministrului silviculturii P. 38/Menhut-II/2009) instituie
SALL, precum și sistemul de durabilitate (SFM), pentru a
îmbunătăți guvernanța în domeniul forestier, a pune
capăt exploatării forestiere ilegale și comerțului asociat
cu lemn și pentru a asigura credibilitatea și a îmbunătăți
imaginea produselor indoneziene din lemn. 
SALL cuprinde următoarele elemente: 
1.      standarde de legalitate,
2.      controlul lanțului de aprovizionare,
3.      proceduri de verificare,
4.      regim de licențe, 
5.      monitorizare.
SALL este sistemul de bază folosit pentru a
asigura legalitatea lemnului și a produselor din lemn fabricate în
Indonezia pentru exportul către Uniune și către alte piețe.
1.2.        Dezvoltarea SALL: un proces
care implică numeroase părți interesate 
Începând din 2003, o gamă largă de
părți interesate din domeniul forestier din Indonezia au fost
implicate în mod activ în dezvoltarea, implementarea și evaluarea SALL,
oferind astfel o mai bună supraveghere, transparență și
credibilitate în cadrul procesului. În 2009, acest proces implicând numeroase
părți interesate a avut ca rezultat emiterea Regulamentului
ministrului silviculturii P. 38/Menhut-II/2009, urmat de Orientările
tehnice Nr.6/VI-SET/2009 and Nr.02/VI-BPPHH/2010 ale Direcției Generale
pentru Utilizarea Pădurilor. 
2.           Sfera de aplicare a SALL
Resursele forestiere indoneziene pot fi în mare
parte împărțite în două tipuri de proprietate: păduri de
stat și păduri/terenuri în proprietate privată. Pădurile de
stat constau în păduri de exploatare pentru producția durabilă
de lemn pe termen lung, conform unei diversități de tipuri de
permise, și în zone forestiere care pot fi transformate în scopuri
nesilvice, cum ar fi pentru așezări sau plantații. Aplicarea
SALL în cazul pădurilor de stat și al pădurilor/terenurilor
private este prezentată în anexa II. 
SALL include lemnul și produsele din lemn
obținute pe baza oricărui tip de permis, precum și
operațiunile tuturor comercianților, prelucrătorilor din aval
și exportatorilor de lemn. 
SALL impune ca lemnul și produsele din lemn
importate să fie vămuite și să respecte reglementările
de import ale Indoneziei. Lemnul și produsele din lemn importate trebuie
să fie însoțite de documente care să ofere asigurarea
legalității lemnului în țara sa de recoltare. Lemnul și
produsele din lemn importate vor trebui să intre într-un lanț de
aprovizionare controlat care respectă normele și reglementările
indoneziene. Indonezia va oferi îndrumări cu privire la modalitatea de
implementare a celor de mai sus. 
Anumite produse din lemn pot
conține materiale reciclate. Indonezia oferă îndrumări cu
privire la modul în care utilizarea materialelor reciclate va fi tratată
în cadrul SALL. 
Lemnul sechestrat nu este inclus în SALL și,
prin urmare, nu poate face obiectul unei licențe FLEGT. 
SALL include produsele din lemn destinate
pieței interne și piețelor internaționale. Toți
producătorii, prelucrătorii și comercianții (operatorii)
indonezieni vor fi verificați în vederea stabilirii legalității,
inclusiv cei care aprovizionează piața internă. 
2.1.        Standardele de legalitate ale
SALL
SALL are cinci standarde de legalitate pentru
lemn. Aceste standarde, precum și orientările privind verificarea
acestora, sunt prezentate în anexa II.
SALL include și „Standardul și
orientările privind evaluarea performanței gestionării durabile
a pădurilor (SFM)”. Evaluarea gestionării durabile a pădurilor
cu ajutorul standardului SFM verifică, de asemenea, că entitatea
auditată respectă criteriile relevante de legalitate.
Organizațiile certificate conform SFM care își
desfășoară activitatea în zone forestiere de producție de
pe terenuri proprietate de stat (domeniu forestier permanent) aderă la
standardele relevante privind atât legalitatea, cât și SFM. 
3.           Controlul lanțului de
aprovizionare cu lemn
Titularul permisului (în cazul concesiunilor) sau
proprietarul funciar (în cazul terenurilor private) sau societatea (în cazul
comercianților, prelucrătorilor și exportatorilor) trebuie
să demonstreze că fiecare nod din lanțul lor de aprovizionare
este controlat și documentat în conformitate cu Regulamentele ministrului
silviculturii P.55/Menhut-II/2006 și P.30/Menhut-II/2012 (denumite în
continuare „regulamentele”). Aceste regulamente impun funcționarilor
silvici de la nivel de provincie și de district să realizeze
verificări la fața locului și să valideze documentele care
sunt depuse de titularii permiselor, de proprietarii funciari sau de
prelucrătorii de la fiecare nod al lanțului de aprovizionare. 
Controalele operaționale la fiecare punct al
lanțului de aprovizionare sunt rezumate în diagrama 1; orientările
pentru importuri sunt în curs de elaborare.
Toate expedițiile din lanțul de
aprovizionare trebuie să fie însoțite de documentele de transport
relevante. Societățile trebuie să utilizeze sisteme adecvate
pentru a separa lemnul și produsele din lemn provenind din surse
verificate de lemnul și produsele din lemn provenite din alte surse
și să țină evidențe care să facă
distincție între aceste două surse. Societățile de la
fiecare punct al lanțului de aprovizionare sunt obligate să
înregistreze dacă expedițiile de bușteni, produse sau lemn sunt
verificate pe baza SALL. 
Operatorii din lanțul de aprovizionare au
obligația de a ține evidențe privind lemnul și produsele
din lemn primite, depozitate, prelucrate și livrate, astfel încât să
permită reconcilierea ulterioară a datelor cantitative între și
în cadrul nodurilor lanțului de aprovizionare. Aceste date trebuie puse la
dispoziția funcționarilor silvici de la nivel de provincie și de
district pentru efectuarea de teste de reconciliere. Principalele
activități și proceduri, inclusiv reconcilierea, pentru fiecare
etapă a lanțului de aprovizionare sunt explicate mai amănunțit
în apendicele la prezenta anexă.
Diagrama 1: Controlul lanțului de
aprovizionare care indică documentele esențiale necesare la fiecare
punct din lanțul de aprovizionare.
4.           Structura
instituțională pentru verificarea legalității și
eliberarea licențelor de export
4.1.        Introducere
SALL indonezian se bazează pe o abordare
cunoscută sub denumirea de „operator-based licensing” (acordarea de
licențe operatorilor) care are multe în comun cu sistemele de certificare
a produselor sau a gestionării pădurilor. Ministerul Silviculturii
din Indonezia desemnează o serie de organisme de evaluare a
conformității (LP și LV) pe care le autorizează să
auditeze legalitatea operațiunilor producătorilor,
comercianților, prelucrătorilor și exportatorilor de lemn
(„operatori”). 
Organismele de evaluare a conformității
(OEC) sunt acreditate de Organismul național de acreditare indonezian
(KAN). OEC sunt contractate de operatorii care doresc ca operațiunile lor
să fie certificate ca fiind legale și au obligația de a
acționa în conformitate cu orientările ISO relevante. Ele
raportează rezultatele auditurilor către entitatea auditată
și către Ministerul Silviculturii. 
OEC se asigură că entitățile
auditate funcționează în conformitate cu definiția
indoneziană a legalității, astfel cum este prevăzută
în anexa II, inclusiv prin controale menite să prevină intrarea în
lanțurile lor de aprovizionare a unor materiale provenite din surse
necunoscute. Atunci când se constată că o entitate auditată este
conformă, se eliberează un certificat de legalitate cu o valabilitate
de 3 (trei) ani. 
LV acționează, de asemenea, ca
autorități emitente pentru licențele de export și
verifică sistemele de control al lanțului de aprovizionare ale
exportatorilor verificați Dacă se constată conformitatea, ele
eliberează licențele de export sub formă de documente V-Legal.
Astfel, exporturile fără un permis de export sunt interzise.
Indonezia a adoptat un regulament care permite
grupurilor societății civile să ridice obiecții cu privire
la verificarea legalității unui operator de către OEC sau în cazul
în care se detectează activități ilegale în timpul
operațiunilor. În caz de reclamații cu privire la operațiunile
unui organism de evaluare a conformității, grupurile
societății civile pot depune plângeri la KAN. 
Relația dintre diferitele entități
implicate în implementarea SALL este ilustrată în diagrama 2: 
4.2.        Organismele de evaluare a
conformității 
Organismele de evaluare a conformității
joacă un rol cheie în sistemul indonezian. Ele sunt contractate pentru a
verifica legalitatea activităților de producție, de prelucrare
și de comercializare ale societăților individuale din cadrul
lanțului de aprovizionare, inclusiv integritatea lanțului de
aprovizionare. De asemenea, LV eliberează documente V-Legal pentru transporturi
individuale de lemn exportat.
Există două tipuri de OEC: (i) organisme
de evaluare (Lembaga Penilai/LP), care auditează performanța
unităților de gestionare forestieră (FMU) pe baza standardului
de durabilitate; și (ii) organisme de verificare (Lembaga Verifikasi/LV),
care auditează FMU-uri și unități din industria
forestieră pe baza standardelor de legalitate. 
Pentru a se asigura că aceste audituri care
verifică standardele de legalitate prevăzute în anexa II sunt de cea
mai înaltă calitate, LP și LV trebuie să dezvolte sistemele de
gestionare necesare care să abordeze competența, consecvența,
imparțialitatea, transparența și cerințele procesului de
evaluare, astfel cum se subliniază în ISO/IEC 17021 (standardul SFM pentru
LP) și/sau în Ghidul ISO/IEC 65 (standardele de legalitate pentru LV).
Aceste cerințe sunt specificate în Orientările SALL. 
De asemenea, LV pot acționa ca
autorități emitente. În acest caz, LV eliberează licențe de
export pentru produsele din lemn destinate piețelor internaționale.
Pentru piețele din afara Uniunii, autoritățile emitente vor
elibera documente V-Legal, iar pentru piața Uniunii se vor elibera
licențe FLEGT, în conformitate cu cerințele stabilite în anexa IV.
Indonezia se află în curs de elaborare a unor proceduri detaliate pentru
eliberarea de documente V-Legal sau de licențe FLEGT pentru
expedițiile destinate exportului.
LV sunt contractate de entitățile
auditate pentru a efectua audituri de legalitate și vor elibera
certificate de legalitate SALL și fie documente V-Legal, fie licențe
FLEGT pentru exporturile către piețele internaționale. LP vor
audita concesiunile de exploatare a lemnului pe baza standardului SFM. LP nu
eliberează licențe de export.
4.3.        Organismul de acreditare
Organism național de acreditare indonezian (Komite
Akreditasi Nasional - KAN) este responsabil cu acreditarea OEC. În cazul
unei probleme cu un LP sau LV, plângerile pot fi adresate KAN.
La 14 iulie 2009, KAN a semnat un Memorandum de
înțelegere cu Ministerul Silviculturii privind furnizarea de servicii de
acreditare pentru SALL. KAN este un organism de acreditare independent
înființat prin Regulamentul Guvernului (Peraturan Pemerintah/PP)
102/2000 privind standardizarea la nivel național și prin Decretul
prezidențial (Keputusan Presiden/Keppres) 78/2001 privind Comitetul
Național de Acreditare. 
KAN își desfășoară activitatea
pe baza ISO/IEC 17011 (Cerințe generale pentru organismele de acreditare
care acreditează organisme de evaluare a conformității). Acesta
a elaborat documente justificative interne specifice pentru SALL în scopul
acreditării LP (DPLS 13) și a LV (DPLS 14). În plus, KAN va elabora
cerințe și orientări privind acreditarea LV pentru acordarea de
licențe de export.
KAN este recunoscut pe plan internațional de Pacific
Accreditation Cooperation (PAC) și de Forumul internațional de
acreditare (IAF) pentru acreditarea organismelor de certificare privind
sistemele de management al calității, sistemele de management de
mediu și certificarea produselor. KAN este recunoscut, de asemenea, de Asia
Pacific Laboratory Accreditation Cooperation (APLAC) și de International
Laboratory Accreditation Cooperation (ILAC). 
4.4.        Entitățile auditate
Entitățile auditate sunt operatorii care
fac obiectul verificării legalității. Printre aceștia se
numără unitățile de gestionare forestieră
(concesionarii sau titularii de permise de utilizare a lemnului, titularii de
permise pentru păduri gestionate în mod comunitar, proprietarii
privați de păduri/terenuri) și unitățile din industria
forestieră. Unitățile de gestionare forestieră și
unitățile din industria forestieră trebuie să respecte
standardul SALL aplicabil. În caz de export, unitățile din industria
forestieră trebuie să respecte cerințele de acordare a
licențelor de export. Sistemul permite entităților auditate
să facă apel la LP sau LV în ceea ce privește
desfășurarea sau rezultatele auditurilor. 
4.5.        Observatorul independent
Societatea civilă joacă un rol
esențial în monitorizarea independentă a SALL. Constatările
observatorului independent pot fi de asemenea utilizate în cadrul evaluării
periodice obligatorii în temeiul prezentului acord.
În cazul unei nereguli legate de evaluare,
plângerile din partea societății civile se depun direct la LP sau LV
în cauză. Dacă plângerile nu primesc un răspuns adecvat,
entitățile societății civile pot depune un raport la KAN.
Pentru nereguli legate de acreditare, plângerile se depun direct la KAN. Ori de
câte ori entitățile societății civile descoperă
nereguli comise de operatori, acestea pot înainta plângeri către LP sau LV
relevant. 
4.6.        Guvernul 
Ministerul Silviculturii reglementează SALL
și autorizează LP acreditate să realizeze evaluarea SFM și
LV să efectueze verificarea legalității și să
elibereze documente V‑Legal.
În plus, Ministerul Silviculturii
reglementează și unitatea de informare cu privire la licențe ca
unitate responsabilă pentru schimbul de informații care
recepționează și stochează date și informații
pertinente referitoare la eliberarea de documente V-Legal și care
răspunde la întrebările adresate de autoritățile competente
sau de părțile interesate. 
5.           Verificarea
legalității
5.1.        Introducere 
Lemnul indonezian este considerat legal atunci
când originea sa și procesul său de producție, precum și
prelucrarea, transportul și activitățile comerciale ulterioare
sunt verificate ca îndeplinind toate actele cu putere de lege și actele
administrative aplicabile din Indonezia, astfel cum se prevede în anexa II. LV
efectuează evaluări ale conformității pentru a verifica
respectarea acestora.
5.2.        Procesul de verificare a
legalității
În conformitate cu Ghidul ISO/IEC 65 și cu
Orientările SALL, procesul de verificare a legalității
constă în următoarele:
Cerere și contractare: titularul permisului transmite LV o cerere care definește sfera
verificării, profilul titularului permisului și alte informații
necesare. Înainte de începerea activităților de verificare este
necesară încheierea unui contract între titularul permisului și LV,
care să stabilească condițiile pentru verificare.
Planul de verificare:
după semnarea contractului de verificare, LV întocmește un plan de
verificare, care include numirea echipei de audit, programul de verificare
și calendarul activităților. Planul este comunicat
entității auditate, iar datele la care urmează să se
desfășoare activitățile de verificare sunt convenite de
comun acord. Aceste informații sunt puse la dispoziție în avans
pentru observatorii independenți, pe site-urile web ale LV și ale
Ministerului Silviculturii sau prin intermediul mass-media.
Activitățile de verificare: Auditul de verificare constă în trei etape: (i) reuniunea de
deschidere a auditului, (ii) verificarea documentelor și controale pe
teren și (iii) reuniunea de încheiere a auditului.
·              
Reuniunea de deschidere a auditului: obiectivul, sfera, calendarul și metodologia auditului sunt
discutate cu entitatea auditată, pentru a permite entității
auditate să pună întrebări cu privire la metodele și la
desfășurarea activităților de verificare;
·              
Verificarea documentelor și controale pe
teren: pentru a aduna dovezi cu privire la respectarea
de către entitatea auditată a cerințelor SALL indonezian, LV
verifică sistemele și procedurile, documentele și
evidențele relevante ale entității auditate. LV efectuează
controale pe teren pentru verificarea conformității, inclusiv
verificarea încrucișată a constatărilor din rapoartele oficiale
de inspecție. De asemenea, LV verifică sistemul de trasabilitate a
lemnului al entității auditate, pentru a se asigura, cu dovezi
adecvate, că toate cantitățile de lemn îndeplinesc cerințele
de legalitate. 
·              
Reuniunea de încheiere a auditului: rezultatele verificării, în special orice eventuală
neconformitate depistată, sunt prezentate entității auditate.
Entitatea auditată poate pune întrebări în legătură cu
rezultatele verificării și poate oferi clarificări cu privire la
dovezile prezentate de LV.
Raportare și luarea deciziilor: echipa de audit elaborează un raport de verificare, pe baza unei
structuri furnizate de Ministerul Silviculturii. Raportul este comunicat
entității auditate în termen de paisprezece zile calendaristice de la
data reuniunii de încheiere a auditului. O copie a raportului, care include
descrierea eventualelor constatări de neconformitate, se înaintează
Ministerului Silviculturii.
Raportul este utilizat în principal pentru ca LV
să decidă cu privire la rezultatul auditului de verificare. LV decide
dacă să elibereze un certificat de legalitate pe baza raportului de
verificare întocmit de echipa de audit.
În cazurile de neconformitate, LV se va
abține de la eliberarea unui certificat de legalitate, ceea ce va evita ca
lemnul să intre în lanțul de aprovizionare al lemnului legal
verificat. Odată ce neconformitatea a fost soluționată,
operatorul poate depune o nouă cerere de verificare a
legalității. 
Încălcările descoperite de LV în cursul
verificării și raportate Ministerului Silviculturii trebuie să
fie tratate de autoritățile responsabile în conformitate cu proceduri
administrative sau judiciare. Dacă un operator este suspectat de
încălcarea reglementărilor, autoritățile naționale,
provinciale și districtuale pot decide sistarea activităților
operatorului.
Eliberarea certificatului de legalitate și
recertificarea: LV va elibera un certificat de
legalitate dacă se constată că entitatea auditată
respectă toți indicatorii standardului de legalitate, inclusiv
normele privind controlul lanțului de aprovizionare cu lemn. 
LV poate raporta în orice moment Ministerului
Silviculturii cu privire la certificatele eliberate, modificate, suspendate sau
retrase și la fiecare trei luni emite un raport. Ministerul Silviculturii
publică apoi aceste rapoarte pe site-ul său web. 
Un certificat de legalitate este valabil timp de
trei ani, după care operatorul este supus unui audit de recertificare.
Recertificarea se efectuează înainte de data de expirare a certificatului.
Supravegherea: operatorii
care dețin un certificat de legalitate fac obiectul unei supravegheri
anuale care urmează principiile activităților de verificare
rezumate mai sus. De asemenea, LV poate să realizeze activități
de supraveghere mai devreme decât era programat înaintea auditului anual,
dacă sfera verificării a fost extinsă.
Echipa de supraveghere întocmește un raport
de supraveghere. O copie a raportului, inclusiv o descriere a eventualelor
neconformități constatate, se înaintează Ministerului
Silviculturii. Neconformitățile detectate în urma supravegherii vor
duce la suspendarea sau la retragerea certificatului de legalitate.
Încălcările constatate de LV în cursul
supravegherii și raportate Ministerului Silviculturii trebuie tratate de
autoritățile relevante, în conformitate cu proceduri administrative
sau judiciare. 
Audituri speciale:
operatorii care dețin un certificat de legalitate sunt obligați
să raporteze către LV orice modificări semnificative în
privința proprietății, structurilor, gestionării și
operațiunilor care afectează calitatea controalelor sale de
legalitate în perioada de valabilitate a certificatului. LV poate efectua
audituri speciale pentru a investiga orice plângeri sau litigii înaintate de
observatori independenți, instituții guvernamentale sau alte
părți interesate sau la raportarea de către operator a unor
modificări care afectează calitatea controalelor sale de legalitate. 
5.3.        Responsabilitatea guvernului
pentru asigurarea aplicării reglementărilor
Ministerul Silviculturii, precum și birourile
silvice de la nivel de provincie și de district sunt responsabile pentru
controlul lanțurilor de aprovizionare cu lemn și verificarea
documentelor aferente (de exemplu planurile de lucru anuale, rapoartele de
tăiere a buștenilor, rapoartele de bilanț privind buștenii,
documentele de transport, rapoartele de bilanț privind produsele
prelucrate/materiile prime/buștenii și fișe de înregistrare
privind producția). În eventualitatea unor neconcordanțe,
funcționarii silvici pot refuza aprobarea documentelor de control, ceea ce
duce la suspendarea operațiunilor. 
Încălcările detectate de
funcționarii silvici sau de observatori independenți sunt comunicate
LV și, în urma verificării, pot duce la suspendarea sau retragerea de
către LV a certificatului de legalitate acordat. Funcționarii silvici
pot lua măsuri subsecvente adecvate în conformitate cu procedurile de
reglementare. 
De asemenea, Ministerul Silviculturii
primește copii ale rapoartelor de verificare și ale rapoartelor
ulterioare de supraveghere și de audit special emise de LV.
Încălcările constatate de LV, de funcționarii silvici sau de
observatori independenți sunt tratate în conformitate cu procedurile
administrative și judiciare. Dacă un operator este suspectat de încălcarea
reglementărilor, autoritățile naționale, provinciale
și districtuale pot decide suspendarea sau sistarea
activităților operatorului.
6.           Acordarea licențelor
FLEGT 
Licența FLEGT indoneziană este
cunoscută sub denumirea de „document V-Legal”. Aceasta este o
licență de export care face dovada că produsele din lemn
exportate respectă standardul indonezian de legalitatea stabilit în anexa
II și au fost obținute dintr-un lanț de aprovizionare cu
controale adecvate împotriva intrărilor de lemn din surse necunoscute.
Documentul V-Legal este eliberat de LV, care acționează ca
autorități emitente și va fi utilizat ca o licență
FLEGT pentru transporturile către Uniune de îndată ce
părțile au convenit să demareze regimul de licențe FLEGT.
Indonezia va defini clar procedurile de eliberare
a documentelor V-Legal și va comunica aceste proceduri exportatorilor
și oricăror alte părți interesate prin intermediul
autorităților sale emitente (LV) și pe site-ul web al
Ministerului Silviculturii.
Ministerul Silviculturii a înființat o
unitate de informare cu privire la licențe, care să mențină
o bază de date conținând copiile tuturor documentelor V-Legal și
ale tuturor rapoartelor de neconformitate întocmite de LV. În eventualitatea
unei întrebări referitoare la autenticitatea, integralitatea și
valabilitatea documentului V-Legal sau licenței FLEGT,
autoritățile competente din Uniune vor contacta unitatea de informare
cu privire la licențe din cadrul Ministerului Silviculturii, pentru
clarificări suplimentare. Această unitate va comunica cu LV relevant.
Unitatea de informare cu privire la licențe va răspunde
autorităților competente la primirea informațiilor de la LV.
Documentul V-Legal se eliberează în punctul
în care este constituită expediția pentru export înainte de
transportul până la punctul de export. Procedura este următoarea:
6.1.        Documentul V-Legal este
eliberat de LV, care deține un contract cu exportatorul, pentru
expediția de produse din lemn care urmează să fie
exportată.
6.2.        Sistemul intern de
trasabilitate al exportatorului furnizează dovezi privind legalitatea
lemnului pentru acordarea licenței de export. Acest sistem trebuie să
acopere cel puțin toate controalele legate de lanțul de
aprovizionare, de la etapa în care materiile prime (precum bușteni sau
produse semiprelucrate) au fost expediate către unitatea de prelucrare, în
cadrul amplasamentului unității de prelucrare și până la
punctul de export.
6.2.1.     În ceea ce privește
industria primară, sistemul de trasabilitate al exportatorului trebuie
să acopere cel puțin transportul de la locul de origine al
buștenilor sau de la depozitul de bușteni și toate etapele
ulterioare, până la punctul de export. 
6.2.2.     În ceea ce privește
industria secundară, sistemul de trasabilitate trebuie să acopere cel
puțin transportul de la industria primară și toate etapele
ulterioare până la punctul de export. 
6.2.3.     Dacă este gestionată
de exportator, orice etapă anterioară a lanțului de
aprovizionare la care se referă punctele 6.2.1 și 6.2.2 este, de
asemenea, inclusă în sistemul intern de trasabilitate al exportatorului.
6.2.4.     Dacă este gestionată
de altă entitate juridică decât exportatorul, LV trebuie să
verifice că toate etapele anterioare ale lanțului de aprovizionare la
care se referă punctele 6.2.1 și 6.2.2 sunt controlate de furnizorul
(furnizorii) sau de subfurnizorul (subfurnizorii) exportatorului și
că documentele de transport indică dacă lemnul provine sau nu
dintr-o zonă de tăiere care nu fost certificată din punct de
vedere al legalității.
6.2.5.     Pentru ca un document V-Legal
să fie eliberat, toți furnizorii din lanțul de aprovizionare al
exportatorului care alcătuiesc expediția trebuie să fi
deținut un certificat de legalitate sau SFM valabil și trebuie
să demonstreze că în toate etapele lanțului de aprovizionare
aprovizionarea cu lemn verificat din punct de vedere legal a fost izolată
de aprovizionarea cu materiale care nu fac obiectul unui certificat de
legalitate sau SFM valabil.
6.3.        Pentru a obține un
document V-Legal, o societate trebuie să fie un exportator înregistrat
(titular de ETPIK) care deține un certificat de legalitate valabil.
Titularul de ETPIK prezintă LV o cerere, sub forma unei scrisori, la care
atașează următoarele documente pentru a demonstra că
materiile prime din lemn folosite la produsul respectiv provin numai din surse
legale verificate:
6.3.1.     un rezumat al documentelor de
transport pentru toate cantitățile de lemn/materii prime primite de
fabrică de la ultimul audit (până la maximum douăsprezece luni);
și
6.3.2.     sinteze ale rapoartelor de
bilanț privind materiile prime/lemnul și ale rapoartelor de
bilanț privind lemnul prelucrat de la ultimul audit (până la maximum
douăsprezece luni).
6.4.        LV realizează apoi
următoarele etape de verificare:
6.4.1.     reconcilierea datelor pe baza
sintezelor documentelor de transport, ale raportului de bilanț privind
materiile prime/lemnul și ale raportului de bilanț privind lemnul
prelucrat; 
6.4.2.     controlul ratei (ratelor) de
recuperare pentru fiecare tip de produs, pe baza analizei raportului de
bilanț privind materiile prime/lemnul și a raportului de bilanț
privind lemnul prelucrat;
6.4.3.     acolo unde este necesar, poate
fi realizată o vizită pe teren după reconcilierea datelor,
pentru a se asigura consecvența cu informațiile care trebuie
specificate în documentul V-Legal. Aceasta se poate realiza prin verificarea
prin eșantionare a expedițiilor pentru export și prin
inspectarea funcționării și evidențelor fabricii.
6.5.        Rezultatul verificării:
6.5.1.     dacă un titular ETPIK
respectă cerințele de legalitate și cele referitoare la
lanțul de aprovizionare, LV eliberează un document V-Legal în
formatul prezentat în anexa IV;
6.5.2.     un titular ETPIK care
îndeplinește cerințele menționate mai sus este autorizat să
folosească marcajul de conformitate pe produse și/sau pe ambalaje. Au
fost elaborate orientări privind utilizarea marcajului de conformitate;
6.5.3.     dacă un titular ETPIK nu
îndeplinește cerințele de legalitate și cele referitoare la
lanțul de aprovizionare, în loc de un document V-Legal LV va emite un
raport de neconformitate.
6.6.        LV trebuie: 
6.6.1.     să transmită o copie
a unui document V-Legal sau a unui raport de neconformitate către
Ministerul Silviculturii în termen de douăzeci și patru de ore de la
momentul luării deciziei; 
6.6.2.     să prezinte un raport
cuprinzător și un raport de sinteză cu caracter public,
evidențiind numărul de documente V-Legal eliberate, precum și
numărul și tipul neconformităților detectat, către
Ministerul Silviculturii, la fiecare trei luni, transmițând copii către
KAN, Ministerul Comerțului și Ministerul Industriei. 
7.           Monitorizarea
SALL indonezian include monitorizarea de
către societatea civilă (monitorizare independentă) și o
evaluare cuprinzătoare. Pentru ca sistemul să fie chiar mai solid în
vederea unui acord de parteneriat voluntar FLEGT, se adaugă o componentă
de evaluare periodică.
Monitorizarea independentă este
realizată de societatea civilă pentru a evalua conformitatea
operatorilor, a LP și a LV cu cerințele SALL indonezian, inclusiv
orientările și standardele de acreditare. Societatea civilă este
definită în acest context ca entitățile juridice indoneziene,
inclusiv ONG-uri din domeniul forestier, comunitățile care
trăiesc în păduri și în jurul acestora și orice
cetățean al Indoneziei.
Evaluarea cuprinzătoare este realizată
de o echipă formată din mai multe părți interesate, care
analizează SALL indonezian și identifică lacunele și
posibilele îmbunătățiri ale sistemului, conform mandatului
acordat de Ministerul Silviculturii. 
Obiectivul evaluării periodice este să
ofere o asigurare independentă că SALL indonezian
funcționează conform descrierii, sporind astfel credibilitatea
licențelor FLEGT eliberate. Evaluarea periodică folosește
constatările și recomandările rezultate în urma
monitorizării independente și a evaluării cuprinzătoare.
Termenii de referință pentru evaluarea periodică sunt stabilite
în anexa VI.
Apendice
– Controlul lanțului de aprovizionare
1.           Descrierea controlului
operațional al lanțului de aprovizionare pentru lemnul provenit din
pădurile aflate în proprietatea statului
1.1.        Zona de tăiere
(a)         
Principalele activități:
–              
inventarierea materialului lemnos (numărarea
arborilor) de către titularul permisului; 
–              
întocmirea unui raport de inventar al materialului
lemnos de către titularul permisului; 
–              
verificarea și aprobarea raportului de inventar
al materialului lemnos de către funcționarul silvic districtual;
–              
prezentarea unei propuneri de plan de lucru anual
de către titularul permisului;
–              
aprobarea planului de lucru anual de către
funcționarul silvic al provinciei;
–              
operațiuni de recoltare realizate de titularul
permisului, inclusiv tractarea buștenilor către locul de depozitare a
buștenilor în pădure (platforma primară).
(b)         
Proceduri:
–              
inventarierea materialului lemnos (numărarea
arborilor) este efectuată de titularul permisului, utilizând etichete. Aceste
etichete sunt alcătuite din trei secțiuni detașabile, una
aplicată pe buturugă, alta pe bușteanul recoltat și ultima
pe raportul operatorului. Fiecare secțiune conține informațiile
necesare pentru urmărirea lemnului, inclusiv numărul arborelui
și situarea acestuia;
–              
titularul permisului întocmește un raport de
inventar al materialului lemnos, care conține informații privind
numărul, volumul estimat, identificarea preliminară a speciilor
și situarea arborilor care urmează a fi recoltați, precum
și un rezumat, utilizând formularele oficiale ale Ministerului
Silviculturii;
–              
titularul permisului prezintă raportul de
inventar al materialului lemnos funcționarului silvic districtual.
Funcționarul efectuează o verificare documentară și o
verificare pe teren a raportului de inventar al materialului lemnos, pe
bază de eșantion. Funcționarul aprobă raportul dacă
totul este în ordine;
–              
raportul de inventar al materialului lemnos
constituie baza pentru propunerea de plan de lucru anual, care este elaborat de
titularul permisului și prezentat funcționarului silvic al
provinciei, spre examinare și aprobare. Funcționarul examinează
propunerea de plan de lucru anual și îl verifică prin comparație
cu raportul de inventar al materialului lemnos aprobat și, dacă totul
este în ordine, aprobă planul de lucru;
–              
odată ce planul de lucru anual este aprobat de
funcționar, titularul permisului este autorizat să înceapă
operațiunile de recoltare;
–               
în cursul operațiunilor de recoltare se
folosesc etichete pentru a se asigura faptul că bușteanul provine
dintr-o zonă de tăiere autorizată, conform celor descrise mai
sus.
1.2.        Locul de depozitare a
buștenilor în pădure (platforma primară) 
(a)         
Principalele activități: 
–              
dacă este necesar, tăierea
transversală a buștenilor de către titularul permisului, precum
și marcarea acestor bușteni pentru a se asigura consecvența cu
raportul de producție a buștenilor;
–              
scalarea (măsurarea) și clasificarea
buștenilor de către titularul permisului;
–              
întocmirea unei liste a buștenilor de
către titularul permisului;
–              
prezentarea unei propuneri de raport de
producție a buștenilor de către titularul permisului;
–              
aprobarea raportului de producție a
buștenilor de către funcționarul silvic districtual. 
(b)         
Proceduri:
–              
titularul permisului marchează toți
buștenii tăiați transversal;
–              
marcarea fizică permanentă a
buștenilor constă în numărul de identificare al arborelui
inițial și alte mărci care să permită legarea
bușteanului de zona de tăiere autorizată;
–              
titularul permisului scalează și
clasifică toți buștenii și înregistrează informațiile
privind buștenii într-o lista a buștenilor, utilizând un formular
oficial al Ministerului Silviculturii;
–              
pe baza listei buștenilor, titularul
permisului întocmește un raport periodic de producție a
buștenilor și un raport de sinteză, utilizând formulare oficiale
ale Ministerului Silviculturii;
–              
titularul permisului transmite periodic raportul de
producție a buștenilor și sinteza către funcționarul
silvic districtual, spre aprobare;
–              
funcționarul silvic districtual
realizează verificarea fizică a rapoartelor, prin eșantionare.
Rezultatul verificării fizice este sintetizat într-o listă de
verificare a buștenilor, utilizând un formular oficial al Ministerului
Silviculturii;
–              
sub rezerva unui rezultat pozitiv al
verificării fizice, funcționarul aprobă raportul de
producție a buștenilor; 
–              
după ce buștenii au fost verificați
de funcționar, aceștia trebuie stivuiți separat de orice
bușteni neverificați; 
–              
raportul de producție a buștenilor este
folosit pentru a calcula plata obligatorie a taxei pentru resursele forestiere
și către fondul pentru reîmpădurire (după caz).
(c)         
Reconcilierea datelor:
Pentru concesiunile de păduri naturale:
Funcționarul silvic districtual verifică
numărul buștenilor, etichetele și volumul total cumulat de
bușteni extras și declarat în raportul de producție a
buștenilor, în comparație cu cota aprobată în planul de lucru
anual. 
Pentru concesiunile de plantații forestiere
pentru lemn: 
Funcționarul silvic districtual verifică
volumul total cumulat de bușteni extras și declarat în raportul de
producție a buștenilor, în comparație cu cota aprobată în
planul de lucru anual. 
1.3.        Depozitul de bușteni
Buștenii sunt transportați de la locul
de depozitare din pădure la depozite de bușteni și apoi fie
direct la o unitate de prelucrare, fie la un depozit de bușteni
intermediar.
(a)         
Principalele activități:
–              
întocmirea unei liste a buștenilor de
către titularul permisului; 
–              
facturarea de către biroul silvic districtual
și plata de către titularul permisului a sumelor relevante aferente
taxei pentru resursele forestiere și fondului pentru reîmpădurire. Pe
baza listei buștenilor, funcționarul silvic districtual
efectuează o inspecție pe teren;
–              
sub rezerva unui rezultat pozitiv al
inspecției pe teren, funcționarul eliberează un document de
transport al buștenilor, la care se anexează o listă a
buștenilor;
–              
întocmirea unui raport de bilanț privind
buștenii de către titularul permisului.
(b)         
Proceduri:
–              
titularul permisului depune o cerere de achitare a
taxelor relevante la funcționarul silvic districtual responsabil cu
facturarea, pe baza listei buștenilor, care este anexată cererii; 
–              
pe baza cererii menționate, funcționarul
silvic districtual emite o factură sau facturi pentru achitarea taxelor de
către titularul permisului; 
–              
titularul permisului plătește suma
prevăzută în factura sau facturile aferente taxei pentru resursele
forestiere și/sau fondului pentru reîmpădurire, iar funcționarul
silvic districtual eliberează o chitanță sau chitanțe
pentru această plată;
–              
titularul permisului depune o cerere pentru
eliberarea documentelor de transport al buștenilor, însoțită de
chitanța de plată, lista buștenilor și raportul de
bilanț privind buștenii;
–              
funcționarul silvic districtual
efectuează verificarea administrativă și fizică a
buștenilor care urmează să fie transportați și
întocmește un raport de verificare; 
–              
sub rezerva unui rezultat pozitiv al
verificării, funcționarul silvic districtual eliberează
documentele de transport al buștenilor;
–              
titularul permisului
întocmește/actualizează raportul de bilanț privind buștenii
pentru a înregistra cantitatea de bușteni care intră în depozitul de
bușteni, este depozitată în acesta și este expediată din
el.
(c)         
Reconcilierea datelor:
Funcționarul silvic districtual verifică
raportul de bilanț privind buștenii, comparând intrările,
ieșirile și depozitările de bușteni în depozitul de
bușteni pe baza rapoartelor de producție a buștenilor și a
documentele de transport al buștenilor relevante.
1.4.        Depozitul de bușteni
intermediar
Depozitele de bușteni intermediare se
utilizează dacă buștenii nu sunt transportați din zona
concesionată direct către depozitul unității de prelucrare.
Depozitele de bușteni intermediare sunt folosite în special pentru
transportul între insule al buștenilor sau dacă se schimbă modul
de transport. 
Permisul de înființare a unui depozit de
bușteni intermediar este acordat de funcționarul silvic pe baza unei
propuneri prezentate de titularul permisului. Un permis de depozit de
bușteni intermediar este valabil timp de cinci ani, dar perioada de valabilitate
poate fi prelungită în urma revizuirii și aprobării de
către funcționarul silvic. 
(a)         
Principalele activități:
–              
încetarea valabilității documentului de
transport al buștenilor de către un funcționar;
–              
întocmirea unui raport de bilanț privind
buștenii de către titularul permisului;
–              
întocmirea unei liste a buștenilor de
către titularul permisului;
–              
titularul permisului completează documentul de
transport al buștenilor pe baza formatului furnizat de Ministerul
Silviculturii.
(b)         
Proceduri
–              
funcționarul silvic districtual verifică
fizic numărul, specia și dimensiunile buștenilor intrați
prin numărarea acestora (recensământ) sau prin eșantionare
dacă numărul buștenilor este mai mare de 100;
–              
sub rezerva unui rezultat pozitiv al
verificării, funcționarul încetează valabilitatea documentului
de transport al buștenilor intrați;
–              
titularul permisului întocmește un raport de
bilanț al buștenilor, ca mijloc de control al intrărilor și
ieșirilor de bușteni din depozitul de bușteni intermediar;
–              
pentru ieșirile de bușteni, titularul
permisului întocmește o listă a buștenilor, care este
legată de documentele de transport al buștenilor anterioare;
–              
titularul permisului completează documentul de
transport al buștenilor pentru deplasarea buștenilor de la depozitul
de bușteni intermediar.
(c)         
Reconcilierea datelor:
Funcționarul silvic districtual verifică
coerența datelor privind buștenii transportați de la depozitul
de bușteni cu datele privind buștenii intrați în depozitul de
bușteni intermediar. 
Titularul permisului actualizează raportul de
bilanț privind buștenii, care înregistrează intrările,
ieșirile și depozitările de bușteni în depozitul de
bușteni intermediar, pe baza documentelor de transport al buștenilor
relevante.
2.           Descrierea controlului
operațional al lanțurilor de aprovizionare cu lemn din păduri/terenuri
aflate în proprietate privată
Operațiunile de recoltare a lemnului de pe
terenuri/din păduri private sunt reglementate de Regulamentul ministrului
silviculturii P.30/Menhut-II/2012 (denumit în continuare „regulamentul”).
Nu există nicio cerință legală
care să oblige proprietarii privați de păduri/terenuri să
aplice mărci de identificare pe arborii inventariați pentru recoltare
sau pe bușteni. În general, pentru lemnul recoltat din păduri/de pe
terenuri private nu se folosesc depozite de bușteni și depozite de
bușteni intermediare.
Procedurile de control pentru lemnul provenit din
păduri/de pe terenuri private diferă între buștenii
proveniți de la arbori care se aflau pe teren atunci când a fost
obținut titlul de proprietate asupra terenului și buștenii
proveniți de la arbori care au fost plantați după obținerea
titlului. Acestea depind, de asemenea, de speciile arborilor recoltați. Plata taxei pentru resurse forestiere și către fondul pentru
reîmpădurire se aplică buștenilor proveniți de la arbori
deja prezenți pe teren atunci când a fost obținut titlul de
proprietate asupra terenului, dar nu se aplică buștenilor
proveniți de la arbori plantați după obținerea terenului de
proprietate asupra terenului. 
În cazul buștenilor recoltați de la
arbori plantați după obținerea titlului de proprietate asupra
terenului, există două scenarii:
–              
pentru speciile enumerate la articolul 5 alineatul
(1) din regulament, proprietarul întocmește o factură, care
servește ca document de transport. 
–              
pentru alte specii, șeful satului sau
funcționarul desemnat eliberează documentul de transport. 
În cazul buștenilor recoltați de la
arbori prezenți pe teren înainte de obținerea titlului de proprietate
asupra terenului, funcționarul silvic districtual eliberează
documentul de transport.
Locul de tăiere/depozitare a
buștenilor în pădure
(a)         
Principalele activități:
–              
recunoașterea dreptului de proprietate;
–              
dacă este necesar, tăierea
transversală;
–              
scalare (măsurare);
–              
întocmirea unei liste a buștenilor;
–              
facturarea de către funcționarul silvic
districtual și plata de către proprietar a sumei facturate aferente
taxei pentru resursele forestiere și/sau fondului pentru
reîmpădurire; 
–              
eliberarea sau întocmirea documentului de
transport.
(b)         
Proceduri:
–              
proprietarul privat al pădurii/terenului solicită
recunoașterea dreptului său de proprietate; 
–              
odată ce dreptul de proprietate asupra
pădurii/terenului a fost recunoscut, proprietarul întocmește o
listă a buștenilor, după măsurarea buștenilor;
În cazul buștenilor recoltați de la
arbori prezenți pe teren înainte de obținerea titlului de proprietate
asupra terenului:
–              
proprietarul transmite funcționarului silvic
districtual o listă a buștenilor și o cerere de achitare a taxei
pentru resursele forestiere și a plății către fondul pentru
reîmpădurire; 
–              
funcționarul verifică documentele și
efectuează o verificare fizică a buștenilor (dimensiuni,
identificarea speciei și numărul de bușteni);
–              
sub rezerva unui rezultat pozitiv al
verificării documentelor și al verificării fizice,
funcționarul silvic districtual emite o factură aferentă taxei
pentru resurse forestiere și fondului pentru reîmpădurire, care
să fie achitată de proprietar; 
–              
proprietarul prezintă șefului satului
chitanța de plată a taxei pentru resurse forestiere și a sumei
aferente fondului pentru reîmpădurire, împreună cu o cerere de
eliberare a unui document de transport al buștenilor;
–              
șeful satului verifică documentele
și efectuează o verificare fizică a buștenilor (dimensiuni,
identificarea speciei și numărul de bușteni);
–              
pe baza celor de mai sus, șeful satului
eliberează documentul de transport al buștenilor.
În cazul buștenilor recoltați de la
arbori plantați după obținerea titlului de proprietate asupra
terenului:
Speciile enumerate la articolul 5
alineatul (1) din regulament:
–              
proprietarul marchează buștenii și
identifică specia;
–              
proprietarul întocmește o listă a
buștenilor;
–              
pe baza celor de mai sus, proprietarul
întocmește o factură pe baza formatului furnizat de Ministerul
Silviculturii, care servește și ca document de transport. 
Alte specii, care nu sunt enumerate la
articolul 5 alineatul (1) din regulament:
–              
proprietarul marchează buștenii și
identifică specia;
–              
proprietarul întocmește o listă a
buștenilor;
–              
proprietarul prezintă șefului satului sau
funcționarului desemnat lista buștenilor și o cerere de
eliberare a unui document de transport al buștenilor;
–              
șeful satului sau funcționarul desemnat
verifică documentele și efectuează verificarea fizică a
buștenilor (identificarea speciei, numărul de bușteni, locul
recoltării);
–              
pe baza celor de mai sus, șeful satului sau
funcționarul desemnat eliberează documentul de transport al
buștenilor, folosind formatul furnizat de Ministerul Silviculturii.
(c)         
Reconcilierea datelor:
Șeful satului sau funcționarul desemnat
sau funcționarul silvic districtual compară volumul de bușteni
recoltat cu lista buștenilor.
3.           Descrierea controlului
operațional al lanțurilor de aprovizionare cu lemn pentru industrie
și pentru export.
3.1.        Industria
primară/integrată
(a)         
Principalele activități:
–              
întocmirea raportului de bilanț privind
buștenii de către unitatea de prelucrare;
–              
verificarea fizică a buștenilor de
către funcționarul silvic districtual;
–              
încetarea valabilității documentului de
transport al buștenilor de către un funcționar;
–              
întocmirea fișei de control privind materiile
prime și produsele de către unitatea de prelucrare;
–              
întocmirea de către unitatea de prelucrare a
raportului de bilanț privind lemnul prelucrat;
–              
unitatea de prelucrare completează documentul
de transport al produselor din lemn pe baza formatului furnizat de Ministerul
Silviculturii; 
–              
întocmirea raportului de vânzare al
unității de prelucrare.
(b)         
Proceduri:
–              
unitatea de prelucrare întocmește un raport de
bilanț privind buștenii ca mijloc de înregistrare a fluxului de
bușteni intrați în unitate și în cadrul unității;
–              
unitatea de prelucrare prezintă
funcționarului silvic districtual copii ale documentelor de transport al
buștenilor corespunzătoare fiecărui lot de bușteni primit
de unitatea de prelucrare;
–              
funcționarul verifică informațiile
din rapoarte comparându-le cu produsele fizice. Acest lucru se poate face pe
baza unui eșantion dacă numărul produselor
depășește 100; 
–              
sub rezerva unui rezultat pozitiv al
verificării, funcționarul încetează valabilitatea documentelor
de transport al buștenilor;
–              
funcționarul arhivează copii ale
documentelor de transport al buștenilor și întocmește un
borderou al documentelor de transport al buștenilor, pe baza formatului
furnizat de Ministerul Silviculturii;
–              
copii ale documentelor de transport al
buștenilor a căror valabilitate a fost încetată de un
funcționar sunt transmise societății, spre arhivare;
–              
o sinteză a documentelor de transport al
buștenilor este înaintată biroului silvic districtual la
sfârșitul fiecărei luni;
–              
unitatea de prelucrare întocmește fișe de
control privind materiile prime și produsele ca mijloc de controlare a
intrărilor de bușteni și ieșirilor de produse din lemn
și pentru a calcula rata de recuperare;
–              
unitatea de prelucrare întocmește un raport de
bilanț privind lemnul prelucrat, ca mijloc de raportare a fluxurilor de
produse din lemn din cadrul unității și care ies din unitate,
precum și a stocurilor; 
–              
societatea sau unitatea de prelucrare trimite în
mod regulat rapoartele de vânzare ale unității de prelucrare la
biroul silvic districtual.
(c)         
Reconcilierea datelor:
Societatea verifică raportul de bilanț
privind buștenii, comparând intrările, ieșirile și
depozitările de bușteni pe baza documentelor de transport al
buștenilor.
Fișa de control privind producția
servește la reconcilierea volumului intrat și a volumului ieșit
din liniile de producție, iar rata de recuperare este comparată cu
rata medie publicată. 
Societatea verifică raportul de bilanț
privind produsele prelucrate, comparând intrările, ieșirile și
depozitările de produse pe baza documentelor de transport al produselor
din lemn.
Funcționarul silvic districtual verifică
reconcilierea efectuată de societate. 
3.2.        Industria secundară
(a)         
Principalele activități:
–              
întocmirea de către fabrică a rapoartelor
de bilanț privind lemnul prelucrat (produse semiprelucrate) și
produsele prelucrate;
–              
întocmirea facturilor de către fabrică,
care servesc și ca documente de transport pentru produsele din lemn
prelucrat;
–              
întocmirea de către fabrică a raportului
de bilanț privind lemnul prelucrat;
–              
întocmirea raportului de vânzare de către
societate sau fabrică.
(b)         
Proceduri:
–              
fabrica arhivează documentele de transport al
lemnului prelucrat (pentru materialul intrat) și întocmește o
sinteză a acestor documente, care este prezentată funcționarului
silvic districtual;
–              
fabrica folosește fișe de control a
lemnului prelucrat și a produselor prelucrate pe linii de producție
ca mijloc de raportare cu privire la fluxurile de materiale intrare
fabrică și la ieșirile de produse și pentru a calcula rata
de recuperare a materiilor prime;
–              
fabrica întocmește un raport de bilanț
privind lemnul prelucrat ca mijloc de verificare a fluxurilor de materiale
intrare în unitatea de prelucrare, a ieșirilor de produse din lemn și
a stocurilor deținute. Societatea sau fabrica întocmește facturi
pentru produsele prelucrate, care servesc și ca document de transport,
și arhivează copii ale facturilor. Fiecărei facturi îi este
anexată o listă a produselor din lemn; 
–              
societatea sau fabrica trimite rapoartele de
vânzare către biroul silvic districtual.
(c)         
Reconcilierea datelor:
Fabrica verifică raportul de bilanț
privind lemnul prelucrat, comparând intrările, ieșirile și
depozitările de materiale pe baza documentelor de transport al lemnului
prelucrat și a fișei de control privind lemnul prelucrat.
Fișa de control privind producția se
folosește pentru a verifica volumul de intrare și de ieșire al
liniilor de producție, iar rata de recuperare se evaluează. 
Societatea verifică raportul de bilanț
privind produsele prelucrate, comparând intrările, ieșirile și
depozitările de produse pe baza facturilor.
Cele de mai sus sunt supuse controalelor în
temeiul Regulamentului P. 8/VI-BPPHH/2011 al Directorului general pentru
utilizarea pădurilor. 
4.           Export
Procedurile și procesele de reconciliere
pentru exportul de lemn provenit din pădurile de stat și din
pădurile/de pe terenurile aflate în proprietate privată sunt
identice.
(a)         
Principalele activități:
–              
Ministerul Comerțului eliberează
exportatorului un certificat de exportator înregistrat de produse ale
industriei forestiere (ETPIK);
–              
exportatorul solicită eliberarea unui document
V-Legal/unei licențe FLEGT pentru fiecare expediție destinată
exportului;
–              
LV verifică îndeplinirea condițiilor
relevante și eliberează documentul V‑Legal/licența FLEGT;
–              
exportatorul întocmește o declarație de
export, care este prezentată organelor vamale; 
–              
organele vamale eliberează un document de
aprobare a exportului pentru vămuire.
(b)         
Proceduri:
–              
exportatorul solicită LV eliberarea unui
document V-Legal/unei licențe FLEGT;
–              
LV eliberează un document/o licență
FLEGT după o verificare documentară și fizică, astfel încât
să se asigure că lemnul sau produsele din lemn provin din surse
verificate din punct de vedere legal și, prin urmare, sunt produse în
conformitate cu definiția legalității prezentată în anexa
II;
–              
exportatorul depune la organele vamale, spre
aprobare, o declarație de export la care sunt anexate factura, lista de
colisaj, chitanța de plată a taxei de export/Bukti Setor Bea
Keluar (dacă este reglementată), certificatul ETPIK, documentul
V-Legal/licența FLEGT, permisul de export/Surat Persetujuan Ekspor
(dacă este reglementat), raportul inspectorului (dacă este
reglementat) și documentul CITES (dacă este cazul);
–              
sub rezerva unui rezultat pozitiv al
verificării declarației de export, organele vamale eliberează un
document de aprobare a exportului/Nota Pelayanan Ekspor.
ANEXA VI
Termenii
de referință pentru evaluarea periodică
1.           Obiectiv 
Evaluarea periodică este o evaluare
independentă efectuată de o parte terță independentă,
denumită „evaluator”. Obiectivul evaluării periodice este să
ofere asigurarea că SALL funcționează conform descrierii,
sporind astfel credibilitatea licențelor FLEGT eliberate în temeiul
prezentului acord.
2.           Domeniul de aplicare
Evaluarea periodică include:
1.           funcționarea
măsurilor de control de la punctul de producție din pădure
până în punctul de export al produselor din lemn; 
2.           sistemele de gestionare a
datelor și de trasabilitate a lemnului care sprijină SALL, eliberarea
licențelor FLEGT, precum și statistici privind producția,
acordarea de licențe și comerțul relevante pentru prezentul
acord. 
3.           Rezultate
Rezultatele evaluării periodice constau în
rapoarte periodice care prezintă constatările evaluării și
recomandări de măsuri care trebuie luate pentru a remedia lacunele
și punctele slabe ale sistemului identificate în urma evaluării.
4.           Principalele
activități
Activitățile aferente evaluării
periodice includ, între altele:
(a)                   
audituri de conformitate pentru toate organismele
care îndeplinesc funcții de control în cadrul SALL;
(b)                   
evaluarea eficacității controalelor
lanțului de aprovizionare de la punctul de producție din pădure
până la punctul de export din Indonezia;
(c)                   
evaluarea adecvării sistemelor de gestionare a
datelor și de trasabilitate a lemnului care sprijină SALL și,
precum și a eliberării de licențe FLEGT; 
(d)                   
identificarea și înregistrarea cazurilor de
neconformitate și deficiențelor sistemelor și prescrierea
măsurilor corective necesare;
(e)                   
evaluarea implementării efective a
măsurilor corective identificate și recomandate anterior; și
(f)                     
raportarea constatărilor către Comitetul
mixt de implementare (CMI).
5.           Metodologia de evaluare
5.1.        Evaluatorul utilizează o
metodologie documentată și bazată pe dovezi care
îndeplinește cerințele ISO/IEC 19011 sau ale unui standard
echivalent. Aceasta include controale adecvate ale documentației
relevante, ale procedurilor operaționale și ale evidenței
operațiunilor organizațiilor responsabile cu implementarea SALL,
identificarea oricăror cazuri de neconformitate și deficiențe
ale sistemelor, precum și formularea de cereri de luare a unor măsuri
corective corespunzătoare.
5.2.        Între altele, evaluatorul:
(a)                   
revizuiește procesul de acreditare a
organismelor independente de evaluare și de verificare (LP și LV);
(b)                   
revizuiește procedurile documentate ale
fiecărui organism implicat în controalele de implementare a SALL în
vederea stabilirii integralității și coerenței;
(c)                   
examinează implementarea procedurilor
documentate și a ținerii evidențelor, inclusiv practici de
lucru, în cursul vizitelor la sedii, în zonele de producție
forestieră, la depozitele de bușteni, la stațiile de control
forestier, la amplasamentele unităților de prelucrare și la
punctele de import și de export;
(d)                   
examinează informațiile colectate de
autoritățile de reglementare și de aplicare a legii, de LP
și de LV, precum și de alte organisme identificate în SALL pentru
verificarea conformității; 
(e)                   
examinează colectarea de date de către
organizații din sectorul privat implicate în implementarea SALL;
(f)                     
evaluează disponibilitatea informațiilor
publice menționate în anexa IX, inclusiv eficacitatea mecanismelor de
informare;
(g)                   
utilizează constatările și
recomandările observatorilor independenți și rapoartele de
evaluare cuprinzătoare, precum și rapoartele observatorului
independent al pieței;
(h)                   
solicită opinia părților interesate
și utilizează informațiile primite de la părțile
interesate care sunt implicate direct sau indirect în implementarea SALL;
și
(i)                     
utilizează metode adecvate de eșantionare
și de verificare prin sondaj pentru a evalua activitatea agențiilor
de reglementare din sectorul forestier, a LP și a LV, a
unităților industriale și a altor actori relevanți de la
toate nivelurile de activitate forestieră, controlul lanțului de
aprovizionare, prelucrarea lemnului și acordarea licențelor de
export, inclusiv controale încrucișate cu informațiile furnizate de
Uniune privind importurile de lemn din Indonezia.
6.           Calificările
evaluatorului
Evaluatorul trebuie să fie o parte
terță competentă, independentă și imparțială
care respectă următoarele cerințe:
(a)                   
evaluatorul demonstrează ca deține
calificările și capacitatea necesare pentru a îndeplini
cerințele Ghidului ISO/IEC 65 și ale ISO/IEC 17021, sau ale unor
standarde echivalente, inclusiv calificarea de a oferi servicii de evaluare
pentru sectorul forestier și pentru lanțurile de aprovizionare
aferente produselor forestiere;
(b)                   
evaluatorul nu este implicat direct în gestionarea
pădurilor, prelucrarea lemnului, comerțul cu lemn sau controlul
sectorului forestier din Indonezia sau din Uniune; 
(c)                   
evaluatorul este independent de toate celelalte
componente ale SALL și de autorităților de reglementare din
domeniul forestier din Indonezia și dispune de sisteme pentru a evita
orice conflict de interese. Evaluatorul declară orice potențial
conflict de interese care ar putea apărea și ia măsuri eficace
de atenuare a efectelor acestuia;
(d)                   
evaluatorul și angajații săi care
realizează sarcinile de evaluare au o experiență dovedită
în ceea ce privește auditul gestionării pădurilor tropicale de
audit, al industriilor de prelucrare a lemnului și al controalelor conexe
ale lanțului de aprovizionare;
(e)                   
evaluatorul deține un mecanism pentru primirea
și soluționarea plângerilor care rezultă din
activitățile și constatările sale.
7.           Raportarea
7.1.        Raportul de evaluare
periodică include: (i) un raport complet care conține toate
informațiile relevante privind evaluarea, constatările acesteia
(inclusiv cazurile de neconformitate și deficiențele sistemelor)
și recomandări; și (ii) un raport de sinteză cu caracter
public care se bazează pe raportul complet și care cuprinde
principalele constatări și recomandări.
7.2.        Înainte de a fi prezentate
publicului, raportul complet și raportul de sinteză cu caracter
public se transmit către CMI, spre analiză și aprobare.
7.3.        La cererea CMI, evaluatorul
comunică informații suplimentare pentru justificarea sau clarificarea
constatărilor sale.
7.4.        Evaluatorul notifică CMI
toate plângerile primite și măsurile luate pentru soluționarea
acestora.
8.           Confidențialitatea
Evaluatorul păstrează
confidențialitatea datelor primite în cursul desfășurării
activităților sale.
9.           Numirea, periodicitatea
și finanțarea
9.1.        Evaluatorul este numit de
Indonezia, în urma consultării cu Uniunea în cadrul CMI.
9.2.        Evaluarea periodică se
realizează la intervale de maximum douăsprezece luni începând de la
data convenită de CMI în conformitate cu articolul 14 alineatul (5) litera
(e) din acord.
9.3.        Finanțarea evaluării
periodice se decide în cadrul CMI. 
ANEXA VII
Termenii
de referință pentru monitorizare independentă a pieței
1.           Obiectivul monitorizării
independente a pieței
Monitorizarea independentă a pieței
(MIP) reprezintă monitorizarea pieței realizată de o parte
terță independentă denumită „observator”. Obiectivul
monitorizării independente a pieței (MIP) este de a colecta și
analiza informații privind acceptarea pe piața Uniunii a lemnului cu
licență FLEGT din Indonezia și de a examina impacturile
Regulamentul (UE) nr. 995/2010 al Parlamentului European și al Consiliului
din 20 octombrie 2010 de stabilire a obligațiilor care revin operatorilor
care introduc pe piață lemn și produse din lemn și ale
inițiativelor conexe cum ar fi politicile privind achizițiile publice
și private.
2.           Domeniul de aplicare
MIP include: 
2.1.        punerea în liberă
circulație a lemnului indonezian cu licență FLEGT la punctele de
intrare în Uniune;
2.2.        performanța lemnului
indonezian cu licență FLEGT pe piața Uniunii și impactul
măsurilor de piață luate în Uniune cu privire la cererea de lemn
indonezian cu licență FLEGT;
2.3.        performanța lemnului
fără licență FLEGT pe piața Uniunii și impactul
măsurilor de piață luate în Uniune cu privire la cererea de lemn
fără licență FLEGT; 
2.4.        examinarea impacturilor altor
măsuri de piață luate în Uniune, precum politicile de
achiziții publice, codurile privind clădirile ecologice, și ale
măsurilor din sectorul privat cum ar fi codurile de bune practici
comerciale și responsabilitatea socială a întreprinderilor.
3.           Rezultate
Rezultatele MIP constau în rapoarte regulate
adresate Comitetului mixt de implementare (CMI), care cuprind constatările
și recomandările sale privind măsuri de consolidare a
poziției lemnului indonezian cu licență FLEGT pe piața
Uniunii și de îmbunătățire a implementării
măsurilor de piață care au ca scop prevenirea introducerii pe
piața Uniunii a lemnului recoltat ilegal. 
4.           Principalele
activități
MIP include, între altele:
4.1.        Evaluarea:
(a)                   
progreselor și impacturilor implementării
măsurilor de politică pentru combaterea comerțului în Uniune cu
lemn recoltat în mod ilegal;
(b)                   
tendințele importurilor în Uniune de lemn și
de produse din lemn din Indonezia, precum și din alte țări
exportatoare de lemn care au încheiat acorduri de parteneriat voluntar și
care nu au încheiat astfel de acorduri;
(c)                   
măsuri luate de grupuri de presiune care ar
putea afecta cererea de lemn și de produse din lemn sau piețele de
comercializare a produselor forestiere din Indonezia.
4.2.        Raportarea constatărilor
și a recomandărilor către CMI.
5.           Metodologia de monitorizare
5.1.        Observatorul trebuie să
aibă o metodologie documentată și bazate pe dovezi. Aceasta
include analiza adecvată a documentației relevante, identificarea
oricăror inconsecvențe în cadrul datelor și informațiilor
disponibile cu privire la comerț, precum și discuții detaliate
cu actorii relevanți cu privire la indicatorii-cheie aferenți
impacturilor și eficacității măsurilor de piață.

5.2.        Observatorul realizează
observații și analize privind, printre între altele:
(a)                   
situația actuală a pieței și
tendințele din Uniune pentru lemn și produse din lemn;
(b)                   
politicile de achiziții publice din Uniune
și modul în care acestea tratează lemnul și produsele din lemn
cu licență FLEGT și fără licență FLEGT;
(c)                   
legislația care afectează industria
lemnului, comerțul cu lemn și produse din lemn în cadrul Uniunii
și importurile de lemn și de produse din lemn în Uniune;
(d)                   
diferențele de prețuri în Uniune dintre
lemnul și produsele din lemn cu licență FLEGT și cele
fără licență FLEGT;
(e)                   
acceptarea de către piață,
percepția și cota de piață în Uniune a lemnului și
produselor din lemn certificate și cu licență FLEGT;
(f)                     
statisticile și tendințele referitoare la
volumele și valorile importurilor în diferite porturi din Uniune a
lemnului și produselor din lemn din Indonezia cu licență FLEGT
și fără licență FLEGT, precum și din alte
țări exportatoare de lemn care au încheiat acorduri de parteneriat
voluntar și care nu au încheiat astfel de acorduri;
(g)                   
descrieri, incluzând orice modificări, ale
instrumentelor și proceselor juridice prin care autoritățile
competente și autoritățile de control la frontieră din
Uniune validează licențele FLEGT și eliberează
transporturile pentru punerea în liberă circulație, precum și
sancțiunile impuse în caz de neconformitate;
(h)                   
posibilele dificultăți și
constrângeri cu care se confruntă exportatorii și importatorii în
ceea ce privește aducerea de lemn cu licență FLEGT în Uniune; 
(i)                     
eficacitatea campaniilor de promovare a lemnului cu
licență FLEGT în Uniune.
5.3.        Observatorul recomandă
activități de promovare pe piață pentru a
îmbunătăți și mai mult acceptarea de către
piață a lemnului indonezian cu licență FLEGT.
6.           Calificările
observatorului independent al pieței
Observatorul trebuie:
(a)                   
să fie o parte terță
independentă, cu un istoric dovedit de profesionalism și integritate
în ceea ce privește monitorizarea pieței lemnului și produselor
din lemn a Uniunii, precum și a aspectelor comerciale aferente; 
(b)                   
să cunoască piețele și
comerțul cu lemn și produse din lemn din Indonezia, în special cel de
esență tare, precum și pentru țările din Uniune care
produc produse similare;
(c)                   
să dețină sisteme pentru evitarea oricărui
conflict de interese. Observatorul declară orice potențial conflict
de interese care ar putea apărea și ia măsuri eficace de
atenuare a efectelor acestuia.
7.           Raportarea
7.1.        Rapoartele trebuie prezentate
o dată la doi ani și trebuie să cuprindă: (i) un raport
complet, care conține toate constatările și recomandările
relevante; și (ii) un raport de sinteză bazat pe raportul complet.
7.2.        Înainte de a fi prezentate
publicului, raportul complet și raportul de sinteză se transmit
către CMI, spre analiză și aprobare.
7.3.        La cererea CMI, observatorul
comunică informații suplimentare pentru justificarea sau clarificarea
constatărilor sale.
8.           Confidențialitatea
Observatorul păstrează
confidențialitatea datelor primite în cursul desfășurării
activităților sale.
9.           Numirea, periodicitatea
și finanțarea
9.1.        Observatorul este numit de
Uniune, în urma consultării cu Indonezia în cadrul CMI. 
9.2.        MIP se realizează la
intervale de maximum douăzeci și patru de luni începând de la data
convenită de CMI în conformitate cu articolul 14 alineatul (5) litera (e)
din acord.
9.3.        Finanțarea MIP se decide
în cadrul CMI. 
ANEXA VIII :
Criterii
pentru evaluarea bunei funcționări a sistemului de asigurare a
legalității lemnului din Indonezia
Context
Înainte de a demara acordarea de licențe
FLEGT pentru exporturile de lemn către Uniune, va fi realizată o
evaluare tehnică independentă a SALL indonezian. Această
evaluare tehnică va avea ca scop: (i) examinarea funcționării
SALL în practică, pentru a stabili dacă duce la rezultatele
preconizate și (ii) examinarea oricăror modificări aduse SALL
după semnarea prezentului acord. 
Criteriile pentru această evaluare sunt
stabilite mai jos:
1.           Definiția
legalității
2.           Controlul lanțului de
aprovizionare
3.           Proceduri de verificare
4.           Acordarea de licențe
pentru exporturi
5.           Monitorizare
independentă
1.           Definiția
legalității
Lemnul de proveniență legală
trebuie definit pe baza legilor aplicabile în Indonezia. Definiția
utilizată trebuie să nu fie ambiguă, să poată fi
verificată în mod obiectiv și să fie viabilă pe plan
operațional; de asemenea, definiția trebuie să includă cel
puțin actele cu putere de lege și actele administrative care
reglementează următoarele domenii:
·              
Drepturile de recoltare: acordarea de drepturi
legale de recoltare a lemnului în cadrul unor limite desemnate legal
și/sau făcute publice în mod oficial.
·              
Operațiuni forestiere: respectarea
cerințelor legale privind gestionarea pădurilor, inclusiv respectarea
actelor cu putere de lege și a actelor administrative relevante din
domeniul mediului și al muncii.
·              
Taxe și impozite: respectarea
cerințelor legale privind impozitele, redevențele și taxele
legate direct de drepturile de recoltare a lemnului și de recoltarea
lemnului. 
·              
Alți utilizatori: respectarea drepturilor
funciare sau a drepturilor de utilizare a terenurilor și resurselor care
revin altor părți, susceptibile a fi afectate de drepturile de
recoltare a lemnului, acolo unde există astfel de alte drepturi.
·              
Comerț și vamă: respectarea
cerințelor legale privind procedurile comerciale și vamale. 
Întrebări esențiale: 
·              
Definiția legalității și
standardele de verificare a legalității au suferit modificări
ulterior datei de încheiere a prezentului acord? 
·              
Actele cu putere de lege și actele
administrative relevante din domeniul muncii au fost incluse în definiția
legalității cuprinsă în anexa II?
În cazul unor modificări ale
definiției legalității, întrebările esențiale vor
include:
·              
Au fost consultate toate părțile
interesate relevante cu privire la aceste modificări, precum și cu
privire la orice eventuale modificări ulterioare ale sistemului de
verificare a legalității în cadrul unui proces care a ținut cont
în mod adecvat de punctele lor de vedere?
·              
Este clar care instrument juridic care stă la
baza fiecărui nou element al definiției? Se precizează
criteriile și indicatorii care pot fi utilizați pentru verificarea
conformității cu fiecare element al definiției? Criteriile
și indicatorii sunt clari, obiectivi și aplicabili pe plan operațional?

·              
Criteriile și indicatorii identifică în
mod clar rolurile și responsabilitățile tuturor
părților relevante și verificarea evaluează
performanțele acestora? 
·              
Definiția legalității include
principalele domenii prezentate mai sus ale actelor cu putere de lege și
actelor administrative? Dacă nu, de ce au fost omise din definiție
anumite domenii aferente actelor cu putere de lege și actelor
administrative? 
2.           Controlul lanțului de
aprovizionare
Sistemele de control al lanțului de
aprovizionare trebuie să ofere o asigurare credibilă că
produsele din lemn pot fi urmărite pe întreg parcursul lanțului de
aprovizionare, de la recoltare sau punctul de import până la punctul de
export. Nu va fi întotdeauna necesară păstrarea
trasabilității fizice a unui buștean, a unei
încărcături de bușteni sau a unui produs din lemn de la punctul
de export până înapoi la pădurea de origine, dar este întotdeauna
necesară trasabilitatea între pădure și primul punct unde se
produce un amestec (de exemplu, un terminal pentru lemn sau o unitate de
prelucrare).
2.1.        Drepturile de utilizare
Zonele în care au fost acordate drepturi de
utilizare a resurselor forestiere sunt delimitate clar, iar titularii acestor
drepturi au fost identificați.
Întrebări esențiale: 
·              
Asigură sistemul de control faptul că în
lanțul de aprovizionare intră doar lemn provenit dintr-o zonă
forestieră cu drepturi de utilizare valabile?
·              
Asigură sistemul de control faptul că
întreprinderilor care desfășoară operațiuni de recoltare
le-au fost acordate drepturi de utilizare corespunzătoare pentru zonele
forestiere în cauză?
·              
Procedurile de acordare a drepturilor de recoltare
și informațiile cu privire la drepturile respective, inclusiv la
titularii acestora, sunt disponibile în domeniul public?
2.2.        Metode de controlare a
lanțului de aprovizionare
Există mecanisme eficace de
trasabilitate a lemnului pe întreg parcursul lanțului de aprovizionare, de
la recoltare până la punctul de export. Abordarea utilizată pentru
identificarea lemnului poate varia, de la utilizarea de etichete pentru
articole individuale până la folosirea documentelor care însoțesc o
încărcătură sau un lot. Metoda aleasă trebuie să
reflecte tipul și valoarea lemnului, precum și riscul de contaminare
cu lemn de proveniență necunoscută sau ilegală.
Întrebări esențiale: 
·              
Sunt identificate și descrise în sistemul de
control toate alternativele lanțurilor de aprovizionare, inclusiv
diferitele surse de lemn?
·              
Sunt identificate și descrise în sistemul de
control toate etapele lanțului de aprovizionare?
·              
Au fost definite și documentate metode pentru
identificarea originii produsului și pentru evitarea amestecării cu
lemn provenit din surse necunoscute, în următoarele etape ale
lanțului de aprovizionare?
·              
lemnul pe picior
·              
buștenii în pădure
·              
transportul și depozitarea intermediară
(depozite de bușteni, depozite de bușteni intermediare)
·              
sosirea la unitatea de prelucrare și
depozitarea materialelor
·              
intrarea în și ieșirea din liniile de
producție la unitatea de prelucrare 
·              
depozitarea produselor prelucrate la unitatea de
prelucrare
·              
ieșirea din unitatea de prelucrare și
transportul
·              
sosirea la punctul de export
·              
Care sunt organizațiile responsabile cu
controlul fluxurilor de lemn? Dispun acestea de resursele umane și de alte
resurse adecvate pentru desfășurarea activităților de
control?
·              
În cazul în care se constată concret că
lemn de proveniență neverificată intră în lanțul de
aprovizionare, a fost identificată vreo deficiență în sistemul
de control, de exemplu absența unui inventar al lemnului pe picior înainte
de recoltare din păduri/de pe terenuri private?
·              
Deține Indonezia o politică de includere
a materialelor reciclate în SALL indonezian și, dacă da, s-au
elaborat orientări cu privire la modul de includere a materialelor
reciclate?
2.3.        Gestionarea datelor
cantitative: 
Există mecanisme solide și
eficace pentru măsurarea și înregistrarea cantităților de
lemn sau de produse din lemn în fiecare etapă a lanțului de
aprovizionare, inclusiv estimări fiabile și precise, înainte de
începerea recoltării, cu privire la volumul de lemn pe picior din fiecare
zonă de tăiere.
Întrebări
esențiale: 
·              
Sistemul de control produce date cantitative
referitoare la intrări și la ieșiri, inclusiv rate de conversie,
dacă este cazul, pentru următoarele etape ale lanțului de
aprovizionare?
·              
lemn pe picior
·              
buștenii în pădure (la locul de depozitare
a buștenilor în pădure)
·              
lemnul transportat și depozitat (depozite de
bușteni, depozite de bușteni intermediare)
·              
sosirea la unitatea de prelucrare și
depozitarea materialelor 
·              
intrarea în și ieșirea din liniile de
producție
·              
depozitarea produselor prelucrate la unitatea de
prelucrare
·              
ieșirea din unitatea de prelucrare și
transportul
·              
sosirea la punctul de export
·              
Care sunt organizațiile responsabile cu
evidența datelor cantitative? Dispun acestea de resurse adecvate în ceea
ce privește personalul și echipamentul?
·              
Care este calitatea datelor controlate?
·              
Sunt înregistrate toate datele cantitative astfel
încât cantitățile să poată fi verificate în comparație
cu etapele anterioare și ulterioare ale lanțului de aprovizionare în
timp util?
·              
Ce informații privind controlul lanțului
de aprovizionare sunt făcute publice? Cum pot accesa părțile
interesate aceste informații?
2.4.        Separarea lemnului a
cărui legalitate a fost verificată de lemnul de proveniență
necunoscută
Întrebări esențiale: 
·              
Există suficiente controale pentru a exclude
lemnul de proveniență necunoscută sau lemnul recoltat
fără drepturi legale de recoltare?
·              
Care sunt măsurile de control aplicate pentru
a asigura separarea, pe întreg parcursul lanțului de aprovizionare, a
materialelor verificate de cele neverificate? 
2.5.        Produse din lemn importate
Există controale adecvate pentru
asigurarea faptului că lemnul și produsele din lemn au fost importate
în mod legal.
Întrebări
esențiale: 
·              
Cum se demonstrează că importul lemnului
și al produselor derivate este legal? 
·              
Ce documente sunt necesare pentru a identifica
țara de recoltare și pentru a oferi asigurarea că produsele
importate provin din lemn recoltat în mod legal, conform anexei V?
·              
Identifică SALL lemnul și produsele din
lemn importate pe întreg parcursul lanțului de aprovizionare, până
când acestea sunt amestecate pentru fabricarea produselor prelucrate?
·              
În cazul în care se utilizează lemn importat,
poate fi identificată țara de origine (de recoltare) pe licența
FLEGT (poate fi omisă pentru produsele reconstituite)?
3.           Proceduri de verificare
Verificarea constă în efectuarea de
controale adecvate în vederea asigurării legalității lemnului.
Aceasta trebuie să fie suficient de solidă și de eficace pentru
a asigura identificarea oricărei nerespectări a cerințelor, fie
în pădure, fie în cadrul lanțului de aprovizionare, și luarea de
măsuri rapide în vederea remedierii acesteia.
3.1.        Organizație
Verificarea este realizată de o
organizație terță care deține resurse adecvate, sisteme de
management și personal calificat și format corespunzător, precum
și mecanisme solide și eficace pentru controlarea conflictelor de
interese.
Întrebări esențiale: 
·              
Dispun organismele de verificare de un certificat
de acreditare valabil eliberat de organismul național de acreditare (KAN)?
·              
Guvernul desemnează organisme care să
realizeze sarcinile de verificare? Atribuțiile (și
responsabilitățile aferente) sunt clare și făcute publice?
·              
Sunt stabilite clar și aplicate
responsabilitățile și rolurile instituționale?
·              
Dispun organismele de verificare de resurse
adecvate pentru realizarea verificării față de definiția
legalității și de sisteme pentru controlarea lanțului de
aprovizionare cu lemn?
·              
Dispun organismele de verificare de un sistem de
management integral documentat care:
·              
asigură că personalul acestora
deține competențele și experiența necesare pentru a efectua
verificări eficace?
·              
aplică măsuri de control/supraveghere
internă?
·              
conține mecanisme pentru controlarea
conflictelor de interese?
·              
asigură transparența sistemului?
·              
definește și utilizează o
metodologie de verificare?
3.2.        Verificarea în raport cu
definiția legalității
Există o definiție clară
care stabilește ce trebuie verificat. Metodologia de verificare este
documentată și asigură faptul că procesul este sistematic,
transparent, întemeiat pe probe, efectuat la intervale regulate și că
acoperă toate elementele incluse în definiție.
Întrebări esențiale: 
·              
Metodologia de verificare utilizată de
organismele de verificare acoperă toate elementele definiției
legalității și include teste de conformitate cu toți
indicatorii?
·              
Organismele de verificare: 
·              
verifică documentele, registrele de exploatare
și operațiunile de la fața locului (inclusiv prin controale
inopinate)?
·              
culeg informații de la părți
interesate externe?
·              
își înregistrează activitățile
de verificare? 
·              
Rezultatele verificării sunt făcute
publice? Cum pot accesa părțile interesate aceste informații?
3.3.        Verificarea sistemelor de
control al integrității lanțului de aprovizionare
Există o sferă clară de
criterii și indicatori care trebuie verificați și care
acoperă întregul lanț de aprovizionare. Metodologia de verificare
este documentată, asigură faptul că procesul este sistematic,
transparent, întemeiat pe probe, efectuat la intervale regulate și că
acoperă toate criteriile și indicatorii incluși în sfera de
aplicare și, de asemenea, prevede reconcilierea periodică și la
timp a datelor între fiecare etapă a lanțului.
Întrebări
esențiale: 
·              
Metodologia de verificare acoperă pe deplin
verificările controalelor lanțului de aprovizionare? Este acest lucru
clar precizat în metodologia de verificare?
·              
Prin ce se dovedește faptul că
verificarea controalelor lanțului de aprovizionare a fost într-adevăr
efectuată?
·              
Care sunt organizațiile responsabile cu
verificarea datelor? Dispun acestea de resursele umane și de alte resurse
adecvate pentru desfășurarea activităților de gestionare a
datelor?
·              
Există metode de evaluare a
corespondenței între lemnul pe picior, buștenii recoltați
și lemnul intrat în unitatea de prelucrare sau sosit la punctul de export?
·              
Există metode pentru evaluarea coerenței
între intrările de materii prime și ieșirile de produse
prelucrate ale fabricilor de cherestea și ale altor unități
industriale? Includ aceste metode specificarea și actualizarea
periodică a ratelor de conversie?
·              
Ce sisteme și tehnologii ale informației
sunt utilizate pentru depozitarea, verificarea și înregistrarea datelor?
Sunt instalate sisteme solide de securizare a datelor?
·              
Sunt făcute publice rezultatele
verificării referitoare la controlul lanțului de aprovizionare? Cum
pot accesa părțile interesate aceste informații?
3.4.        Mecanisme de soluționare
a plângerilor 
Există mecanisme adecvate pentru
soluționarea plângerilor și a litigiilor care rezultă în urma
procesului de verificare. 
Întrebări
esențiale:
·              
Dispun organismele de verificare de un mecanism de
soluționare a plângerilor care este pus la dispoziția tuturor
părților interesate? 
·              
Dețin organismele de verificare mecanisme
pentru a primi și a răspunde la obiecțiile observatorilor
independenți? 
·              
Dispun organismele de verificare de mecanisme
pentru a primi și răspunde la sesizările privind
încălcările constatate de funcționari guvernamentali?
·              
Se cunoaște clar modalitatea prin care
plângerile sunt primite, documentate, transmise către un eșalon
superior (dacă este cazul) și modul în care se formulează un
răspuns la acestea?
3.5.        Mecanisme pentru
soluționarea cazurilor de neconformitate 
Există mecanisme adecvate pentru
soluționarea cazurilor de neconformitate identificate în cursul procesului
de verificare sau aduse la cunoștință prin intermediul
plângerilor și al monitorizării independente.
Întrebări
esențiale:
·              
Există un mecanism eficace și
operațional pentru a impune și a aplica deciziile de remediere
corespunzătoare legate de rezultatele verificării și măsuri
corective atunci când sunt depistate încălcări? 
·              
Definește sistemul de verificare cerința
menționată anterior?
·              
Au fost elaborate mecanisme pentru
soluționarea cazurilor de neconformitate? Sunt acestea aplicate în
practică?
·              
Sunt disponibile evidențe adecvate privind
cazurile de neconformitate și de remediere a rezultatelor verificării
sau cu privire la alte măsuri luate? Există o evaluare a
eficacității unor astfel de măsuri? 
·              
Există un mecanism de raportare către
guvern a constatărilor verificărilor realizate de organismele de
verificare?
·              
Ce fel de informații cu privire la cazurile de
neconformitate sunt făcute publice?
4.           Acordarea de licențe
pentru exporturi
Indonezia a încredințat
autorităților emitente întreaga responsabilitate a eliberării
documentelor V‑Legal/licențelor FLEGT. Licențele FLEGT sunt
eliberate pentru transporturi individuale destinate Uniunii.
4.1.        Structura organizatorică
Întrebări esențiale:
·              
Care sunt organismele cărora li s-a
încredințat responsabilitatea eliberării licențelor FLEGT?
·              
Deține autoritatea emitentă un certificat
de acreditare valabil eliberat de KAN?
·              
Este clar stabilit și făcut public rolul
autorității emitente și cel al personalului său în ceea ce
privește acordarea de licențe FLEGT?
·              
Sunt definite cerințele referitoare la
competențe și sunt stabilite controale interne pentru personalul
autorității emitente?
·              
Deține autoritatea emitentă resursele
adecvate pentru îndeplinirea sarcinii sale?
4.2.        Eliberarea documentelor
V-Legal și utilizarea lor pentru regimul de licențe FLEGT
S-au luat măsuri adecvate în vederea
utilizării documentelor V-Legal documente pentru regimul de licențe
FLEGT.
Întrebări
esențiale:
·              
Deține autoritatea emitentă proceduri
documentate și disponibile public pentru eliberarea unui document V-Legal?
·              
Prin ce se dovedește faptul că aceste
proceduri sunt aplicate corect în practică?
·              
Există evidențe adecvate privind
documentele V-Legal eliberate și cazurile în care nu s-au eliberat
documente V-Legal? Evidențele indică în mod clar dovezile pe care se
bazează eliberarea documentelor V-Legal?
·              
Dispune autoritatea emitentă de proceduri
adecvate pentru a se asigura că fiecare transport de lemn
îndeplinește cerințele definiției legalității și
controalele lanțului de aprovizionare? 
·              
Cerințele pentru eliberarea licențelor au
fost clar definite și comunicate exportatorilor și altor
părți interesate?
·              
Ce gen de informații cu privire la
licențele eliberate sunt făcute publice?
·              
Respectă licențele FLEGT
specificațiile tehnice cuprinse în anexa IV?
·              
A dezvoltat Indonezia un sistem de numerotare
pentru licențele FLEGT care să permită diferențierea între
licențele FLEGT destinate pieței Uniunii și documentele V-Legal
destinate piețelor din afara Uniunii?
4.3.        Întrebări cu privire la
licențele FLEGT eliberate 
A fost instituit un mecanism adecvat pentru
soluționarea întrebărilor primite de la autoritățile
competente cu privire la licențele FLEGT, prevăzut în anexa III.
Întrebări
esențiale:
·              
A fost alocată și instituită o
unitate de informare cu privire la licențe, între altele pentru a primi
și a răspunde la solicitările de informații din partea
autorităților competente?
·              
Au fost stabilite proceduri clare de comunicare
între unitatea de informare cu privire la licențe și
autoritățile competente?
·              
Au fost stabilite proceduri clare de comunicare
între unitatea de informare cu privire la licențe și autoritatea
emitentă?
·              
Există canale care permit părților
interesate indoneziene sau internaționale să solicite informații
cu privire la licențele FLEGT eliberate? 
4.4.        Mecanism de soluționare a
plângerilor
Există un mecanism adecvat de
soluționare a plângerilor și a litigiilor care rezultă în urma
acordării de licențe. Acest mecanism
permite soluționarea oricărei plângeri privind funcționarea
regimului de licențe.
Întrebări
esențiale:
·              
Există o procedură documentată de
soluționare a plângerilor care este pusă la dispoziția tuturor
părților interesate?
·              
Se cunoaște clar modalitatea prin care
plângerile sunt primite, documentate, transmise către un eșalon
superior (dacă este cazul) și modul în care se formulează un
răspuns la acestea?
5.           Monitorizarea
independentă
Monitorizarea independentă este
realizată de societatea civilă din Indonezia și este
independentă de alte elemente ale SALL (cele implicate în gestionarea sau
la reglementarea resurselor forestiere și cele implicate în auditul
independent). Unul dintre obiectivele principale este de a menține
credibilitatea SALL prin monitorizarea implementării verificării.
Indonezia a recunoscut în mod oficial
funcția de monitorizare independentă și permite societății
civile să depună plângeri atunci când se constată nereguli în
procesele de acreditare, de evaluare și de acordare a licențelor. 
Întrebări esențiale:
·              
Orientările privind monitorizarea
independentă au fost făcute publice de guvern?
·              
Prevăd orientările cerințe clare de
eligibilitate a organizațiilor pentru îndeplinirea de funcții de
monitorizare independentă în vederea asigurării
imparțialității și a evitării conflictelor de
interese? 
·              
Prevăd orientările proceduri de acces la
informațiile cuprinse în anexa IX?
·              
Poate societatea civilă accesa în
practică informațiile cuprinse în anexa IX?
·              
Prevăd orientările proceduri pentru
depunerea plângerilor? Se află aceste proceduri la dispoziția
publicului?
·              
Prevederile de raportare și informare
publică aplicabile organismelor de verificare au fost stabilite și
clarificate?
ANEXA IX
Difuzarea
de informații către public
1.           1. Introducere
Părțile se angajează să
asigure faptul că informațiile forestiere esențiale sunt puse la
dispoziția publicului. 
Prezenta anexă prevede atingerea acestui
obiectiv prin definirea (i) informațiilor forestiere care să fie puse
la dispoziția publicului, (ii) organismelor responsabile cu punerea la
dispoziție a acestor informații și (iii) mecanismelor prin care
acestea pot fi accesate. 
Scopul este de a se asigura că (1)
activitățile CMI în cursul implementării prezentului acord sunt
transparente și înțelese; (2) există un mecanism prin care
părțile la acord, precum și părțile interesate
relevante pot accesa informații forestiere esențiale; (3)
funcționarea SALL este consolidată prin disponibilitatea de
informații pentru monitorizarea independentă; și (4) se ating
obiective superioare ale prezentului acord. Disponibilitatea publică a
informațiilor reprezintă o contribuție importantă la consolidarea
guvernanței în domeniul forestier din Indonezia.
2.           Mecanisme de acces la
informații
Prezenta anexă este în
concordanță Legea indoneziană privind libertatea de informare
(LI) nr. 14/2008. Conform acestei legi, este obligatoriu ca fiecare
instituție publică să elaboreze reglementări privind
accesul la informații de către public. Legea distinge patru categorii
de informații: (1) informații disponibile și difuzate în mod
activ și regulat; (2) informații care ar trebui să fie
făcute publice fără întârziere; (3) informații care sunt
disponibile în orice moment și furnizate la cerere; și (4)
informații care sunt confidențiale sau cu difuzare restrânsă. 
Ministerul Silviculturii, birourile
provinciale și districtuale, organismul național de acreditare (KAN),
organismul de evaluare a conformității (OEC), autoritățile
emitente – toate acestea sunt instituții importante pentru
funcționarea SALL și, prin urmare, obligate, ca parte a îndatoririlor
lor, să difuzeze informații forestiere către public. 
Pentru implementarea legii menționate,
Ministerul Silviculturii, birourile provinciale și districtuale și
toate celelalte agenții publice, inclusiv KAN, au elaborat sau sunt în
curs de a elabora proceduri privind punerea informațiilor la dispoziția
publicului. 
De asemenea, KAN este obligat să
pună informații la dispoziția publicului în temeiul
clauzei 8.2 – Obligația organismului de acreditare din ISO/IEC
17011:2004. Organismele de verificare și autoritățile emitente
au obligația de a pune informații la dispoziția publicului în
temeiul regulamentelor ministrului silviculturii, al clauzei 8.1 -
Informații care pot fi accesate de public din ISO/IEC 17021:2006 și
al clauzei 4.8 –Documentație din Ghidul ISO/IEC 65:1996.
Organizațiile societății civile
funcționează ca una dintre sursele de informații forestiere care
intră sub incidența regulamentelor ministrului silviculturii.
Ministrul silviculturii a emis Regulamentul
nr. P.7/Menhut-II/2011 din 2 februarie 2011, care prevede că cererile
vizând informații deținute de Ministerul Silviculturii trebuie
adresate directorului Centrului pentru Relații Publice al Ministerului
Silviculturii conform unei politici de informare de tip „ghișeu unic”.
Orientări suplimentare de punere în aplicare sunt în curs de dezvoltare de
către Ministerul Silviculturii. Informațiile disponibile la birourile
silvice regionale, provinciale și districtuale pot fi accesate direct. 
Pentru ca prezenta anexă să
producă efecte, trebuie elaborate și aprobate
proceduri/orientări/instrucțiuni privind modul de răspundere a
instituțiilor menționate la cererile de informații. În plus, vor
fi clarificate dispozițiile privind raportarea și difuzarea
publică aplicabile organismelor de verificare și
autorităților emitente. 
3.           Categorii de informații
utilizate pentru a îmbunătăți monitorizarea și evaluarea
funcționării SALL 
Acte cu putere de lege și acte
administrative: toate actele cu putere de lege, actele
administrative, standardele și orientările enumerate în standardele
de legalitate. 
Alocarea de terenuri și păduri: hărți de alocare a terenurilor și planuri de amenajare
a teritoriului la nivel de provincie, proceduri pentru alocarea terenurilor,
concesiuni forestiere sau drepturi de utilizare și alte drepturi de
exploatare și prelucrare, precum și documente conexe cum ar fi
hărțile de concesiune, permisele de eliberare a zonelor forestiere,
titlurile de proprietate asupra terenurilor și hărțile aferente
titlurilor de proprietate asupra terenurilor. 
Practicile de gestionare a pădurilor: planurile de utilizare a resurselor forestiere, planurile de lucru
anuale, inclusiv hărți și permise pentru echipamente,
procesele-verbale ale reuniunilor de consultare cu comunitățile care
trăiesc în zona care face obiectul permisului sau în jurul acesteia
(necesare pentru elaborarea planurilor de lucru anuale), planul de lucru
privind exploatarea materialului lemnos din pădure și anexele sale,
evaluarea impactului asupra mediului și procesele-verbale ale reuniunilor
de consultare publică necesare pentru elaborarea rapoartelor de evaluare a
impactului asupra mediului, rapoarte privind producția de bușteni
și datele de inventar privind lemnul pe picior de pe terenurile forestiere
proprietate de stat.
Informații referitoare la transport
și la lanțul de aprovizionare, de exemplu
documente de transport al buștenilor sau produselor forestiere, plus
anexele acestora, și rapoartele de reconciliere a datelor privind lemnul,
documente de înregistrare aferente transporturilor de lemn între insule și
documente care să dovedească identitatea navei.
Informații referitoare la prelucrare
și la industrie: de exemplu, actul de
înființare a societății, licența comercială și
numărul de înregistrare al societății, raportul de evaluare a
impactului asupra mediului, permisul de activitate industrială sau numerele
de înregistrare în registrul industriei, planurile de aprovizionare cu materii
prime industriale pentru industriile primare de produse forestiere,
numărul de înregistrare a exportatorului de produse ale industriei
forestiere, rapoartele privind materiile prime și produsele prelucrate,
lista titularilor de drepturi de prelucrare și informații cu privire
la societățile de prelucrare secundară. 
Taxe forestiere:
de exemplu, taxele de plată pe suprafață și chitanțele
de plată, ordinele de plată și facturile aferente fondului
pentru reîmpădurire și taxei pentru resursele forestiere.
Informații referitoare la verificare
și la acordarea de licențe: orientări
și standarde de calitate pentru procedurile de acreditare; numele și
adresa fiecărui OEC acreditat, data acordării acreditării
și data expirării; sfera acreditării;
lista personalului OEC (auditori, factori de decizie) asociat cu fiecare
certificat; clarificare cu privire la ce se consideră ca fiind
informații comerciale confidențiale; planul de audit, pentru a se
ști când au loc consultări publice; anunțarea auditului de
către OEC; procesele-verbale ale reuniunilor de consultare publică cu
OEC, inclusiv lista participanților; sinteza publică al rezultatului
auditului; rapoarte recapitulative din partea organismului de audit privind
eliberarea certificatelor; raport de situație cu privire la toate
auditurile: certificatele aprobate, refuzate, aflate în curs de procesare,
acordate, suspendate sau retrase și orice modificare a celor de mai sus;
cazurile de neconformitate relevante pentru audituri și pentru acordarea
licențelor, precum și măsurile luate în vederea
soluționării acestora; licențele de export eliberate; rapoarte
recapitulative periodice din partea autorităților emitente. 
Proceduri de tratare a plângerilor și
de monitorizare: procedurile operaționale
standard pentru depunerea de plângeri la KAN, la organismele de verificare
și la autoritățile emitente, inclusiv proceduri pentru
monitorizarea progresului rapoartelor referitoare la plângeri și închiderea
rapoartelor referitoare la plângeri. 
O listă a documentelor esențiale
relevante pentru monitorizarea pădurilor, agențiile care dețin
aceste documente, precum și procedura prin care aceste informații pot
fi dobândite sunt cuprinse în apendicele la prezenta anexă.
4.           Categorii de informații
utilizate pentru a îmbunătăți obiectivele superioare ale
acordului de parteneriat voluntar
1.      Proces-verbal al discuțiilor în
cadrul CMI 
2.      Raportul anual al CMI, care
evidențiază:
(a)          
cantitățile de produse din lemn exportate
din Indonezia către Uniune în cadrul regimului de licențe FLEGT,
defalcate în funcție de poziția relevantă din SA, și statul
membru al Uniunii în care a avut loc importul în Uniune;
(b)         
numărul de licențe FLEGT eliberate de
Indonezia;
(c)          
progresul înregistrat în realizarea obiectivelor
prezentului acord, precum și aspecte legate de implementarea acestuia;
(d)         
acțiunile de prevenire a exportului,
importului, introducerii sau tranzacționării pe piața
internă a produselor din lemn care au fost produse în mod ilegal;
(e)          
cantitățile de lemn și produse din
lemn importate în Indonezia și acțiunile adoptate pentru prevenirea
importurilor de produse din lemn care au fost produse în mod ilegal și
pentru menținerea integrității regimului de licențe FLEGT;
(f)           
cazurile de neconformitate cu regimul de
licențe FLEGT și măsurile luate pentru soluționarea
acestora;
(g)          
cantitățile de produse din lemn importate
în Uniune în cadrul regimului de licențe FLEGT, defalcate în funcție
de poziția relevantă din SA, și statul membru al Uniunii în care
a avut loc importul în Uniune;
(h)          
numărul de licențe FLEGT din Indonezia
primite de Uniune;
(i)            
numărul de cazuri și
cantitățile de produse din lemn în legătură cu care au avut
loc consultări între autoritățile competente și unitatea
indoneziană de informare cu privire la licențe.
3.      Raportul complet și raportul de
sinteză aferente evaluării periodice.
4.      Raportul complet și raportul de
sinteză aferente MIP.
5.      Plângerile referitoare la evaluarea
periodică și la MIP și modul în care au fost soluționate
acestea.
6.      Calendarul de implementare a prezentului
acord și prezentarea generală a activităților întreprinse. 
7.      Orice alte date și informații
relevante pentru implementarea și funcționarea prezentului acord.
Printre acestea se numără:
Informații juridice:
·              
textul prezentului acord și anexele sale,
precum și orice modificare a acestora;
·              
textele tuturor actelor cu putere de lege și
actelor administrative menționate în anexa II;
·              
reglementările și procedurile de
implementare.
Informații privind producția:
·              
producția anuală totală de lemn din
Indonezia;
·              
volumele anuale de produse din lemn exportate
(total și către Uniune).
Informații privind acordarea de
concesiuni:
·              
suprafața totală a concesiunilor
forestiere acordate;
·              
lista concesiunilor, numele societăților
cărora le-au fost acordate și numele societăților care le
gestionează;
·              
harta amplasării tuturor concesiunilor de
exploatare forestieră;
·              
lista societăților forestiere
înregistrate (producție, prelucrare, comerț și export);
·              
lista societăților forestiere certificate
SVLK (producție, prelucrare, comerț și export). 
Informații privind gestionarea:
·              
lista concesiunilor gestionate, pe tip;
·              
lista concesiunilor forestiere certificate și
tipul de certificat pe baza căruia sunt gestionate. 
Informații privind
autoritățile:
·              
lista autorităților emitente din
Indonezia, inclusiv adresa și datele de contact;
·              
adresa și datele de contact ale
unității de informare cu privire la licențe;
·              
lista autorităților competente din
Uniune, inclusiv adresa și datele de contact.
Aceste informații vor fi puse la
dispoziție prin intermediul site-urilor web ale părților.
5.           Implementarea
dispozițiilor referitoare la difuzarea de informații către
public
În cadrul implementării prezentei anexe,
părțile vor evalua:
·              
necesitatea de consolidare a
capacităților cu privire la utilizarea informațiilor publice
pentru monitorizare independentă;
·              
necesitatea de a informa sectorul public și
părțile interesate cu privire la dispozițiile de difuzare a
informațiilor către public cuprinse în prezentul acord. 
Apendice - Informații pentru
consolidarea verificării, a monitorizării și a
funcționării SALL
 Nr. || Document care trebuie pus la dispoziția publicului || Agențiile care dețin documentul respectiv || Categorie de informații   || 
 Lemn din păduri aflate pe terenuri proprietate de stat (IUPHHK-HA/HPH, IUPHHK-HTI/HPHTI,IUPHHK RE) și lemn din păduri aflate pe terenuri proprietate de stat gestionate de comunitățile locale (IUPHHK-HTR, IUPHHK-HKM)   || 
 1 || Permise de drepturi de concesiune forestieră (SK IUPHHK-HA/HPH, IUPHHK- HTI/HPHTI, IUPHHK RE) || Ministerul Silviculturii (BUK); copii la birourile silvice districtuale și provinciale || 3 || 
 2 || Hărți ale concesiunilor || Ministerul Silviculturii (BAPLAN); copii la birourile silvice districtuale și provinciale || 3 || 
 3 || Permise de utilizare a lemnului din păduri de producție (SK IUPHHK-HTR, IUPHHK- HKm) || Ministerul Silviculturii (BUK); copii la birourile silvice districtuale și provinciale || 3 || 
 4 || Hărți privind utilizarea lemnului din păduri de producție || Ministerul Silviculturii (BAPLAN); copii la birourile silvice districtuale și provinciale || 3 || 
 5 || Plan de utilizare a resurselor forestiere (tghk) || Ministerul Silviculturii (BAPLAN); copii la birourile silvice districtuale și provinciale || 3 || 
 6 || Planul de lucru privind exploatarea masei lemnoase din pădure (rkuphhk) și anexele sale, inclusiv permisul pentru echipamente || Ministerul Silviculturii (BUK) || 3 || 
 7 || Ordin de plată a taxei pentru permisul IUPHHK (SPP) și chitanța de plată || Ministerul Silviculturii (BUK) || 3 || 
 8 || Planul de lucru anual (rkt/schiță), inclusiv harta || Birourile silvice provinciale; copii la birourile silvice districtuale || 3 || 
 9 || Rapoartele de inventariere a materialului lemnos și rapoartele de producție (LHP și LHC) || Birourile silvice districtuale, copii la birourile provinciale || 3 || 
 10 || Documentele de transport (skshh) || Biroul silvic districtual, copii la birourile silvice provinciale || 3 || 
 11 || Raport de reconciliere a buștenilor (LMKB) || Birourile silvice districtuale și unitatea locală a Ministerului Silviculturii (bp2hp) || 3 || 
 12 || Ordinul de plată și chitanța de plată a taxei de producție (SPP) (per bușteni/volum) || Birourile silvice districtuale || 3 || 
 13 || Chitanțe de plată a taxei pentru resursele forestiere și a taxei către fondul de reîmpădurire (psdh sau DR în cazul titularilor de licențe pentru păduri naturale sau psdh în cazul titularilor de licențe pentru plantații forestiere) || Birourile silvice districtuale || 3 || 
 14 || Documente aferente evaluării impactului asupra mediului (EIA) (amdal, andal, rkl și RPL) || Oficiul de mediu provincial sau districtual (BAPEDALDA sau BLH); copii la Ministerul Silviculturii (BUK) || 3 || 
 Lemn provenit de pe terenuri private   || 
 15 || Titlu valabil de proprietate asupra terenului || Biroul național sau provincial/districtual al agenției funciare (BPN) || 3 || 
 16 || Titlu de proprietate/hărți de situare || Biroul național sau provincial/districtual al agenției funciare (BPN) || 3 || 
 17 || Documentul SKAU sau SKSKB de transport al buștenilor ștampilat KR (lemn comunitar) || Șeful satului (SKAU); copii la birourile silvice districtuale (skskb-kr și SKAU). || 3 || 
 Lemn provenit de pe terenurile de conversie forestieră (IPK)   || 
 18 || Licențe de utilizare a lemnului: ILS/IPK, inclusiv permis pentru echipamente || Birourile silvice districtuale și provinciale || 3 || 
 19 || Hărțile anexate la ILS/IPK || Birourile silvice districtuale și provinciale || 3 || 
 20 || Permis de eliberare a zonei forestiere || Ministerul Silviculturii (baplan) și unitatea din provincie a Ministerului Silviculturii (bpkh) || 3 || 
 21 || Planul de lucru IPK/ILS || Birourile silvice districtuale || 3 || 
 22 || Date de inventar privind lemnul pe picior de pe terenuri forestiere proprietate de stat care urmează să fie convertite (secțiune în planul de lucru IPK/ILS) || Birourile silvice districtuale || 3 || 
 23 || Documentul privind producția lemnoasă (LHP) || Birourile silvice districtuale || 3 || 
 24 || Chitanțe de plată Dr și psdh (a se vedea nr. 13) || Birourile silvice districtuale, copii la Ministerul Silviculturii (BUK) || 3 || 
 25 || Documentele de transport fakb și anexele pentru kbk și skskb, precum și anexele pentru KB || Birourile silvice districtuale || 3 || 
 Industria forestieră   
 26 || Actul de înființare al societății || Ministerul legislației și al drepturilor omului; pentru unitățile din industria primară și integrată cu o capacitate de peste 6 000 m³, copii la Ministerul Silviculturii (BUK), iar pentru cele cu capacitatea de sub 6 000 m³, copii la birourile silvice provinciale și districtuale; pentru unitățile din industria secundară, copii la Ministerul Industriei. || 3 
 27 || Licența comercială (SIUP) || Biroul local pentru investiții sau agenția de coordonare a investițiilor (bkpmd), Ministerul Comerțului. Pentru unitățile din industria secundară, copii la Ministerul Industriei. || 3 
 28 || Numărul de înregistrare al societății (TDP) || Biroul local pentru investiții sau agenția de coordonare a investițiilor (bkpmd) și Ministerul Comerțului. || 3 
 29 || Evaluarea impactului asupra mediului (EIA) (UKL/UPL și SPPL) || Oficiile de mediu provinciale și districtuale (bapedalda sau blh); copii la biroul local pentru comerț sau la agenția de coordonare a investițiilor (bkpmd) || 3 
 30 || Licența de activitate industrială (IUI) sau numărul de înregistrare în registrul industriei (TDI) || Pentru unitățile din industria primară și integrată cu o capacitate de peste 6 000 m³, copii la Ministerul Silviculturii (buk), pentru cele cu capacitatea de sub 6 000 m³, copii la birourile forestiere provinciale, iar pentru cele cu capacitatea de sub 2 000 m³, copii la birourile forestiere districtuale; pentru unitățile din industria secundară, copii la Ministerul Industriei. || 3 
 31 || Planul de aprovizionare cu materii prime industriale (rpbbi) pentru unitățile din industria primară de produse forestiere (iphh) || Pentru unitățile din industria primară și integrată cu o capacitate de peste 6 000 m³, copii la Ministerul Silviculturii (buk), pentru cele cu capacitatea de sub 6 000 m³, copii la birourile forestiere provinciale, iar pentru cele cu capacitatea de sub 2 000 m³, copii la birourile forestiere districtuale; copii la birourile forestiere provinciale și districtuale. || 3 
 32 || Exportator înregistrat de produse ale industriei forestiere (etpik) || Ministerul Comerțului || 3 
 33 || Documentele de transport (skskb, fakb, skau și/sau fako) || Șeful satului (SKAU); copii la birourile forestiere districtuale (skskb-kr, skau), copii ale fako la birourile forestiere provinciale || 3 
 34 || Documente de raportare a variațiilor stocurilor de bușteni rotunzi (lmkb/lmkbk) || Birourile forestiere districtuale || 3 
 35 || Raport privind produsele prelucrate (lmohhk) || Birourile forestiere districtuale, copii la birourile forestiere provinciale || 3 
 36 || Documentul privind comerțul intrainsular cu lemn (pkapt) || Ministerul Comerțului (DG Comerț Intern) || 3 
 37 || Document care să indice identitatea navei || Biroul administrației portuare locale (în subordinea Ministerului Transporturilor); copie la biroul indonezian de clasificare (bki) || 3 
 ALTE INFORMAȚII RELEVANTE   
 38 || Acte cu putere de lege și acte administrative: toate actele cu putere de lege, actele administrative, standardele și orientările enumerate în standardele de legalitate || Ministerul Silviculturii, birourile forestiere provinciale sau districtuale || 3 
 39 || Informații referitoare la verificare și la acordarea de licențe: ||   ||   
 (a) orientări și standarde de calitate pentru procedurile de acreditare || Organismul național de acreditare (kan) || 1 
 (b) numele și adresa fiecărui organism de evaluare a conformității acreditat (LP și LV) || Organismul național de acreditare (kan) || 1 
 (c) lista personalului (auditori, factori de decizie) asociat cu fiecare certificat || Organismele de evaluare a conformității (LP și LV), Ministerul Silviculturii || 1 
 (d) clarificare cu privire la ce se consideră ca fiind informații comerciale confidențiale || Organismele de evaluare a conformității (LP și LV) || 1 
 (e) plan de audit care să precizeze când au loc consultările publice, anunțarea misiunii de audit de către organismul de audit, rezumatul public privind rezultatele auditului, rapoartele recapitulative ale organismului de audit privind eliberarea certificatelor || Organismele de evaluare a conformității (LP și LV) || 1 
 40 || Rapoarte privind situația auditurilor: ||   ||   
   || (a) certificatele aprobate, refuzate, aflate în curs de procesare, acordate, suspendate sau retrase și orice modificare a celor de mai sus || Organismele de evaluare a conformității (LP și LV) || 1 
   || (b) cazurile de neconformitate relevante pentru audituri și pentru acordarea licențelor, precum și măsurile luate în vederea soluționării acestora || Organismele de evaluare a conformității (LP și LV) || 3 
   || (c) licențele de export eliberate (document V-Legal); rapoarte periodice de la autoritatea emitentă || Organismele de evaluare a conformității (LP și LV) || 1 
 41 || Proceduri de tratare a plângerilor și de monitorizare: ||   ||   
 (a) proceduri operaționale standard privind plângerile, pentru organismul de acreditare și pentru fiecare organism de audit || Organismul național de acreditare (kan), organismele de evaluare a conformității (LP și LV) || 1 
 (b) proceduri ale societății civile pentru monitorizare, înaintarea de plângeri, rapoarte din partea observatorului societății civile || Ministerul Silviculturii, observatorul independent || 1 
 (c) documente pentru monitorizarea progreselor înregistrate în cazul rapoartelor privind plângerile și a soluționării plângerilor || Organismul național de acreditare (kan), organismele de evaluare a conformității (LP și LV) || 3 
Procedurile pentru obținerea
informațiilor:
·              
Legea privind libertatea de informare (UU 14/2008)
distinge patru categorii de informații: (1) informații disponibile
și difuzate în mod activ și regulat; (2) informații care ar
trebui făcute publice imediat; (3) informații care sunt disponibile
în orice moment și furnizate la cerere și (4) informații
confidențiale sau cu difuzare restrânsă. 
·              
Informațiile din categoria 3 a Legii privind
libertatea de informare sunt puse la dispoziția publicului în urma unei
cereri adresate organismului desemnat (PPID) din cadrul instituției
respective, de exemplu Centrul de relații publice al Ministerului
Silviculturii. Fiecare instituție dispune de propriul regulament de punere
în aplicare în ceea ce privește informațiile publice, bazat pe Legea
privind libertatea de informare.
·              
Unele informații, deși incluse în categoria
3 în conformitate cu Legea privind libertatea de informare, sunt publicate pe
site-urile web ale instituțiilor relevante, între acestea
numărându-se: decrete și regulamente, hărți privind
alocarea terenurilor, planuri de utilizare a resurselor forestiere. 
[1]               COM(2003) 251.
[2]               JO C 268, 7.11.2003, p. 1.
[3]               JO L 347, 30.12.2005, p. 1.
[4]               Document intern al Consiliului nr. 15102/05.
[5]               COM(2003) 251.
[6]               JO C 268, 7.11.2003, p. 1.
[7]               JO C 157E, 6.7.2006, p. 482.
[8]               JO L 347, 30.12.2005, p. 1.
[9]               Textul acordului va fi publicat împreună cu decizia
privind încheierea acestuia.
[10]             Indică principalele reglementări, incluzând
și modificările ulterioare.